Acceptance of illegitimate government school And post office in Bhavnagar | કાળિયાબીડમાં સરકારી સ્કૂલ, પોસ્ટ ઓફિસને ગેરકાયદેસરતાનું ગ્રહણ - Divya Bhaskar\nAcceptance Of Illegitimate Government School And Post Office In Bhavnagar\nકાળિયાબીડમાં સરકારી સ્કૂલ, પોસ્ટ ઓફિસને ગેરકાયદેસરતાનું ગ્રહણ\nભાવનગર: કાળિયાબીડ અને કઠણાઈ હવે બન્ને સમાનાર્થી બન્યા હોય તેમ 40 વર્ષથી કાળિયાબીડને રેગ્યુલરાઈઝનો લટકતો પ્રશ્ન આજે પણ યથાવત છે. રેગ્યુલરાઈઝ કરવાનું ફાઈનલ નોટિફિકેશન બહાર પડ્યાને સવા વર્ષ વિતવા છતાં હજુ સુધી કાળિયાબીડ ગેરકાયદેસર જ છે. રેગ્યુલરાઈઝ નહીં થવાને કારણે સરકારી સ્કૂલ, પોસ્ટ ઓફિસ કે પોલીસ ચોકી પણ કાળિયાબીડમાં બની શકતી નથી. તેમજ અંતરિયાળ કાચા રસ્તાને કારણે ચોમાસામાં રાહદારીઓ અને રહિશોને હાડમારીનો પાર નથી.\nકાળિયાબીડના રહિશોને પ્રજાના પ્રતિનિધિઓ આંબા-આંબલી દેખાડવા સિવાય કશુ કરતાં નથી. 28મી ડિસેમ્બર 2016ના રોજ સરકીટહાઉસની બેઠકમાં પ્રદેશ ભાજપ પ્રમુખને એક માસમાં રેગ્યુલરાઈઝની તંત્રવાહકોએ આપેલી ખાત્રી બાદ શું થયું તેનું પાછુ વળી જોવાનો કોઈને સમય નથી. પરંતુ કાગળ પરની આ રાજ રમતોથી કાળિયાબીડની પ્રજા ત્રાસી ગઈ છે. કાળિયાબીડ અનેક શૈક્ષણિક સંસ્થાઓ છે પરંતુ રેગ્યુલરાઈઝ નહીં થવાને કારણે કાળિયાબીડની જમીન ગેરકાયદેસર છે. જેથી કાળિયાબીડમાં સરકારી સ્કૂલ બનાવી શકાય નહીં.\nકાળિયાબીડમાં આર્થિક પછાત વર્ગના અનેક પરિવારો રહે છે જેમના બાળકોને દૂર-દૂર સુધી સરકારી શાળામાં અભ્યાસ માટે જવું પડે છે. જ્યારે ગેરકાયદેસરતાને કારણે કાળિયાબીડમાં પોલીસચોકી પણ બનતી નથી. જેને કારણે કાળિયાબીડમાં ગુનાખોરી પર પણ અંકુશ રાખી શકાતો નથી. તદ્દઉપરાંત કાળિયાબીડમાં એક પણ પોસ્ટ ઓફિસ નથી. જેનું કારણ પણ કાળિયાબીડની ગેરકાયદેસરતા છે. આવી અનેક સુવિધાઓથી કાળિયાબીડના રહિશો વંિચત છે. જે સંદર્ભે પ્રજાના પ્રતિનિધિઓ અને નેતાઓ માત્ર રજૂઆતોથી જ સંતોષ માને છે. ત્યારે નક્કર પરિણામની લોકો આશા રાખી રહ્યા છે.


સોના-ચાંદીમાં આવ્યો ફરી ઘટાડો, જાણી લો આજના ભાવ - SATYA DAY\nનવી દિલ્હીઃ સોના-ચાંદીના ભાવમાં ઉંચા સ્તરેથી ફરી ઘટાડો આવ્યો છે. આજે શુક્રવારે અમદાવાદના ઝવેરી બજારમાં સોનાની કિંમત 100 રૂપિયા ઘટીને 48000 રૂપિયા પ્રતિ 10 ગ્રામ થઇ હતી. તો ચાંદીની કિંમત 800 રૂપિયા ઘટી અને પ્રતિ એક કિગ્રાની કિંમત 67700 રૂપિયા થઇ હતી. તો દિલ્હીના બુલિયન બજારમાં આજે શુક્રવારે સોનાની કિંમત 97 રૂપિયા વધી અને પ્રતિ 10 ગ્રામ દીઠ કિંમત 46257 રૂપિયા થઇ હતી. જો કે બીજી બાજુ ચાંદીની કિંમત 275 રૂપિયા તૂટી ને પ્રતિ એક કિગ્રાની કિંમત 66528 રૂપિયા થઇ હતી.\nઉલ્લેખનિય છે કે, વૈશ્વિક બુલિયન બજારમાં સુધારો, યુએસ બોન્ડની યીલ્ડમાં નબળાઇ અને ડોલર સામે ભારતીય રૂપિયો નબળો પડવાથી સોના-ચાંદીના ભાવ વધ્યા હતા. જેના પગલે સ્થાનિક બજારમાં સોનાના ભાવ ઝડપથી ઉછળીને સવા મહિના બાદ 48000 રૂપિયાની સપાટીને કુદાવી ગયા હતો. તો ચાંદી પણ ઉછળીને 68000 રૂપિયાની સપાટી કુદાવી ગઇ હતી.\nબુલિયન બજારના જાણકારોનું કહેવુ છે કે, ડોલરની મજબૂતીની સાથે ઉંચા મથાળે સોનામાં નફાવસૂલી નીકળતા કિંમતી ધાતુના ભાવ નબળા પડ્યા હતા. આજે વૈશ્વિક બજારમાં સોનાની કિંમત 1745 ડોલર અને ચંદીની કિંમત 25.15 ડોલર પ્રતિ ટ્રોય ઔંસ થઇ હતી.\nSUPREME COURT: દેશમાં 18 વર્ષથી વધુ ઉંમરના લોકોને પોતાનો ધર્મ પસંદ કરવાનો અધિકાર છે અને દેશનું બંધારણ તેમને આ અધિકાર આપે છે\nગુજરાતમાં કોરોનાએ સર્જી ગંભીર સ્થિતિ - અમદાવાદની હોસ્પિટલોમાં ઓક્સિજનનો જથ્થો ખુટી પડ્યો


આ રાજા પોતાની જાતને માને છે ભગવાન શ્રી રામના વંશજ, દુનિયાના છે સૌથી ધનવાન રાજા, સંપત્તિ છે એટલી કે જાણીને હોંશ ઉડી જશે\nPosted on 4:39 pm June 13, 2022 Author Niraj PatelComments Off on આ રાજા પોતાની જાતને માને છે ભગવાન શ્રી રામના વંશજ, દુનિયાના છે સૌથી ધનવાન રાજા, સંપત્તિ છે એટલી કે જાણીને હોંશ ઉડી જશે\nદુનિયામાં હજુ પણ કેટલાક દેશો એવા છે, જ્યાં રાજાશાહી ચાલે છે, એટલે કે ત્યાં રાજાનું શાસન ચાલે છે. થાઈલેન્ડ પણ આવો જ એક દેશ છે. અહીંના રાજાનું નામ મહા વચિરાલોંગકોન છે. વર્ષ 2016માં તે તેમના પિતા ભૂમિબોલ અદુલ્યાદેજના નિધન પછી થાઇલેન્ડના સમ્રાટ બન્યા હતા. ભૂમિબોલ અદુલ્યાદેજે લગભગ 70 વર્ષ સુધી થાઈલેન્ડ પર શાસન કર્યું અને તે વિશ્વમાં સૌથી લાંબા સમય સુધી શાસન કરનાર રાજા હતા.\nએક રિપોર્ટ અનુસાર તેમના અંતિમ સંસ્કાર પર લગભગ 600 કરોડ રૂપિયાનો ખર્ચ કરવામાં આવ્યો હતો. તેમના મૃતદેહને સુવર્ણ રથ પર સ્મશાનગૃહ સુધી લઈ જવામાં આવ્યો હતો. રાજા વચિરાલોંગકોન અત્યાર સુધીમાં ચાર વખત લગ્ન કરી ચૂક્યા છે. અગાઉના ત્રણ લગ્નોમાંથી તેને સાત બાળકો છે. ચોથી વખત તેમણે વર્ષ 2019માં તેમની અંગત સુરક્ષા ટુકડીના ડેપ્યુટી ચીફ સુતિદા તિજાઈ સાથે લગ્ન કર્યા. તે પહેલા સુતિદા તિજાઈ થાઈ એરવેઝમાં ફ્લાઈટ એટેન્ડન્ટ હતી.\nચક્રી વંશના 10મા સમ્રાટ રાજા વચિરાલોન્ગકોનના પિતા ભૂમિબોલ અદુલ્યાદેજને ‘રામ નવમ’ તરીકે પણ ઓળખવામાં આવતા હતા, જ્યારે રાજા વચિરાલોંગકોનને ‘રામ દસમ’ કહેવામાં આવે છે. વાસ્તવમાં તે પોતાને ભગવાન રામના વંશજ માને છે. રોઇટર્સ ન્યૂઝ એજન્સીના અહેવાલ અનુસાર, રાજા વાચિરાલોંગકોન વિશ્વના સૌથી ધનિક રાજા છે. તેમની પાસે બે લાખ કરોડ રૂપિયાથી વધુની સંપત્તિ છે.\nવર્ષ 2011માં જાહેર કરાયેલ ફોર્બ્સની યાદીમાં તેમની સંપત્તિ બેથી ચાર લાખ કરોડ રૂપિયાની વચ્ચે અંદાજવામાં આવી હતી. તેમની શાહી સંપત્તિમાં અબજો રૂપિયાનો શાહી મહેલ પણ સામેલ છે. રાજા વાચિરાલોંગકોનને ‘ઐયાશ અને રંગીનમિજાજી’ રાજા તરીકે પણ ઓળખવામાં આવે છે.\nથોડા મહિના પહેલા એક અહેવાલ આવ્યો હતો, જેમાં કહેવામાં આવ્યું હતું કે તે શાહી હેરમની ઘણી મહિલાઓ સાથે જર્મનીની એક આલીશાન હોટલમાં રોકાયા છે. તેમણે હોટેલનો આખો ફ્લોર બુક કરાવ્યો હતો. વર્ષ 2018માં ગિનિસ વર્લ્ડ રેકોર્ડ્સમાં એક અહેવાલ પ્રકાશિત થયો હતો, જે મુજબ થાઈલેન્ડના વર્તમાન રાજા, મહા વચિરાલોંગકોન પાસે2લાખ કરોડ રૂપિયાથી વધુની સંપત્તિ છે, જેમાં અબજો રૂપિયાનો શાહી મહેલ, 30થી વધુ ખાનગી વિમાનો, વિવિધ પ્રકારો- મોંઘા વાહનો, હીરા અને ઝવેરાત અને તમામ પ્રકારની મિલકતોનો સંગ્રહ સામેલ છે.\nબહુ ઓછા લોકો જાણે છે કે રાજા મહા વચિરાલોંગકોન એક પ્રશિક્ષિત પાઇલટ પણ છે. તે તમામ પ્રકારના હવાઇજહાજો કેવી રીતે ઉડાડવા એ જાણે છે. કહેવાય છે કે જ્યારે પણ તે વિદેશ પ્રવાસે જાય છે ત્યારે તે પોતે જ પોતાનું બોઈંગ 737 વિમાન ઉડાવે છે. આ ઉપરાંત તેણે થાઈલેન્ડ, યુકે, યુએસએ અને ઓસ્ટ્રેલિયામાં પણ લશ્કરી તાલીમ મેળવી છે અને તે એક ઉત્તમ સાઈકલ સવાર પણ છે.\n62 વર્ષના વૃદ્ધ 40 વર્ષની મહિલા સાથે લગ્ન કરવા માંગતા હતા, મહિલા 60 લાખ લઇને….


બોલિવૂડ અભિનેતા Sonu Soodને ત્યાં ITના દરોડા, અધિકારીઓ વિવિધ6જગ્યા પર કરી રહ્યા છે સર્ચ\nSeptember 15, 2021 | 6:55 pm IST\nઆવકવેરા વિભાગે સોનુ સૂદની અલગ અલગ6જગ્યાઓ પર દરોડા પાડ્યા છે. મળતી માહિતી મુજબ સોનુ સૂદની અલગ અલગ6જગ્યાઓ પર અધિકારીઓ દ્વારા સર્વે કરવામાં આવી રહ્યો છે. સોનુ સૂદની મુંબઈમાં છ જગ્યાઓ છે જ્યાં હાલમાં અધિકારીઓ હાજર છે. જો કે, સોનુ સૂદને ત્યાં IT વિભાગના અધિકારીઓ દ્વારા શા માટે સર્ચ કરી રહ્યા છે તેનું કોઈ કારણ હજુ બહાર આવ્યું નથી.\nકોરોના સમયગાળા દરમિયાન સોનુ સૂદે હજારો લોકોને મદદ કરી હતી. તેઓ સૂદ ચેરિટી ફાઉન્ડેશન નામનું એનજીઓ પણ ચલાવી રહ્યા છે. તેની વેબસાઇટ અનુસાર આ એનજીઓ હેલ્થકેર, શિક્ષણ, નોકરીઓ અને અન્ય વિવિધ પ્રકારની મદદ માટે કામ કરે છે. તે જાણીતું છે કે સોનુ સૂદ કોવિડ -19 ને કારણે લોકોની મદદ માટે સતત આગળ આવ્યા હતા છે. ગઈકાલે અભિનેતાએ ગણપતિ વિસર્જન કર્યું હતું, જેમાં તેનો આખો પરિવાર સામેલ થયો હતો.\nઅભિનેતા સોનુ સૂદે કોરોના સમયગાળા દરમિયાન પરપ્રાંતિય મજૂરોને જે રીતે મદદ કરી તેની સમગ્ર દેશ દ્વારા પ્રશંસા કરવામાં આવી અને તે વાસ્તવિક જીવનમાં હીરો તરીકે ઉભરી આવ્યો. સોનુએ ફરી એક વખત આવા મંચનું લોન્ચિંગ કર્યું જે દેશના ગામડાઓ અને ગામડાની લોકોની આવક વધારવામાં મદદ કરશે. સોનુ સૂદે શુક્રવારે એક ટેક પ્લેટફોર્મ ‘ટ્રાવેલ યુનિયન’ લોન્ચ કર્યું. એવું કહેવામાં આવી રહ્યું છે કે આ દેશનું પ્રથમ ગ્રામીણ પ્રવાસન મંચ છે. તેને વેબસાઈટ અને મોબાઈલ એપ ફોર્મેટ બંનેમાં લોન્ચ કરવામાં આવી છે.\nસોનુ સૂદે શુક્રવારે દિલ્હીના મુખ્યમંત્રી અરવિંદ કેજરીવાલ સાથે મુલાકાત કરી હતી. સોનુ સૂદ અને અરવિંદ કેજરીવાલની બેઠક દરમિયાન દિલ્હીના ડેપ્યુટી સીએમ અને શિક્ષણ મંત્રી મનીષ સિસોદિયા પણ હાજર હતા. બેઠક બાદ દિલ્હીના મુખ્યમંત્રીએ સોનુ સૂદ સાથે સંયુક્ત પત્રકાર પરિષદ યોજી હતી. કેજરીવાલે બાળકો માટે દેશનો માર્ગદર્શક કાર્યક્રમ શરૂ કરવાની જાહેરાત કરી અને કહ્યું કે સોનુ સૂદ અમારા બ્રાન્ડ એમ્બેસેડર બનશે.\nવર્કફ્રન્ટની વાત કરીએ તો સોનુ હાલમાં ફિલ્મ ‘પૃથ્વીરાજ’નો ભાગ છે. આમાં તે અક્ષય કુમાર અને માનુષી છિલ્લર સાથે જોવા મળશે. ફિલ્મનું શૂટિંગ પૂરું થઈ ગયું છે. આ સિવાય તેની પાસે સાઉથના કેટલાક પ્રોજેક્ટ પણ છે. ચાહકો સોનુ સૂદની આ ફિલ્મની આતુરતાથી રાહ જોઈ રહ્યા છે. કહેવામાં આવી રહ્યું છે કે આ ફિલ્મ આવતા વર્ષે થિયેટરોમાં રિલીઝ થઈ શકે છે.


Young and old fans line up outside the stadium to watch India-England day-night Test | ઇન્ડિયા-ઇંગ્લેન્ડની ડે-નાઈટ ટેસ્ટ જોવા ઇચ્છતા યુવાથી લઈને વૃદ્ધ ચાહકોની સ્ટેડિયમની બહાર લાઈન - Divya Bhaskar\nYoung And Old Fans Line Up Outside The Stadium To Watch India England Day night Test\nટિકિટનું વેચાણ શરૂ:ઇન્ડિયા-ઇંગ્લેન્ડની ડે-નાઈટ ટેસ્ટ જોવા ઇચ્છતા યુવાથી લઈને વૃદ્ધ ચાહકોની સ્ટેડિયમની બહાર લાઈન\nટિકિટ ખરીદવા વહેલી સવારથી ચાહકો સ્ટેડિયમ પહોંચ્યા.\nવિશ્વના સૌથી મોટા ક્રિકેટ સ્ટેડિયમમાં 24 ફેબ્રુઆરીના રોજ સૌ પ્રથમવાર ટેસ્ટ મેચ યોજાવાની છે. જેને લઈને તમામ ચાહકો ટિકિટ લેવા માટે પ્રયાસ કરી રહ્યા છે. આ મેચની ટિકિટનું અગાઉ ઓનલાઈન વેચાણ શરૂ કરવામાં આવ્યું હતું. જેમાં માત્ર4કલાકમાં જ 15 હજાર જેટલી ટિકિટ વેચાઈ હતી.\nમેચના4દિવસ પહેલાં સ્ટેડિયમની બહારનો નજારો\nમહત્વનું છે કે આ વખતે સ્ટેડિયમમાં 50 ટકા દર્શકોને મંજૂરી આપવામાં આવી છે. આ ટેસ્ટ મેચ માટે અત્યારે સુધી લગભગ 30000થી વધુ ટિકિટનું વેચાણ થઈ ગયું છે. ગુજરાત ક્રિકેટ એસોસિયેશન (GCA) એ પણ આને ધ્યાનમાં લઈને આજથી ઓફલાઇન ટિકિટ નું વેચાણ શરૂ કર્યું છે ત્યારે વહેલી સવારથી જ યુવાનો થી લઈને વૃદ્ધ ચાહકોએ ટિકિટ માટે લાઈન લગાવી છે. જોકે સ્ટેડિયમ અંદર લોકોને ટિકિટ ખરીદવામાં સરળતા રહે તે માટે વ્યવસ્થા કરી છે. તેઓએ જણાવ્યું છે કે જ્યાં સુધી સ્ટોક હશે ત્યાં સુધી ઓફલાઇન ટિકિટ મળશે.\nટિકિટ ખરીદવા લાઈનમાં ઊભા ફેન્સ.\nમોટેરામાં મલ્ટીપલ પિચ\nમોટેરા દુનિયાનું પ્રથમ સ્ટેડિયમ છે, જ્યાં 11 મલ્ટીપલ પિચ છે. 6માં રેડ સોઇલ અને 5માં બ્લેક સોઇલનો ઉપયોગ કરવામાં આવ્યો છે. આમ તો 13 પિચ થઈ શકે એમ છે, પરંતુ બોલર રનરઅપ અને અન્ય સ્પેસ માટે આંકડો 11 સુધી સીમિત રાખવામાં આવ્યો છે. મોટેરામાં મેન ગ્રાઉન્ડ ઉપરાંત જે અન્ય બે પ્રેક્ટિસ ગ્રાઉન્ડ છે, ત્યાં પણ 9-9 મલ્ટીપલ પિચ છે. એમાં5રેડ સોઇલ અને4બ્લેક સોઇલથી બનાવવામાં આવી છે. બ્લેક અને રેડ બંને સોઈલનું આવું પ્રેઝન્સ વર્લ્ડના અન્ય કોઈપણ સ્ટેડિયમમાં આવી વેરાઇટી જોવા નહીં મળે.\nમોટેરા 1 લાખ 10 હજારની બેઠક ક્ષમતા સાથે વર્લ્ડનું સૌથી મોટું ક્રિકેટ સ્ટેડિયમ.\nરેડ સોઈલથી કેવી પિચ બને છે?\nરેડ સોઈલ પિચ પર ઘાસને પરત ફરવાની તક આપે છે. એટલી જ ઘાસ જેનાથી પેસરને વિકેટ પર સિમ મૂવમેન્ટ મળી શકે. બાઉન્સમાં સમાનતા જળવાય રહે અને સ્પિનર્સના બોલ પણ પિચ પર સારી રીતે ઝીપ સાથે ટર્ન થાય. મુંબઈના વાનખેડે સ્ટેડિયમમાં રેડ સોઈલનો ઉપયોગ થાય છે.\nબ્લેક સોઈલથી કેવી પિચ બને છે?\nબ્લેક સોઈલ પાણીને સૌથી વધારે એબઝોર્બ કરે છે. તેનાથી. પાણી નાખવામાં આવે ત્યારે સોઈલ સોફ્ટ અને ન નાખવામાં આવે ત્યારે હાર્ડ થઈ જાય છે. ઓસ્ટ્રેલિયા અને સાઉથ આફ્રિકાના મેદાન પર બ્લેક સોઈલનો ઉપયોગ થાય છે. અહીં જેમ જેમ મેચ આગળ વધે તેમ બોલના બાઉન્સમાં સમાનતા રહેતી નથી. અમુક બોલ વધારે અને અમુલ ઓછા બાઉન્સ થાય છે.\nકેમ હોય છે સ્ટેડિયમમાં મલ્ટીપલ પિચ?\nએક વખત કોઈ પિચ પર મેચ રમાઈ તો પછી એને રિકવર થવામાં સમય લાગે છે. નવી મેચ માટે પિચ ફ્રેશ હોય એ પણ જરૂરી છે તેમજ હોમ ટીમ પોતાની સ્ટ્રેટેજી પ્રમાણે મેચના અઠવાડિયા પહેલાં કેવી પિચ બનાવી એની કયુરેટરને સૂચના આપે છે, તેથી પિચ કયુરેટર મલ્ટીપલ પિચમાંથી એ સૂચના મુજબ જે વધારે ફેવરેબલ હોય એને પસંદ કરીને એને ફિનિશિંગ ટચ આપે છે અથવા એના પર વધુ કામ કરે છે.


The result of standard 10 can be declared on the basis of standard 7-8 and 9, the education department is also confused | ધો.7-8 અને 9ના આધારે ધોરણ 10નું પરિણામ જાહેર થઈ શકે, શિક્ષણ વિભાગ પણ મૂંઝવણમાં, આખરે માર્કશીટ કેવી રીતે તૈયાર કરવી? - Divya Bhaskar\nThe Result Of Standard 10 Can Be Declared On The Basis Of Standard78 And 9, The Education Department Is Also Confused\nશિક્ષણની કસોટી:ધો.7-8 અને 9ના આધારે ધોરણ 10નું પરિણામ જાહેર થઈ શકે, શિક્ષણ વિભાગ પણ મૂંઝવણમાં, આખરે માર્કશીટ કેવી રીતે તૈયાર કરવી?\nમાસ પ્રમોશન બાદ વિદ્યાર્થીઓને આગળ પ્રવેશ મેળવવા માટે શું કરવું એને લઈને મૂંઝવણ ઊભી થઈ છે\nધોરણ 10 અને 12માં માસ પ્રમોશનની જાહેરાત કરી દેવામાં આવ્યાં છે, પરંતુ હવે વિદ્યાર્થીઓને આગળ પ્રવેશ મેળવવા માટે શું કરવું એને લઈને મૂંઝવણ ઊભી થઈ છે. શિક્ષણ વિભાગ દ્વારા કઈ રીતે પરિણામ જાહેર કરવામાં આવે છે એના પર આગળની પ્રવેશપ્રક્રિયાનો આધાર છે. પરિણામ કઈ રીતે આપવું એને લઈને શિક્ષણ વિભાગ પણ મૂંઝવણમાં છે, પરંતુ CBSEની જેમ જ પરિણામ આપવામાં આવે તો ધોરણ 10માં છેલ્લાં3વર્ષનાં પરિણામના આધારે માર્કશીટ તૈયાર કરવામાં આવશે.\nCBSE બાદ ગુજરાત બોર્ડે પણ માસ પ્રમોશનનો નિર્ણય લીધો\nગુજરાત બોર્ડ દ્વારા CBSE બોર્ડની જ અનુકરણ કરવામાં આવી રહ્યું છે. CBSE દ્વારા પહેલા ધોરણ 10ના વિદ્યાર્થીઓને માસ પ્રમોશન આપવાની જાહેરાત કરવામાં આવી હતી. એ બાદ ગુજરાત બોર્ડ દ્વારા પણ ધોરણ 10માં માસ પ્રમોશન આપવામાં આવ્યું. ગુજરાત બોર્ડ દ્વારા ધોરણ 12ની પરીક્ષા અને કાર્યક્રમની જાહેરાત ઉતાવળે કરવામાં આવી હતી અને બાદમાં CBSE દ્વારા ધોરણ 12માં માસ પ્રમોશન આપવામાં આવ્યું. એ બાદ ગુજરાત સરકારે પણ પોતાની નિર્ણય બદલ્યો અને કેન્દ્રના નિર્ણય મુજબ વિદ્યાર્થીઓના સ્વાસ્થ્યને ધ્યાનમાં લઈને માસ પ્રમોશનની જાહેરાત કરી દીધી છે.\n3 વર્ષનાં પરિણામના આધારે ધો.10ની માર્કશીટ બનશે?\nગુજરાત બોર્ડ CBSEનું અનુકરણ જ કરી રહ્યું છે. માસ પ્રમોશનમાં અનુકરણ જ કરવામાં આવ્યું એ જ રીતે CBSE બોર્ડ પ્રમાણે પરિણામ જાહેર કરવામાં આવે તો શિક્ષણ વિભાગના ઉચ્ચ અધિકારીના જણાવ્યા અનુસાર CBSE બોર્ડમાં છેલ્લાં3વર્ષના પરિણામના આધારે ધોરણ 10ના વિદ્યાર્થીઓની માર્કશીટ તૈયાર કરવામાં આવી શકે છે, તો ગુજરાત બોર્ડ દ્વારા પણ3વર્ષનાં પરિણામના આધારે માર્કશીટ તૈયાર કરવામાં આવશે. વર્ષ 2018-19, 2019-20 અને 2020-21નાં પરિણામના આધારે ધોરણ 10નું પરિણામ જાહેર કરવામાં આવી શકે છે.\nવિદ્યાર્થીઓ એડમિશન વિના જ રઝળી પડશે\nધોરણ 12માં પણ ધોરણ 11ના પરિણામ અને ચાલુ વર્ષે લેવાયેલી પ્રીલિમરી પરીક્ષાના આધારે પરિણામ આપવામાં આવી શકે છે. ધોરણ 10 અને 12માં દર વર્ષ કરતાં પાસ થનારા વિદ્યાર્થીઓમાં 40 ટકા જેટલા વિદ્યાર્થીઓનો વધારો છે, ત્યારે શિક્ષણ વિભાગ દ્વારા સ્કૂલોમાં અને કોલેજમાં વધારાના વર્ગ અને શિક્ષકોની વ્યવસ્થા કરવી પડશે. એમ કરવામાં નહિ આવે તો એડમિશન પ્રકિયા બાદ અનેક વિદ્યાર્થીઓ એડમિશન વિના જ રઝળી પડશે.


Posted on 11:53 am April 8, 2021 Author Shah JinaComments Off on આ દિગ્ગજ અભિનેત્રીને પૂછી બ્રાની સાઇઝ, એભિનેત્રીએ આપ્યો એવો જવાબ કે થઇ ગઇ બધાની બોલતી બંધ\nનાગિન અભિનેત્રીને યૂઝરે પૂછી ઇબ્રાની સાઇઝ, અભિનેત્રી જગજાહેર બોલી- હું….\n“નાગિન 4” જેવા ટીવી શોમાં તેના શાનદાર અભિનયથી એક અલગ ઓળખ બનાવી ચૂકેલી અભિનેત્રી સાયંતની ઘોષને હાલમાં જ એક સોશિયલ મીડિયા યુઝરનો સવાલનો સામનો કરવો પડ્યો હતો. તેણે તેના સોશિયલ એકાઉન્ટ પર ચાહકો સાથે વાત કરવા એક ચેટ સેશન ચલાવ્યુ હતુ. તે ચાહકોના સવાલના જવાબ આપી તેની ઇન્સ્ટા સ્ટોરી પર શેર કરી રહી હતી.\nઆ દરમિયાન એક યૂઝરે તેના ઇનરવેરની સાઇઝ પૂછી લીધી. તેના પર સાયંતની ઘોષે યૂઝરને તેની ભાષામાં જવાબ આપ્યો છે. સાયંતનીએ આ ઘટના પોતાની એક ઇન્સ્ટાગ્રામ પોસ્ટમાં શેર કરી છે.\nસાયંતની ઘોષે પોતાના ઇન્સ્ટાગ્રામ એકાઉન્ટ પર સ્ટોરીમાં આ યૂઝરના સવાલ પર જવાબ આપ્યો તે શેર કર્યો છે. જેમાં અભિનેત્રીએ આ વ્યક્તિને કહ્યું- પહેલા મને તારા IQ ની સાઇઝ કે લેવલ જણાવ. મને લાગે છે કે તે પણ ઝીરો હશે. ત્યારબાદ તેણે ઇન્સ્ટાગ્રામ એકાઉન્ટર પર તેને લઈને એક પોસ્ટ શેર કરી, જેમાં તેણે આ ઘટનાને કારણે માનસિક સ્થિતિ પર પડનાર ખરાબ અસર વિશે વાત કરી છે.\nસાયંતનીએ લખ્યું, ‘કોઈપણ પ્રકારની બોડી શેમિંગ ખોટી છે. પરંતુ ખાસ કરી હું તે સમજી શકતી નથી કે મહિલા ઓના બ્રેસ્ટને લઈને ફેસિનેશન છે. જેમ કે શું સાઇઝ છે? માત્ર પુરૂષ જ નહીં અમે યુવતીઓ પણ આ પ્રકારની કંડીશનિંગ રાખીએ છીએ. તેણે આ પોસ્ટના કેપ્શનમાં લખ્યું- એક થ્રેડ સાઇઝ વિચારને ખતમ કરવા માટે! મેં જોયું છે કે આજે #WorldHealthDay છે પરંતુ તમે જાણો છો કે હવે મેન્ટલ હેલ્થ તમારા સ્વાસ્થ્યનો સૌથી મહત્વનો ભાગ બની ગયું છે.’\nતેણે આગળ લખ્યું- ‘હાં, તમારી બોડી સથે ફિટ રહો પરંતુ મગજને ન ભૂલો. આ વમય છે આપણે દરેક બોડી ટાઇમને નોર્મલાઇઝ કરીએ. હું આ ફેરફાર માટે અહીં છું. ત્યારબાદ સાયંતનીએ ફેન્સ પાસે પણ સાથ માંગ્યો છે.’\nઆ સેશન દરમિયાન ચાહકોએ સાયંતની ઘોષને ઘણા મજેદાર સવાલ કર્યા હતા. એક સવાલ એ હતો કે, જો તે અભિનેત્રી ના હોત તો શુ હોત. આના જવાબમાં તેણે કહ્યુ કે, તે એક ડાંસર હોત.\nસાયંતનીના વર્કફ્રન્ટની વાત કરીએ તો, તે આ દિવસોમાં “તેરા યાર હું મેં”માં જોવા મળી રહી છે. તેણે વર્ષ 2006માં “કુમકુમ-એક પ્યારા સા બંધન”થી કરિયરની શરૂઆત કરી હતી. ત્યારથી તે “કોમેડી સર્કસ” “ક્રાઇમ પેટ્રોલ” “ઘર એક સપના” “નાગિન” “બનું મે તેરી દુલહન” “સબકી લાડલી બેબો” “ગીત હુઇ સબસે પરાઇ” “મિસેજ કૌશિક કી પાંચ બહુએ” “મહાભારત” “બેરિસ્ટર બાબુ” અને “મેરી હાનિકારક બીવી” જેવા અનેક ટીવી શોમાં જોવા મળી છે.


તમે બ્લડ-પ્રેશરની દવા લો છો કે બ્લડ-પ્રેશર સારું થવાની?\nYou are here :HOME >> LIFE >> HEALTH & LIFESTYLE >> તમે બ્લડ-પ્રેશરની દવા લો છો કે બ્લડ-પ્રેશર સારું થવાની?\nઅફકોર્સ બીમારીને સારી કરવાની દવા જ આપણે લેતા હોઈએ, પણ બોલીએ છીએ શું? બોલચાલમાં તાવની દવા લીધી, ડાયાબિટીઝની દવા લીધી જેવા શબ્દો પણ તમારી તંદુરસ્તીને પાછળ ઠેલવાનું કામ કરી શકે છે એવું ન્યુરો લિંગ્વિસ્ટિક પ્રોગ્રામિંગ (NLP)ના નિષ્ણાતો કહે છે. આ પ્રકારની ભાષા તમારા સબકૉન્શિયસ માઇન્ડને ખોટો મેસેજ આપે છે. આજે જાણીએ કે ન્યુ યરને ખરેખર હૅપી કરવા માટે હૅપી સ્ટેટમેન્ટ કેટલાં કારગત નીવડી શકે છે\nભારતીય સંસ્કૃતિનાં વિધિવિધાનો, યજ્ઞો, પૂજનો અને નાની-નાની વિધિઓમાં પણ મંગલાચરણનું મહત્વ છે. દેવીદેવતાનું આહ્વાન કરવાની સાથે શુભ ભાવ સાથે દરેક આરંભને શુભારંભનું રૂપ આપવામાં આવે છે. આપણે ત્યાં ગુરુજનો, વડીલો અને શુભેચ્છકો માથા પર હાથ મૂકીને આપણને આર્શીવાદ આપતા હોય ત્યારે કયા શબ્દો કહેતા હોય છે? સુખી ભવ, ર્દીઘાયુ ભવ, વિજયી ભવ, યશસ્વી ભવ વગેરે. આપણે ત્યાં આર્શીવાદમાં સદીઓથી આવાં જ સ્ટેટમેન્ટ બોલાતાં રહ્યાં છે. શું કામ? મિસ્ટિસિઝમ એટલે કે રહસ્યવાદના જાણકાર ડૉ. કેતન દુબલ એનો જવાબ આપતાં કહે છે, ‘કારણ કે આપણે ત્યાં સદીઓ પહેલાં આપણા સંત અને મહાપુરુષો એ વાત સ્વીકારી ચૂક્યા છે કે શબ્દોની ઘેરી અસર હોય છે. જ્યારે આયુર્વેદ અને મૉડર્ન મેડિસિન સાયન્સ પણ નહોતું શોધાયું એ સમયથી આપણે ત્યાં ઉપચારની ત્રણ પદ્ધતિઓ પ્રચલિત હતી. હજારો વષોર્થી આપણે ત્યાં મંત્ર, તંત્ર અને યંત્ર દ્વારા સમસ્યાનાં નિરાકરણો લાવવાની પરંપરા રહી છે. મંત્ર એટલે શબ્દ. દરેક શબ્દનું વજૂદ છે. આ દરેક શબ્દ તમારી અંદર રહેલા અને તમારી બહાર રહેલા બ્રહ્માંડ પર એક સ્પેસિફિક અસર કરતો હોય છે. તમારા દ્વારા બોલાઈ રહેલા પ્રત્યેક પૉઝિટિવ અને નેગેટિવ શબ્દની અસર તમારા જીવન પર તો પડે જ છે, પણ આખી પ્રકૃતિમાં રહેલા તમામ જીવોના જીવન પર પણ ઓછાવત્તા પ્રમાણમાં પડતી હોય છે. આ જ કારણ છે કે આશીવર્ચન વખતે બોલાતા શબ્દોમાં શુભ અને સફળતાના ભાવને વધુ દૃઢતા સાથે કહેવામાં આવતા. સદીઓ પહેલાં શરૂ થયેલી એ પરંપરા આજે ન્યુરો- લિંગ્વિસ્ટિક ટેક્નિક તરીકે પ્રચલિત થઈ છે.’\nશું છે આ?\n૧૯૭૦ના દશકમાં અમેરિકામાં ત્રણ મનોચિકિત્સકો લોકોની વર્તણૂક પર કેટલોક અભ્યાસ કરી રહ્યા હતા. ખાસ કરીને સફળ લોકોના જીવનની એક ખાસ બિહેવ્યરલ પૅટર્નનો તેમણે અભ્યાસ કર્યો તો તેમને અમુક વિશેષ સિમિલૅરિટી તેમનામાં દેખાઈ. આ ઇફેક્ટિવ બિહેવ્યરલ પૅટર્નનો અભ્યાસ કરીને ફ્રૅન્ક પુસેલિક, જૉન ગ્રિન્ડર અને રિચર્ડ બૅન્ડલર નામના નિષ્ણાતોએ એક થેરપી વિકસાવી; જેનું નામ છે NLP. N એટલે ન્યુરો, L એટલે લિંગ્વિસ્ટિક અને P એટલે પ્રોગ્રામિંગ. સાદી ભાષામાં કહેવું હોય તો NLP એટલે મગજની ભાષા. આપણા આંતરમગજની ભાષા. સબકૉન્શિયસ માઇન્ડની ભાષા. આપણા મોટા ભાગના સંકલ્પો અને નિર્ણયોને સફળ બનાવવામાં આપણા સબકૉન્શિયસ માઇન્ડનો બહુ મોટો ફાળો હોય છે. મોટે ભાગે થતું એવું હોય છે કે સબકૉન્શિયસ માઇન્ડની ભાષા સમજ્યા વિના આપણે સંકલ્પ, નિયમ અને ધારણાઓ કરીને બ્રેઇનને ઑર્ડર આપતા રહીએ છીએ એટલે પરિણામ નથી આવતું.\nઆ વિશે વધુ વિસ્તારપૂર્વક સમજાવતાં NLP પ્રૅક્ટિશનર અને ટ્રેઇનર ડૉ. કેતન દુબલ ઉમેરે છે, ‘ન્યુરો-લિંગ્વિસ્ટિક પ્રોગ્રામિંગ એક એવી પદ્ધતિ છે, જેમાં તમારા કૉન્શિયસ જ નહીં પણ સબકૉન્શિયસ માઇન્ડને યોગ્ય રીતે પ્રોગ્રામિંગ આપો છો. આપણા કૉન્શિયસ માઇન્ડ કરતાં આપણું સબકૉન્શિયસ માઇન્ડ દસ લાખગણું પાવરફુલ હોય છે. જેમ કબાટમાં રહેલી સંપત્તિને લેવા માટે કબાટનું તાળું ખોલવું પડે એમ તાળામાં બંધ સબકૉન્શિયસની શક્તિને પામવા માટે NLP ચાવીનું કામ કરે છે. કૉગ્નિટિવ ન્યુરોસાયન્ટિસ્ટના મતે વૈજ્ઞાનિક દૃષ્ટિકોણથી પણ તમારું કૉન્શિયસ માઇન્ડ માત્ર પાંચ ટકા જ કામ કરે છે. આપણા શરીરની ૯૫ ટકા પ્રવૃત્તિઓ, રીઍક્શનો, મેમરી, આદતો, માન્યતાઓ પર સબકૉન્શિયસ માઇન્ડનો ઊંડો પ્રભાવ હોય છે. સબકૉન્શિયસ માઇન્ડનું કામ હોય છે તમારી વધારાની મેમરીને સ્ટોર કરવી અને જરૂર પડે એને બહાર લાવવી. જોકે જ્યારે પણ જરૂર હોય ત્યારે તમે જે રીતે મેમરીને પ્રોગ્રામ કરી હશે એ જ રીતે ડેટા બહાર આવશે. એટલે કે જો તમે નકારાત્મકતાને સબકૉન્શિયસમાં ઉમેરતા જશો તો જે-તે સંજોગોમાં નકારાત્મકતા જ બહાર આવશે. એનાથી ઊંધું જો સકારાત્મક શબ્દોને સબકૉન્શિયસ મેમરીમાં સ્થાન આપશો તો એ સકારાત્મક પ્રભાવ રીઍક્શનમાં બહાર આવશે. ટૂંકમાં તમે બહારથી જે કમાન્ડ આપશો એ અંદરખાને તમારા સેવકની જેમ પાલન કરશે. તમે બહારથી કહેશો કે તમે નકામા છો અને તમારી જિંદગીમાં કંઈ બચ્યું જ નથી તો તમારું સબકૉન્શિયસ માઇન્ડ એને પણ સ્વીકારીને તમને એવા થવામાં મદદ કરશે. એનાથી ઊંધું તમે કૉન્શિયસલી એવું કહો કે તમારું ભવિષ્ય ઉજ્જવળ છે અને તમે તમારા ગોલ્સને અચીવ કરી જ લેશો તો સબકૉન્શિયસ માઇન્ડ એને સ્વીકારશે અને તમારી મદદ કરશે.’\nન્યુરો-લિંગ્વિસ્ટિક પ્રોગ્રામિંગમાં તમે તમારી જબાન પર સૌથી પહેલો પૉઝિટિવ કાબૂ મૂકતા હો છો. તમારા મોઢામાંથી હંમેશાં સારા જ શબ્દો નીકળે અને તમે સારી જ વાતોને પ્રાધાન્ય આપો કૉન્શિયસલી, સજાગતા સાથે એ મૂળ ફન્ડા છે આ ટેક્નિકનો. ડૉ. કેતન કહે છે, ‘આ સંશોધકોએ મગજને સારી અને સાચી દિશામાં જ વિચારવાની અને બોલવાની આદત પડે એ માટે કેટલીક ટેક્નિકો આપી અને એ ટેક્નિકની ટ્રેઇનિંગ શરૂ કરી. વિચારોને શરીરની ક્રિયાઓ સાથે જોડીને તેમણે વિચારો અને બોલાઈ રહેલા શબ્દોની બાબતમાં અવેરનેસ વધારી દીધી. એક જ વાતને કહેવાના બીજા રસ્તાઓ આ ટેક્નિકમાં અપાયા છે. આ ટેક્નિકને જો સમજી જાઓ તો કોઈની પણ મદદ વિના ધીમે-ધીમે અભ્યાસ સાથે તમે જ તમારા સબકૉન્શિયસ માઇન્ડને બેસ્ટ પ્રોગ્રામિંગ આપી શકો છો. અત્યારે આપણી પાસે અઢળક કામો છે, અઢળક ઘટનાઓ અને દુર્ઘટનાઓ આપણી આસપાસ બની રહી છે. એથી વિચારો વિચલિત થવાના ચાન્સ વધારે હોય છે. આ ટેક્નિકમાં તમને અમુક ïએવી એક્સરસાઇઝ થકી ટ્રેઇનિંગ આપવામાં આવે છે જેથી તમે ઘટનાઓથી ઉત્તેજિત થવા જાઓ ત્યાં જ પેલી ટ્રેઇનિંગને કારણે મળેલી ઘંટી વાગે અને તમે ખોટી દિશામાં વિચારતાં કે બોલતાં અટકી જાઓ.’\nછેલ્લા થોડાક સમયમાં પૉપ્યુલર થયેલી આ થેરપી અનેક માનસિક રોગોના ઇલાજમાં કારગત નીવડી રહી છે. ડિપ્રેશન, ફોબિયા, બિહેવિયર ડિસઑર્ડરમાં પણ એનાં રિઝલ્ટ ખૂબ સારાં મળ્યાં છે. વગર ડૉક્ટરે જો તમે માત્ર તમારા મગજને પ્રોગ્રામિંગ કરવાની દિશામાં થોડાક સજાગ થઈ જાઓ અને માત્ર હકારાત્મક બોલવાનો જ આગ્રહ રાખશો તો પરિણામ મળી શકે છે. આટલું તો આપણે કરી જ શકીએ છીએ, બરાબરને?\nતમે જે બોલો છો એનો પ્રભાવ તમારી સાથે બ્રહ્માંડના તમામ લોકો પર પડે છે. તમે સારી ભાષા અને સારા શબ્દો વાપરીને તમારા સંકલ્પની શક્તિ વધારી શકો છો. વધુ ને વધુ લોકો સાથે એ શૅર કરીને તમે એની પ્રભાવકતા પણ વધારો છો. કરો એવું ભરો તો ખરું જ, પણ અહીં તો તમે બોલો એવું પણ થવાની પૂરતી સંભાવના હોય છે. સર્વનું મંગલ થાઓ અને સર્વ સુખી થાઓ કે ભગવાન બધાનું ભલું કરે જેવાં સૂત્રો મંત્રની જેમ આપણાં શાસ્ત્રોમાં વપરાતાં રહ્યાં છે એની પાછળ પણ મૂળભૂત રીતે આ જ વિજ્ઞાન હતું. તમે બોલો સર્વનું ભલું થાઓ અને તમારું ભલું થવાની શરૂઆત પ્રકૃતિ કરે. સામૂહિક ધોરણે થતાં અનુષ્ઠાનોમાં જ્યારે આવા શબ્દોનું ઉચ્ચારણ થાય તો એ ઊર્જા અનેકગણી વધતી હોય છે. આ મેથડમાં તમારે તમારી જાત પર ભરોસો રાખીને હું કરીશ જ, હું મેળવીશ જ જેવી આત્મવિશ્વાસભરી વાતો જાત સાથે કરવાની છે\n- ડૉ. કેતન દુબલ, ન્યુરો-લિંગ્વિસ્ટિક ટ્રેઇનર અને પ્રૅક્ટિશનર\nથોડાક અનુકરણ કરવા જેવા દાખલાઓ\nટાઇટલમાં આપણે વાત કરી એ મુજબ તમે બીમારીની નહીં, પણ બીમારી સારી કરવાની દવા લઈ રહ્યા છો એ વાત તમારા શબ્દોમાં આવવી જોઈએ.\nકોઈ ધંધાદારી માણસ એમ કહે કે ધંધા મંદા છે કે ખાવાના પણ વાંધા થવાના છે જેવા સ્ટેટમેન્ટ તેમને એ જ દિશામાં લઈ જશે. પહેલાં લોકો ‘ઉપરવાળાની મહેરબાની’ છે કે ‘ભગવાનની કૃપા છે’ જેવા શબ્દો વાપરતા. આ શબ્દો ‘તમારા સબકૉન્શિયસ માઇન્ડ’ને ખોટા પ્રોગ્રામિંગથી બચાવતા હતા.\nકોઈ ગંભીર બીમારીથી પીડિત વ્યક્તિ પણ જો પોતાની પીડા વિચાર્યા કરશે કે એના જ વિશે વાતો કરશે તો એ પીડા અને બીમારીને વધારવામાં જ તમારું આંતરમન લાગી જશે. એના બદલે પોતે જ્યારે જે-તે બીમારી રહિત હતો ત્યારે કેટલું કામ કરી શકતો હતો અથવા ત્યારે કેટલી મોજ હતી એવા વિચારો કરીને પોતે હવે ઝડપથી આમાંથી બહાર આવીને પહેલાં જેવો સ્વસ્થ અને આનંદી બની જશે એવી ભાષા વાપરશે તો આંતરમન તેને એ દિશામાં લઈ જશે. સીધો હિસાબ છે કે નક્કી તમારે કરવાનું છે કે તમારે શું જોઈએ છે. મારું શરીર વગર દવાએ પણ સારું રહેશે જ. માત્ર જાતને પાનો ચડાવવાનો છે હકારાત્મક ભાષા વાપરીને.\nધારો કે તમે વજન ઘટાડવાનું વિચારી રહ્યા છો, પણ મનમાં એમ રાખશો કે હું તો ગમેતેટલા પ્રયત્ન કરું તો પણ કન્ટ્રોલ જ નથી રહેતો ખાવામાં તો ક્યારેય કન્ટ્રોલ નહીં રહે. એના બદલે તમારે વિચારવાનું છે અને બોલવાનું છે કે હું પોષણયુક્ત ખોરાક ખાઈને આવનારા ત્રણ મહિનામાં પાંચ કિલો વજન ઘટાડીશ પણ અને વધુ તંદુરસ્ત બની જઈશ.\nઆ ટેક્નિકમાં તમારે તમારા ભૂતકાળના સારા અને આહ્લાદક અનુભવોને માઇન્ડમાં રીકૅપ કરીને વર્તમાનમાં એને જીવવાની દિશામાં વિચારવાનું છે અને વાણીમાં પણ નકારાત્મક શબ્દોનો ઉપયોગ કર્યા વિના હકારાત્મક મેસેજ સબકૉન્શિયસ માઇન્ડને આપવાનો છે.


Gujarati News » Entertainment » Bollywood » Confirm: Rohit Shetty will make 'Golmaal 5', was announced three years ago\nવર્ષ 2018 માં, રોહિત શેટ્ટીએ ગોલમાલ ફ્રેન્ચાઇઝીની પાંચમી ફિલ્મ, ગોલમાલ5ની જાહેરાત કરી હતી. હવે રોહિત શેટ્ટી તેની ફિલ્મ ગોલમાલ5પર કામ શરૂ કરવા જઈ રહ્યા છે.\nPublish Date - 8:04 pm, Sat, 27 November 21 Edited By: Jayraj Vala Follow us -\nરોહિત શેટ્ટીની (Rohit Shetty) ફિલ્મ સૂર્યવંશી (Sooryavanshi) દિવાળીના અવસર પર સિનેમાઘરોમાં રિલીઝ થઈ છે અને આ ફિલ્મ લોકોના દિલ જીતી રહી છે. આ ફિલ્મ બોક્સ ઓફિસ પર સુપરહિટ સાબિત થઈ છે. આ ફિલ્મને ક્રિટિક્સની સાથે દર્શકોનો પણ પ્રેમ મળ્યો છે. હવે રોહિત શેટ્ટી તેની ફિલ્મ ગોલમાલ5પર કામ શરૂ કરવા જઈ રહ્યા છે.\nવર્ષ 2018 માં, રોહિત શેટ્ટીએ ગોલમાલ ફ્રેન્ચાઇઝીની પાંચમી ફિલ્મ, ગોલમાલ5ની જાહેરાત કરી. આ ફિલ્મમાં અરશદ વારસી, કુણાલ ખેમુ, શ્રેયસ તલપડે અને તુષાર કપૂર જોવા મળશે. ચારેય રોહિત શેટ્ટીની ફિલ્મ સિમ્બાના ગીત આંખ મારેમાં જોવા મળ્યા હતા.\nગોલમાલ5બનાવશે\nએક વાતચીતમાં રોહિત શેટ્ટીએ પુષ્ટિ કરી છે કે, તે ગોલમાલ5બનાવવા જઈ રહ્યા છે. તેમણે કહ્યું કે, તે ગોલમાલ5પર કામ કરી રહ્યા છે અને આ એક એવી ફિલ્મ છે જેનો ક્યારેય અંત ન આવે. બે વર્ષ લોકડાઉનમાં અને સૂર્યવંશીમાં નીકળી ગયા.\nસિંઘમ3કલમ 370 પર આધારિત નથી\nરોહિત શેટ્ટીએ પણ સૂર્યવંશી સાથે સિંઘમ 3ની જાહેરાત કરી છે. રિપોર્ટ્સ અનુસાર સિંઘમ 3ની વાર્તા કલમ 370ની આસપાસ ફરવા જઈ રહી છે. તેના પર રોહિતે કહ્યું કે મેં પણ આ વાર્તા સાંભળી છે. રોહિતે કહ્યું કે મને પણ ખબર નથી કે વાર્તા શું છે. અમારી પાસે વાર્તાનો મૂળ વિચાર છે પરંતુ હું સમજી શકું છું કારણ કે સિંઘમનો બઝ સૂર્યવંશીએ બનાવ્યો છે, જેના કારણે દરેક સિંઘમ વિશે વાત કરી રહ્યા છીએ.\nરોહિત શેટ્ટી વધુમાં કહે છે કે, જો કે આ માટે હજુ ઘણો સમય છે. જો તમે જુઓ, સિંઘમ3માટે ઓછામાં ઓછું 1 વર્ષ બાકી છે, તો તે તે પહેલાં શરૂ થશે નહીં.\nરોહિત શેટ્ટીએ સૂર્યવંશીની સફળતા વિશે વાત કરી. એક ઈન્ટરવ્યુમાં કહ્યું હતું કે, હું ખૂબ જ ખુશ છું કારણ કે ફિલ્મ સારી ચાલી રહી છે એટલું જ નહીં પરંતુ અન્ય ઘણા કારણોસર. થિયેટરોના માલિકો અને તેમાં કામ કરતા લોકોને ખુશ કરીને હું ખૂબ જ ખુશ છું. દર્શકો પણ આગળ આવી રહ્યા છે અને થિયેટર જવાનો અનુભવ શેર કરી રહ્યા છે કારણ કે, તે લાંબા સમય પછી થિયેટર પર આવ્યો છે.


ચીનમાં મેરેથોન દોડમાં ૨૧ દોડવીરોના મોતથી હાહાકાર મચ્યો – City Watch News\nચીનમાં મેરેથોન દોડમાં ૨૧ દોડવીરોના મોતથી હાહાકાર મચ્યો\nBy CITY WATCH NEWS June 12, 2021 83\nચીનના ગાંસૂ પ્રાંતમાં આયોજીત ક્રોસ-કન્ટ્રી માઉન્ટેન મેરેથોન દરમ્યાન ૨૧ દોડવીરના મોત થયા છે. ગાત્ર થીજવતી કડકડતી ઠંડીમાં આયોજીત ૧૦૦ કિલોમીટરની આ દોડમાં સેંકડો દોડવીરોએ ભાગ લીધો હતો. આ મેરેથોન જિંગતાઇ કાઉન્ટીના યેલો રિવર સ્ટોન ફોરેસ્ટ ટુરિસ્ટ સાઇટમાં આયોજીત કરાઇ હતી. ત્યારે કદાચ આયોજકોને એ અંદાજાે નહોતો કે આ દરમ્યાન ૨૧ દોડવીરના મોત થઇ જશે. કહેવાય છે કે બરફવર્ષા, ભારે વરસાદ અને આંધી જેવા ખરાબ હવામાનમાં ફસાતા આ દોડવીરોના મોત થયા.\nગાંસૂ મેરેથોનનું આયોજન ગયા મહિને ૨૩મી મેના રોજ કરાયું હતું. રાહત અને બચાવ કામ સાથે જાેડાયેલા લોકોએ કહ્યું કે તમામ મૃતક દોડવીર ભીષણ ઠંડીના લીધે હાઇપોથર્મિયાનો શિકરા બન્યા હતા. મૃતક દોડવીરોમાં મોટાભાગના ચીની નાગરિક છે. ચીનના સરકારી મીડિયા સીજીટીએને કહ્યું કે મૃતક દોડવીરોમાં લિઆંગ જિંગ અને હુઆંગ ગુઆનજુનનું નામ પણ સામેલ છે. આ બંને ચીનના ટોચના સ્થાનિક મેરેથોન રનર છે.\nગાંસૂ મેરેથોનની શરૂઆત ૨૦૧૮માં કરાઇ હતી. ચીની એથલેટિક એસોસીએશને આ દોડને બ્રોન્ઝ મેડલ ઇવેન્ટનું નામ અપાયું છે. તેમાં મુખ્યત્વે ત્રણ કેટેગરીમાં દોડ હોય છે. પહેલી કેટેગરીમાં ૫ કિલોમીટર, બીજી કેટેગરીમાં ૨૧ કિલોમીટર અને ત્રીજી કેટેગરીમાં ૧૦૦ કિલોમીટરની દોડ હોય છે. ક્રોસ કંટ્રી મેરેથોનને ખૂબ જ જાેખમભરી દોડ મનાય છે.\nદુનિયાના સૌથી કઠિન ક્રોસ કંટ્રી દોડમાંથી એક ચીનની આ મેરેથોનને દુનિયાને સૌથી કઠિન ક્રોસ કંટ્રી દોડમાં ગણના થાય છે. આ દોડવીરોને દરિયા સપાટીથી ૨૦૦૦ મીટરની ઊંચાઇ પર પોતાનો દમખમ લગાવાનો હોય છે. આ દોડનો મોટાભાગનો રસ્તો વેરાન છે. આ સિવાય કોઇપણ દોડવીરને આ રેસને પૂરી કરવા માટે ૨૦ કલાકની અંદર લક્ષ્યાંક સુધી પહોંચવું જરૂરી છે. ૧૦૦ કિલોમીટરની દોડ માટે ૯ ચેકપોઇન્ટ બનાવ્યા હતા. જેમાં આ દુર્ઘટના ચેકપોઇન્ટ નંબર-૨ (૨૪ કિલોમીટર) અને ત્રણ (૩૨.૫ કિલોમીટર)ની બની હતી.\nચીની મીડિયાના અનુસાર આખી દોડમાં આ ભાગને સૌથી ખતરનાક મનાય છે. તેમાં હરિફ દોડવીરોને રેતી અને પર્વતોથી બનેલા આકરા ચઢાણ પરથી પસાર થવું પડે છે. ખરાબ હવામાનના લીધે અહીંની પરિસ્થિતિ વધુ ખરાબ થઇ ગઇ. હવામાનના મારને જાેતા કેટલાંક દોડવીરોએ દોડ છોડી દીધી, જ્યારે કેટલાંક એવા પણ હતા જે વેરાન જગ્યાઓ પર એકલા ફસાઇ ગયા. તેજ પવને તેમના થર્મલ કંબલને ફાડી નાંખ્યા. તેનાથી તેમના શરીરનું તાપમાન ખતરનાક રીતે નીચે જતું રહ્યું.\nધોધમાર વરસાદથી મુંબઈનું જનજીવન ઠપ, વધારે વરસાદની આગાહી\nકોંગ્રેસ સત્તામાં આવી તો કાશ્મીરમાં આર્ટિકલ ૩૭૦નો ર્નિણય બદલાશે : દિગ્વિજયસિંહ\nદિલ્હીમાં પેટ્રોલનો ભાવ ૮૮.૧૪ની રેકોર્ડબ્રેક સપાટીએ પહોંચ્યો પેટ્રોલ-ડિઝલે તોડ્યા તમામ રેકોર્ડઃ મુંબઇમાં ૯૪ રૂૃપિયાને પાર\nઇરાકમાં કોવિડ-૧૯ હોસ્પિટલમાં ભીષણ આગથી ૬૪ લોકોના મોત.


ચીનમાં મૃત્યુઆંક એક હજારથી ઉપર થયો, એક દિવસમાં જ 108ના મોત થયા, 2,478 નવા કેસ નોંધાયા | Nirmal Metro the best newspaper in Gujarat Nirmal Metro daily Gujarati newspaper, Gujarati news IPO analysis, IPO analysis in gujarati, IPO analysis by dilip davda in gujarati, Ahmedabad leading newspaper nirmal metro visit.www.nirmalmetro.com\nHome / આંતરરાષ્ટ્રીય / ચીનમાં મૃત્યુઆંક એક હજારથી ઉપર થયો, એક દિવસમાં જ 108ના મોત થયા, 2,478 નવા કેસ નોંધાયા\nચીનમાં મૃત્યુઆંક એક હજારથી ઉપર થયો, એક દિવસમાં જ 108ના મોત થયા, 2,478 નવા કેસ નોંધાયા\nPosted on February 12, 2020 by nirmaladmin in આંતરરાષ્ટ્રીય, મુખ્ય સમાચાર, સ્વાસ્થ્ય\nચીનમાં કોરોના વાઈરસથી સૌથી વધારે અસરગ્રસ્ત હુબેઈ પ્રાંતમાં 103 લોકોએ જીવ ગુમાવ્યા\nઆરોગ્ય પંચે કહ્યું- સંક્રમિત 3996 યુવકોને સોમવાર સુધીમાં હોસ્પિટલમાંથી રજા મળી\nકોરોના વાઈરસ ફેલાયા બાદ ચીનના રાષ્ટ્રપતિ જિનપિંગ સોમવારે પ્રથમ વખત પ્રજા સમક્ષ આવ્યા\nબૈજીંગઃ ચીનમાં કોરોના વાઈરસને લીધે મૃતકોનો આંકડો 1016 થઈ ગયો છે. જ્યારે 42,638 કેસની પુષ્ટિ થઈ શકે છે. ચીનના આરોગ્ય અધિકારીઓએ મંગળવારે કહ્યું હતું કે એક દિવસ અગાઉ 108 લોકોના મોત થયા છે. કોરોના વાઈરસથી સૌથી વધારે અસર ધરાવતા હુબેઈ પ્રાંતમાં 103 લોકોના મોત થયા છે. ચીનના રાષ્ટ્રીય આરોગ્ય પંચે જણાવ્યું હતું કે કોરોના વાઈરસથી સંક્રમિત 3996 યુવાનોને ગત સોમવારે હોસ્પિટલમાંથી રજા મળી હતી.\nસ્ટેટ મીડિયાના જણાવ્યા પ્રમાણે કોરોના વાઈરસને લીધે મહામારીના ફેલાવા બાદ ચીનના રાષ્ટ્રપતિ શી જિનપિંગ સોમવારે પ્રથમ વખત પ્રજા સામે આવ્યા હતા. જિનપિંગે વાઈરસ ફેલાતો અટકાવવા માટે બૈજીંગમાં કાર્યકર્તાઓ દ્વારા કરવામાં આવેલા પ્રયાસોનું નિરીક્ષણ કર્યું. તેમણે એક સ્થાનિક હોસ્પિટલની મુલાકાત લીધી હતી. તેમણે વુહાનના મેડિકલ સ્ટાફ સાથે વિડિયોથી વાતચીત કરી હતી.\nWHOની ટીમ ચીન પહોંચી\nવિશ્વ આરોગ્ય સંસ્થા (WHO)ના તબીબી નિષ્ણાતોની એક ટીમ સોમવારે રાત્રે નોવેલ કોરોના વાઈરસ સંક્રમણની તપાસમાં મદદ માટે ચીન પહોંચી ગઈ છે. ટીમનું નેતૃત્વ ડો.બ્રુસ અલવાર્ડ કરી રહ્યા છે. ચીનના નેશનલ હેલ્થ કમિશનના અધિકારી મી ફેંગે કહ્યું હતું કે અમે આંતરરાષ્ટ્રીય નિષ્ણાતોની ટીમનું સ્વાગત કરી છીએ. ચીન અને WHOની ટીમ કોરોનાવાઈરસના ઈલાજને લઈ વ્યાપક ચર્ચા કરશે અને આ મહામારીના ફેલાવાને અટકાવવા માટે યોગ્ય પગલા ભરશે.\nકોરોના વાઈરસને લીધે જહાજ ફસાયું\nડાયમંડ પ્રિસેજ- જાપાનના યોકોહામા પોર્ટ પર ફસાયેલ ક્રુઝમાં 3700 લોકો ફસાયા છે. તેમા આશરે 160 ભારતીય અને 24 અમેરિકી નાગરિક પણ ફસાયા છે. જાણકારી પ્રમાણે જહાજ પર 135 લોકો કોરોના વાઈરસથી સંક્રમિત છે.\nવેસ્ટેર્ડમ-હોલેન્ડ અમેરિકા દ્વારા સંચાલિત આ ક્રુઝ પર બે હજાર કરતા વધારે લોકો ફસાયા છે. જહાજ પર એક પણ કેસની પુષ્ટી થઈ નહીં હોવા છતાં જહાજને જાપામ જતા અટકાવવામાં આવ્યું છે. હવે તેને ગુરુવારે થાઈલેન્ડના શહેર લામ ચબાંગ પોર્ટ પર લઈ જવાની યોજના છે.\nવર્લ્ડ ડ્રીમ- હોંગકોંગમાં આ જહાજ પર પાંચ દિવસથી 3600 કરતાં વધારે લોકો અલગ-થલગ (ક્વોરેન્ટાઈન) કરવામાં આવેલ છે. જહાજના ત્રણ યાત્રીઓ સંક્રમિત થયા બાદ જહાજને ક્વોરેન્ટાઈન કર્યા હતા. જોકે, તેને નવા કેસ સામે આવ્યા નથી. યાત્રીઓ અને ક્રુ મેમ્બર્સને છોડવાની મંજૂરી મળી ગઈ છે.\nકોરોના વાઈરસના કેસ\nકોરોના વાઈરસના સિંગાપુરમાં 45, થાઈલેન્ડમાં 32, હોંગકોંગમાં 42, જાપાનમાં 26, દક્ષિણ કોરિયામાં 27, તાઈવાનમાં 18, મલેશિયામાં 18, ઓસ્ટ્રેલિયામાં 15, જર્મની અને વિયેતનામમાં 14-14, અમેરિકામાં 13, ફ્રાંસમાં 11, મકાઉમાં 10, કેનેડામાં 7, બ્રિટન તથા યુએઈમાં 8-8, ઈટાલી, ફિલિપીન્સ તથા ભારતમાં 3-33, સ્પેન તથા રશિયામાં 2-2, નેપાળ, કમ્બોડિયા, બેલ્જિયમ, ફિનલેન્ડ, સ્વીડન, શ્રીલંકામાં 1-1 કેસની પુષ્ટી થઈ છે.


Palette: કુછ મેરી સુનો...\nઅમુક કામો થતાં થઈ જતાં હોય છે. એનું ગમે એટલું આયોજન કરો, જાતજાતના મનસૂબા ઘડો, પણ એ ન થવાનું હોય તો ન જ થાય. અને થવાનું હોય તો કશા આયોજન વિના ફટાફટ થઈ જાય. જેને શ્રદ્ધાળુઓ ‘નિમિત્ત’ અથવા ‘થવાકાળ’ કહે છે અને વિવેકબુદ્ધિજીવીઓ ‘રાઈટ થીંગ એટ રાઈટ ટાઈમ’ કહે છે એવું જ કંઈક. આ બ્લોગ પણ એ રીતે જ શરૂ થયો હતો. અગાઉ જ્યારે જ્યારે બ્લોગ શરૂ કરવાનો વિચાર આવ્યો કે એની પછવાડે જ ‘બ્લોગ શરૂ કરીએ, પણ એવું તો શું નિયમિત લખવું?’ આ સવાલ દર વખતે સામે આવીને ઉભો રહેતો અને નિયમિતતા નહીં જાળવી શકવાના કાલ્પનિક ડરને લઈને એ કામ પાછું ઠેલાઈ જતું. કદાચ અંદરથી ધક્કો નહીં લાગતો હોય એટલે આવા બહાનાનો મનોમન આશરો લેવાતો હશે.\nછેવટે ઝાઝા કશા વિચાર કે લાંબા આયોજન વિના ગયે વરસે એક પોસ્ટ મૂકીને ત્રણ-ચાર દિવસ માટે ‘ટ્રાયલ રન’ લીધો. જરૂરી એવા થોડા ફેરફાર કર્યા. અને એક શુભ દિવસે પ્રકાશિત કરીને મિત્રોને તેની જાણ કરી. એ દિવસ હતો ૧૨ મી જૂન, ૨૦૧૧ નો એટલે કે આજથી બરાબર એક વરસ પહેલાંનો.\nઆ એક વરસમાં મૂકાયેલી કુલ પોસ્ટનો આંકડો ૬૯ એ પહોંચ્યો છે, ત્યારે થોડી એ વિષે વાત કરવાનો ઈરાદો છે. આમ જુઓ તો, બ્લોગ એક રીતે અંગત અભિવ્યક્તિ જ હોય છે. એટલે આ બ્લોગ શું છે અને શું નથી એ વિષે મારે પોતે કંઈ કહેવાનું નથી. વાંચનારા સૌ જાણે જ છે. મુલાકાતીઓના આંકડા કે હીટ્સ અને વિઝીટ્સની સંખ્યાનો સરવાળો ઉત્સાહ વધારે છે એય કબૂલ. પણ બ્લોગલેખન થકી મને પોતાને જે આનંદ અને આત્મસંતોષની પ્રાપ્તિ થઈ છે એ આ બધાયથી આગળના ક્રમે આવે છે.\nવ્યવસાયે લેખક છું એટલે એવી સફાઈ નથી કરતો કે ‘હું તો મને ગમે એ જ લખું છું’ અથવા તો ‘મારું લેખન નિજાનંદ માટે છે, રંજન માટે નહીં.’ લખાણ કોઈ પણ હોય, વંચાય નહીં તો એ ન લખાયા બરાબર જ ગણાય. એટલે એવા ભ્રમમાં નથી. છતાં હકીકત એ છે કે બ્લોગ માટે લખવાનું બન્યું ત્યારે કોઈ પણ વ્યાવસાયિક દબાણ, વિષય પસંદગીની કે લંબાઈની મર્યાદા કે વાચકવૃંદને રાજી રાખવા માટે લખવાનો કશો ઉપક્રમ મનમાં નહોતો. મનમાં આવે એ વિષય પર મનમાં આવે એટલું લખવું. ‘પેલેટ’ (અને એની ટેગલાઈન) નામ પણ એ વિચારને પ્રતિબિંબીત કરતું હોવાથી એટલા માટે જ પહેલી વારમાં ગમી ગયેલું. આટલા મૂળભૂત ખ્યાલ સાથે બ્લોગલેખન શરૂ થયું. સ્વૈરવિહાર જેવા લખાણોમાં અનેક વાચકોને રસ પડ્યો, તેમણે માણ્યાં-પ્રમાણ્યાં એ મારા માટે બોનસ જ ગણાય.\nઅહીં મૂકાયેલાં બહુ ઓછાં લખાણો એવાં છે કે જે અન્યત્ર પ્રકાશિત થયાં હોય અને અહીં એનું પુનર્પ્રકાશન કરાયું હોય. મોટા ભાગનાં લખાણો માત્ર ને માત્ર બ્લોગ માટે જ લખાયાં છે, તેને કારણે ક્યારેક બે પોસ્ટ વચ્ચે નિયમિતતા ન જળવાઈ હોય એમ બને. અલબત્ત, એ બાબતની નોંધ લેતાં આનંદ થાય છે કે અહીં મૂકાયેલા એવા એક લખાણ પર ‘મુંબઈ સમાચાર’નાં સંપાદિકા પીંકી દલાલની નજર પડી અને તેમણે એ લખાણ બ્લોગ પરથી દૈનિકમાં લેવામાં રસ દેખાડ્યો, તો ‘વાહ ભાઈ વાહ’ ના અશોક અદેપાલે પણ એ માર્ગ અપનાવીને બ્લોગ પરનો લેખ પોતાના સામયિકમાં પ્રકાશિત કર્યો અને હવે ‘નવનીત સમર્પણ’ના સંપાદક દીપક દોશીએ પણ એવો જ રસ દેખાડ્યો છે. કેવળ બ્લોગ માટે લખીને મઝા લેવા માટે લખાયેલાં લખાણો આમ અનાયાસે પ્રિન્ટ માધ્યમમાં જાય એટલે આપણી ગાજરની પીપૂડીમાં કોઈકને બિસમિલ્લાખાનની શરણાઈના સૂર સંભળાયા હોય એમ જ લાગે. આનો આનંદ ન થાય એમ બને? સુરેશભાઈ જાની, દીપકભાઈ ધોળકીયા, કેપ્ટન નરેન્દ્રે પણ પોતાના બ્લોગ પર મારી અમુક પોસ્ટનો ઉલ્લેખ કરીને સદભાવ દાખવ્યો છે. હવે તો તેને કારણે એક જવાબદારીની ભાવના પણ રહે છે.\nઅનાયાસે એક કામ એ પણ થયું કે ઘણા મિત્રોનાં લખાણો પણ આ બ્લોગ પર મૂકી શકાયાં. (એટલા પૂરતો મને થોડો બ્રેક મળ્યો હોય તો એ વધારાનો ફાયદો છે.) રસ અને વૃત્તિ આપણા સ્તર અને અપેક્ષા મુજબનાં હોય તો લેખન સાથે સામાન્યપણે સંકળાયેલા ન હોય એવા કેટલાક મિત્રો પાસેથી મેળવેલા લખાણના થોડા પરામર્શન પછી સુંદર લેખ બની શકે છે એ અનુભવ્યું.\nકયા વિષયો કેટલા પ્રમાણમાં ખેડ્યા એના પૃથક્કરણમાં પડવાને બદલે એટલું અવશ્ય કહીશ કે જે પણ ખેડાણ કર્યું એમાં મોજ પડી છે. આટલું લાંબું કોણ વાંચશે, આટલાં ગીતો કોણ સાંભળશે- એવી કશી ચિંતા કર્યા વિના લખ્યું છે. બ્લોગ પર મૂકાતાં લખાણો ટૂંકા અને મુદ્દાસર હોય તો સારું, એવી એક સામાન્ય છાપ છે. પણ અહીં એવું કશું બંધન રાખ્યું નથી. કેમ કે, પહેલાં તો મને પોતાને જ એ લખવાની મઝા આવે છે.\nક્યારેક અન્ય બ્લોગ જોવાનું બને ત્યારે સરખામણી પણ અનાયાસ થતી રહે છે. આપણા પોતાના માટે અમુક ધોરણો, વર્તણૂકો પણ તબક્કાવાર ઘડાતી જાય છે. એમ ખપ પૂરતી ટેકનીકલ વિગતો પણ શીખાતું જવાય છે. દરેક કમેન્ટની નીચે વ્યક્તિગત આભાર માનવાનો ક્રમ પહેલેથી જ જાળવ્યો નથી. એ વધુ પડતી વિનમ્રતા લાગે છે. લાગે છે કે એટલો વિનમ્ર હું છું નહીં. હા, કોઈની કશીક પૃચ્છા હોય કે કશો વિશેષ ઉલ્લેખ હોય એનો જવાબ આપવાનો જ હોય. એ સૌજન્ય છે. હું લખું અને કોઈ વાંચે એટલે સરકીટ પૂરી. પ્રતિભાવથી આનંદ અવશ્ય થાય, પણ એ ઓછા મળે કે ન મળે તો હતાશ કે નિરાશ થવાતું નથી. આ બ્લોગ પર ફિલ્ટર મૂક્યું નથી. અહીં નથી દલિલોનાં દંગલ નથી કે નથી ચર્ચાઓની ચમચમાટી (જ્યાં એ છે ત્યાં ખોટી છે એમ કહેવાનો આશય નથી.). અને છેવટે તો કમેન્ટ કરનાર વ્યક્તિના બે-ચાર લીટીના લખાણમાંય એનું વ્યક્તિત્વ કળાય છે. એટલે એની જરૂર લાગી નથી.\n‘ફોલોઅર’નો આંકડો હાલ ૮૩ નો છે, જેમાંના અડધા ઉપરાંતના મિત્રોને હું ઓળખતો નથી. માનું છું કે તમામ ફોલોઅર માટે નવી પોસ્ટ આપોઆપ મળી જાય એવી સુવિધા છે. આ સૌની સાથે ભવિષ્યમાં પરિચય થશે કે નહીં એનીય ખબર નથી. છતાંય એ સૌ આ લખાણ વાંચે છે એનો આનંદ છે. ફોલોઅર ન હોય અને કમેન્ટ પણ ન લખતા હોય એવાય ઘણા વાચકો છે. એ ક્યાં છે, કોણ છે એની ખબર નથી, પણ પરોક્ષ સેતુ સધાયેલો હોય એવી અનુભૂતિ સતત થયા કરે છે.\nવ્યક્તિગત નામનો ઉલ્લેખ કરવા બેસું તો યાદી ઘણી લંબાઈ જાય,પણ સૌ વાચકો સાથે સંપર્કનો પ્રત્યક્ષ કે પરોક્ષ સેતુ રચાયો છે એ ઉપલબ્ધિ મોટી છે. પરસ્પર વ્યવહાર ન જળવાય એમ બને, કેમ કે એમાં હું આમેય કાચો છું. છતાં હાજરીની નોંધ લેવાતી રહે છે. હા, જેમની સાથે ટેલિફોનિક કે રૂબરૂ સંપર્ક બ્લોગ થકી જ સ્થપાયો એવાં કેટલાંક નામોમાં સુમંત વશી, હરનીશ જાની, પૂર્વી મલકાણ, ભરતકુમાર ઝાલા, રોહીત મારફતિયા, દીપક ધોળકીયા વગેરે ઉલ્લેખનીય છે. બિનીત મોદી, ઋતુલ જોશી, અભિષેક જેવા મિત્રો સાથે તો બ્લોગ સિવાય પણ એટલી બધી વાતો કરવાની હોય છે કે કાયમ સમયની તંગી નડે. દિલ્હી રહેતા અમિત જોશી સાથે પણ આ નિમિત્તે સંપર્ક વધુ જીવંત બન્યો. મઝા એ છે કે ઘણા મિત્રો એવા છે કે જે મને કેવળ બ્લોગ થકી ઓળખતા હોય. આની સામે ઘણા ખાસ મિત્રો એવા છે કે જેમને બ્લોગ એ કઈ બલા છે એનીય ખબર નથી. એટલે ત્યાં હું શું કરતો હોઉં એની તો ખબર જ ક્યાંથી હોય? આને કારણે સંતુલન જળવાઈ રહે છે.\nબ્લોગમાંની પોસ્ટની નિયમિતતા તેમજ સામગ્રી અંગે મારા કરતાંય જેમને વધુ ફિકર છે, એવા સુરતના હરીશ રઘુવંશીના સદાના સહકાર માટે ‘આભાર’ શબ્દ ઓછો પડે. બ્લોગ પર હવે પછી હું ક્યારે અને શું મૂકીશ એની ચિંતા હરીશભાઈને મારા કરતાંય વધારે છે, એમ કહેવામાં જરાય અતિશયોક્તિ નથી. તો રજનીકુમાર પંડ્યા જેવા ગુરુજનનો વાત્સલ્યભર્યો હાથ માથે ફરતો અનુભવાય એય આ બ્લોગની ઉપલબ્ધિ જ ગણાય. ઊર્વીશે તો ઘણા વખત પહેલાં પોતાનો બ્લોગ શરૂ કર્યો હતો, એટલે એ માર્ગે તેને નડેલા કાંટા મને ન નડે એની કાળજી તેણે રાખી છે. આ સૌ શુભેચ્છક અને સદાય મદદ કરવા તત્પર હિતચિંતકો છે જ, પણ એવા જ આકરા પરીક્ષકો છે. એટલે અમુક લખાણો લખતી વેળાએ મનમાં તેમનું સ્મરણ રહે એમાં નવાઈ નથી.\nઆ ઉપરાંત ગૂગલની બ્લોગર સર્વિસ, યૂ ટ્યૂબ જેવી સુવિધાઓ તેમજ અસંખ્ય વેબસાઈટ્સ પર માહિતી ઉપલબ્ધ કરાવનાર નામી-અનામી સહયોગીઓને પણ ધન્યવાદ પાઠવું છું કે જેમના થકી ઘણી માહિતી સરળતાથી સુલભ બની શકી છે, જેનો અહીં અનેક વાર ઉપયોગ કરવામાં આવ્યો છે.\nફરી વાર કહું તો આપ સૌનો હૃદયપૂર્વક આભારી છું. એટલા માટે કે મને જે લખવામાં આનંદ આવ્યો છે એ વાંચવામાં આપ સૌએ પણ રસ દેખાડ્યો અને યોગ્ય પ્રતિભાવ આપ્યો.\nહજી આ પહેલો મુકામ છે. આગળ કેટલે પહોંચાશે એની ખબર નથી, એમ ફિકર પણ નથી. હવે શું, કેવું અને કેટલું લખાશે એય ખબર નથી. હા, એટલું નક્કી છે કે બસ, ચાલતા રહીશું મોજ પડે ત્યાં લગી.\n(નોંધ: તમામ ચિત્રાંકનો નેટ પરથી લીધાં છે.)\nPosted by Biren Kothari at 1:40 AM\nSakshar June 12, 2012 at 2:53 AM\nHappy b'day to your blog! Looking at the list of the labels on the right side of the blog, you have managed to hit boundaries all over the ground :) Looking forward to similar and better years ahead!\nબીરેન June 12, 2012 at 9:56 AM\nસાક્ષર, તારે તો યાર,આશીર્વાદ દેવાના હોય બ્લોગને. કેમ કે, એ મામલે તું વડીલ છે.\nલેબલનું લીસ્ટ જોઈને અધધ લાગે એમાં યોગ્ય લેબલ મારવાની મારી અણઆવડત પણ જવાબદાર ખરી. દર વખતે વિચારું કે આ વખતે લેબલ સરખા કરું, પણ એ વખત આવતો જ નથી.\ndinpatel1 June 12, 2012 at 6:47 AM\nwe are daily blog reader wait for your blog details ,today chance to somthing say simply like it.subject variation is too good not built in one ratheym,\nબીરેન June 12, 2012 at 10:06 AM\nઆભાર, દિનેશભાઈ. આપણો ફોનસંપર્ક ફરી સ્થપાયો છે, પણ રૂબરૂ મળવું બાકી રહ્યું.\nRutul Joshi June 12, 2012 at 8:31 AM\nHappy birthday to your blog! બ્લોગ-બાળક ઉત્તરોઉત્તર પ્રગતિ કરે તેવા દિલથી અભિનંદન. તમારી આ બ્લોગ સફરમાં અમને બહુ મજા આવી રહી છે. so please keep it up and aboout...\nબીરેન June 12, 2012 at 10:10 AM\nHarish Raghuwanshi June 12, 2012 at 9:58 AM\nCongratulations on completing one year of your blog.\nYou have given very rare information in your articles , we hope to read more interesting articles in the second year of your blog.\nબીરેન June 12, 2012 at 10:11 AM\nહરીશભાઈ, તમારા સહયોગ વિના આ બન્યું જ ન હોત.\nAradhana Bhatt June 12, 2012 at 9:59 AM\nCongratulations on completing one successful year, Birenbhai and wish you many more to come !\nબીરેન June 12, 2012 at 10:13 AM\nઆભાર, આરાધનાબેન. આપણા સંપર્કમાંય બ્લોગનો ફાળો ખરો.\nSumant Vashi June 12, 2012 at 10:01 AM\nપહેલા તો બ્લોગ નિમિત્તે તમને હાર્દિક 'બ્લોગનો જન્મદિન મુબારક. અને ફિલ્મી ભાષામાં (બ્લોગને) તુમ જીયો હઝારો બાર, હર બાર હમ પાયે નિત નયા નયા આકાર,\nઅને હવે વરસ દહાડે ભાંખોળિયા ભરતો થયો છે, તો પગલી માંડીને ધમધમાટ દોડતા વાર નહિ લાગે. વાચકોએ તો આંગળી પકડેલી જ છે, ફક્ત તમે સામે બેસીને ઘૂઘરો વગાડવાનું બંધ ના કરશો, બરાબર? ઇમેલ ખોલતાંની સાથે જ હરીશભાઈ,બિરેનભાઈ કે રજનીભાઈની ટપાલ પહેલી ફોડાય છે!! કેમ?? જવાબ તમારી પાસે છે.\nવધાઈના પેંડા ખાઈ લીધા છે.\nબીરેન June 12, 2012 at 10:15 AM\nપેંડા ખાઈ લીધા એ ગમ્યું. 'ઘૂઘરો વગાડતા રહેવાની' એ પ્રેરણા છે.\nમાવજીભાઈ મુંબઈવાળા June 12, 2012 at 12:20 PM\nબિરેનભાઈ, તમે સારી મહેનત કરો છો. તમે લખો એમાં તમને મોજ પડે છે તો અમારા જેવા વાચકોને બ્લોગ વાંચવાની મોજ પડે છે.\nબીરેન June 12, 2012 at 2:09 PM\nઆભાર, માવજીભાઈ. મારી મોજમાં તમારી મોજ હોય પછી પૂછવું જ શું?\nસુધા મહેતા June 12, 2012 at 12:21 PM\nપેલેટને એક આખું વર્ષ સરસ વીત્યું છે અને આવાં અનેક વર્ષો પણ વીતશે તેવી શુભેચ્છાઓ.\nલગે રહો બીરેનભાઈ !!\nઓલ ધ બેસ્ટ !!\nએન્ડ થેન્ક્સ ફોર એવરીથીંગ.\nબીરેન June 12, 2012 at 2:10 PM\nસુધાબહેન, આભાર. અવારનવાર મળતા તમારા પ્રતિભાવોથી આનંદ થાય છે.\nhetal desai June 12, 2012 at 12:44 PM\nThis isacandid and sincere post. Enjoyed it as much as I've enjoyed reading your other posts also. Here's wishing all the very best for many more to come.\nબીરેન June 12, 2012 at 2:14 PM\nચાલો, તમને આમ લાગ્યું એટલે લખેલું વસૂલ, હેતલ.\nભરતકુમાર ઝાલા June 12, 2012 at 1:34 PM\nપ્રિય બિરેનભાઇ ,\nઅવનવાં રંગોથી ભરી - ભરી સફરે એક વર્ષ મોજથી પૂરું કર્યું એનો આનંદ છે. ' પેલિટ ' ની રંગયાત્રામાં અમે ઘણું ઘણું પામ્યા છે. પણ એને માટે તમને થેંક યુ નહી કહું કેમ કે આ સફરમાં તમારી લેખનયાત્રા અને અમારી વાચનયાત્રા સાથે સાથે જ ચાલતી રહી છે. હમસફરો વચ્ચે થેંક યુ નો સંબંધ હોય, ખરો ? ને વળી પેલિટની રંગછટાઓમાં એક છાંટો મારો ય છે, એનો આનંદ તો અલગ જ છે.\nગુજરાતી ભાષામાં લખાતા હોય એવા બ્લોગની સંખ્યા નાનીસૂની તો નથી જ, પણ જ્યાં ડોકિયું કરતા રહેવાનું બંધાણ થઇ જાય, એવા બ્લોગ્સ તો ગણ્યા-ગાંઠ્યા જ છે, એ હરોળમાં આપણા બ્લોગ ' પેલિટ ' નો ગૌરવભેર સમાવેશ થઇ શકે. હાસ્ય, કાર્ટૂન, સંગીત, બોન્સાઇ, નાટક, પ્રવાસ, વ્યક્તિચિત્રો - કેટકેટલા વિષયો તમારી આંગળીના સ્પર્શે ( ' કલમના સ્પર્શે ' શબ્દ નેટયુગમાં ધીરે ધીરે કેવો અપ્રસ્તુત બની ગયો, નહી? ) ખીલી ઉઠ્યા છે . અહીંથી મેં જે મેળવ્યું છે, એની તો વાત જ ન્યારી છે. અહીંથી જ મને અભિષેક જેવો દોસ્ત મળ્યો છે. એટલે મનની સાથે સંબંધની તરસ પણ અહીં જ સંતોષાઈ છે. આટઆટલું બધું બીજે ક્યાં મળે? અહીંની 69 પોસ્ટ પૈકી બોન્સાઇ, નાટકનો મહાકુંભ, કૃષ્ણકાંત, બાબાસાહેબના લેબલ હેઠળ આવતી પોસ્ટસ તો મારા દિલની ખાસ નજીક છે. આ બ્લોગ સાથે એ હદે હવે અંગતતા બંધાઇ ગઈ છે કે ' પેલેટ ' હવે મને મારો પોતાનો બ્લોગ હોય એવું જ લાગે છે.\nકોઇનું ઘર આપણું પોતીકું બની જાય એવી હળવાશ અહીં મળે છે.\nપણ છેલ્લે એક વાત. એક વર્ષ નિમિત્તે હજી વધું સરસ રીતે આ પોસ્ટ લખાવી જોઇતી હતી. હું થોડો નિરાશ થયો. અલબત્ત આ ટિપ્પણી આ પોસ્ટ માટે જ લાગુ પડે છે .\nબીરેન June 12, 2012 at 2:17 PM\nલાગણી માટે ધન્યવાદ, ભરત. તને 'આપણો બ્લોગ' લાગે એ મારી ઉપલબ્ધિ.\nઆ નિમિત્તે કંઈ લાંબી-પહોળી કેફિયત હતી નહીં, એટલે ટૂંકમાં પતાવ્યું. ક્યારેક તો ટૂંકું લખવાનું મન થાય ને! :-)\nHiten Bhatt June 12, 2012 at 4:00 PM\nબીરેનભાઇ.....બ્લોગના જન્મદિન નિમિત્તે શુભેચ્છા.....લખતાં રહો અને આનંદ મેળવતા/આપતા રહો તેવી શુભકામનાઓ.....(અમને પણ ટૂંકું લખવાનું મન થાય ને! !!!!)\nબીરેન June 12, 2012 at 4:27 PM\nઆભાર, હીતેન. (ટૂંકમાં)\nAshok M Vaishnav - અશોક વૈષ્ણવની ફુર્શતની પળો June 12, 2012 at 6:09 PM\n'પેલેટ' जीये हजारों साल, साल के [ब्लोग] हो पचास हजार.\nબાકી, यारब न वो समझें है न समजेंगे हमारी बात, कहेते है के गालिबका है अंदाझ-ए-बयां और એ સત્ય તો છે જ.\nજો કે આજના દિવસે તમે લગભગ દરેક કોમેન્ટનો જવાબ આપવાનું સૌજન્ય બતાવી જન્મદિવસને ખરા અર્થમાં ઉજવ્યો છે.\nબીરેન June 12, 2012 at 9:48 PM\nઅશોકભાઈ, તમારા જેવા સંવેદનશીલ અને જાણકાર માણસ બ્લોગ વાંચે છે એ જોઈને આનંદ થાય છે. શુભેચ્છાઓ બદલ આભાર.\nHemantkumar June 12, 2012 at 6:39 PM\nપેલેટ નાં વર્ષાન્તે અભિનંદન.\nલખાણ, લેબલ અને સિમ્બોલિક આકૃતિઓ સાથે દરેક લેખ\nકૈંક નાવીન્ય લઈને જ આવ્યો છે... સદાય સુંદર...ધન્યવાદ..\nબીરેન June 12, 2012 at 9:50 PM\nહેમંતભાઈ, તમારી સાથેનો (ભલે પરોક્ષ) પરિચય કોઈ ઉપલબ્ધિથી કમ નથી. ધન્યવાદ.\nCongratulations on this wonderful occasion. I love your writing and enjoy reading the same.\nWith good thoughts -\nબીરેન June 12, 2012 at 9:51 PM\nઆભાર, હરીશભાઈ. આપણે બ્લોગ નિમિત્તે નહોતા મળ્યા, પણ પહેલાં મળ્યા પછી બ્લોગ યાદ આવ્યો. તમને લખાણ ગમે છે જાણી આનંદ.\nRonak (Toronto) June 12, 2012 at 7:41 PM\nThis is indeedagood blog to read. I am with you since first day. Congratulations and keep it up.\nબીરેન June 12, 2012 at 9:53 PM\nઆભાર, રોનકભાઈ. તમારા જેવા જોડીદાર પહેલા દિવસથી જ સાથે છે એ જાણીને આનંદની લાગણી થાય છે.\nr c parekh June 12, 2012 at 9:37 PM\nબીરેન ભાઈ, બ્લોગ ના જન્મ દિવસ માટે ખુબજ સુભ કામના.તમારા બ્લોગ ની દરેક પોસ્ટ માં આનંદ આવે છે.પણ જો તમે કહો કે મારે એકજ પોસ્ટ સિલેક્ટ કરવાની હોય તો હું મુકો પોસ્ટ સિલેક્ટ કરું.ખરેખર લાગણી સભર છતાં ખુબજ સંયમિત લેખ.આપનુ આ પત્ર લેખન જોસેફ મેકવાન ના દરજા નું છે, તેવો મારો વ્યક્તિગત આભિપ્રાય છે. આવી પોસ્ટ ની મારી આપની પાસે અંગત અપેક્ષા. બીજું મારે આપનો અંગત આભાર એ માનવા નો છે કે આપના બ્લોગ થી મને એક સ્નેહાળ માણસ શ્રી હરીશ ભાઈ રઘુવંસી ની વ્યક્તિગત ઓળખાણ થઈ છે તેના થી હું ખુબજ આંતરિક રીતે સમૃદ્ધ થયો છું. તે બદલ હું આપનો અંગત આભારી છું. લી રાજુ પારેખ (રાજકોટ)\nબીરેન June 12, 2012 at 9:57 PM\nરાજુભાઈ, તમને મુકાની પોસ્ટ સૌથી વધુ ગમી એનો વિશેષ આનંદ. મને પોતાને પણ એ લખાણ વધુ ગમે છે, કેમ કે મારા એક સદગત મિત્રના વ્યક્તિત્વને આ રીતે આપ સૌની સમક્ષ મૂકી શકાયું છે.\nહરીશભાઈને સાચી રીતે મૂલવવાનું ગુજરાતે હજી બાકી છે. આ બ્લોગ દ્વારા એમાંનું થોડુંય થઈ શક્યું હોય તો આનંદ.\nsatish patel June 13, 2012 at 9:18 PM\n'તુમ લીખો હજારો સાલ, લેખ કો પઢે પચાસ હજાર'.\nશબ્દોની રંગોળી અહીં શરુ કર્યાના પહેલા જન્મદિનની અનેક શુભકામનાઓ.\nબીરેન June 13, 2012 at 9:33 PM\nઆભાર, સતીષ. તમારા જેવા મિત્રોની શુભકામનાઓ સદાય સાથે જ હોય છે.\nનમસ્કાર. આપના અહીંના રંગબેરંગી શબ્દો સદાય અમારા માઉસની ક્લિક વડે ઝળહળતાં રહે એવી શુભકામનાઓ સહ ખૂબ ખૂબ અભિનંદન !! -જયમ પટેલ\nબીરેન June 13, 2012 at 10:42 PM\nજયમ, તારો પ્રતિભાવ વાંચીને આનંદ થયો. આભાર. તેં બ્લોગ શરૂ કર્યા પછી કેમ આગળ નથી વધાર્યો?\nરજનીકુમાર પંડ્યા June 15, 2012 at 9:55 AM\nબહુ દિલ્રરંજક બાનીમાં આ પોસ્ટ લખાઇ છે. અભિનંદન અને આશિર્વાદ -\nપણ તે મનેય મારો બ્લૉગ બનાવવાને રવાડે ચડાવ્યો એ તારું પાતક પરભુ માફ નહિ કરે. તે મને સતત હાંફતો રાખ્યો આ બુઢાપાના દોહ્યલા દહાડાઓમાં !\nબાકી હું આમ તો "તારા અક્ષરનો અફીણી., તારા બ્લૉગનો બંધાણી.,તારા પચરંગી પેલેટનો આશક --ના ના, એક્લો નહિ , અનેકો માંહેનો એક !\nબીરેન June 15, 2012 at 12:25 PM\nતમારા અનેક ચાહકોની જેમ ક્યારેક પરભુનેય તમારાં લખાણ વાંચવાની ઈચ્છા થઈ આવે તો એ ચોપડી ખરીદવા ક્યાં જાય? એને બદલે આ 'અવકાશી ઓટલે' એ સહેલાઈથી (અને વિના મૂલ્યે) વાંચી શકે એ જ નિર્દોષ હેતુ હતો, તમારો બ્લોગ શરૂ કરાવવા પાછળ.\nએટલે આ પાતક એ માફ કરી દેશે, એમ લાગે છે.\nનરેન્દ્રસિંહ રહેવર June 15, 2012 at 9:57 AM\nઆદરણીય શ્રી બિરેનભાઈ,\nઆપના બ્લોગને ૧૨ જુને એક વર્ષ પૂર્ણ થયું. ખુબ ખુબ અભીનંદન.\nઆપના નવા નવા વિષયો ઉપરના લેખો વાચવાની મઝા આવી.\nબીરેન June 15, 2012 at 12:18 PM\nનરેન્દ્રભાઈ, તમે અવારનવાર પ્રતિભાવ લખો છો એટલે આનંદ થાય છે. રૂબરૂ મળ્યાની કમી પૂરાતી હોય એમ લાગે છે.


Deesa Chartered accountant man kills wife to get insurance amount and get girlfriend – News18 Gujarati\nHome » photogallery » north-gujarat » SABARKANTHA DEESA CHARTERED ACCOUNTANT MAN KILLS WIFE TO GET INSURANCE AMOUNT AND GET GIRLFRIEND VZ\nડીસા: CA પતિએ 1.2 કરોડનો વીમો અને પ્રેમિકાને પામવા માટે મિત્રના હાથે કરાવી પત્નીની હત્યા\nહત્યા બાદ મૃતકના પતિ CA લલિતે ચક્ષુદાન પણ કર્યું હતું. સમાજના વિકાસ માટે અલગ અલગ જગ્યાએ દાન કરી લોકોની સહાનુભૂતિ મેળવવાનો પ્રયાસ પણ કર્યો હતો.\n| February 06, 2021, 15:55 IST\nઆનંદ જયસ્વાલ, બનાસકાંઠા: જિલ્લાના ડીસા ખાસે એક ચાર્ટર્ડ એકાઉન્ટન્ટ (CA) પતિએ વીમા (Insurance)ના પૈસા મેળવવા તેમજ તેની પ્રેમિકા (Girlfriends)ને પામવા માટે પોતાની પત્નીની હત્યા (Murder) કરાવી નાખી હોવાનો ચોંકાવનારો બનાવ બન્યો છે. શરૂઆતમાં આ કેસ અકસ્માતે મોત (Accident death)નો બનાવ લાગ્યો હતો પરંતુ આખરે પોલીસે મહિલાની હત્યા થઈ હોવાનો ખુલાસો કરીને હત્યારા પતિની ધરપકડ (Arrest) કરી લીધી છે. અહીં રસપ્રદ વાત તો એ છે કે પત્નીની હત્યા બાદ પતિએ ચક્ષુદાન (Eye donation) કર્યું હતું અને અલગ અલગ જગ્યાએ દાન આપીને લોકોની સહાનુભૂતિ મેળવવાનો પણ પ્રયાસ કર્યો હતો. પોલીસે આ કેસમાં ઉંડી તપાસ ન કરી હોત તો કદાચ આ બનાવ અકસ્માતમાં જ ખપી જાત. પરંતુ પાપ છાપરે ચઢીને પોકારે છે ત્યારે આ બનાવમાં પણ પતિનો ભાંડો ફૂટી ગયો હતો. આગળ વાંચો પોલીસે કેવી રીતે ભાંડો ફોડ્યો? પતિએ પત્નીની હત્યા માટે શું પ્લાન ઘડ્યો હતો?\nસહાનુભૂતિ મેળવવાનો પ્રયાસ: સમગ્ર ઘટનાની વિગતે વાત કરીએ તો તારીખ 26 ડિસેમ્બર, 2020ના રોજ વહેલી સવારે ડીસાના જાણીતા CA લલિત માળી અને તેમના પત્ની દક્ષાબેન પગપાળા ગેળા હનુમાનજીના દર્શન કરવા જઈ રહ્યા હતા. કાપરા ગામ પાસે CA લલિત પત્નીથી થોડા દૂર ચાલી રહ્યા હતા તે સમયે અજાણી કારે ટક્કર મારતા દક્ષાબેનનું ઘટનાસ્થળે મોત થયું હતું. આ મામલે ભીલડી પોલીસ મથકે ફરિયાદ નોંધવામાં આવી હતી. બાદમાં મૃતકના પતિ CA લલિતે ચક્ષુદાન પણ કર્યું હતું. એટલું જ નહીં, સમાજના વિકાસ માટે અલગ અલગ જગ્યાએ દાન કરી લોકોની સહાનુભૂતિ મેળવવાનો પ્રયાસ પણ કર્યો હતો.\nમૃતકના નામે વીમો લીધાનો ખુલાસો: જોકે, પોલીસને સમગ્ર ઘટના બાબતે શંકા જતા ઊંડી તપાસ હાથ ધરી હતી. પોલીસ તપાસમાં મૃતક દક્ષાબેનના નામે આઠ માસ પહેલા પતિએ 1.20 કરોડ રૂપિયાનો વીમો લીધો હોવાનું તેમજ 17 લાખ રૂપિયાની કિંમતની એક ક્રેટા ગાડી મૃતકના નામે લાવીને પતિએ મિત્રને આપી હોવાનું ખુલ્યું હતું. આ મામલે પોલીસે CA લલિત માળીની કડક પૂછપરછ કરતા તે ભાંગી પડ્યો હતો અને તેણે જ પત્નીને હત્યા કવરાનું કાવતરું ઘડ્યાની કબૂલાત કરી હતી.\nલલિતના મિત્રએ જ કારથી ટક્કર મારી: પ્લાન પ્રમાણે લલિતે તેના મિત્રને રૂપિયા2લાખ આપી સ્વીફ્ટ ગાડીથી ટક્કર મારવાનું કહ્યું હતું. પ્લાન મુજબ CA લલિત માળી ડીસાથી ગેળા હનુમાનજી મંદિર ચાલતો જતો હતો. આ દરમિયાન તે કાપરા ગામ પાસે પત્નીથી થોડા દૂર ચાલી રહ્યો હતો. આ સમયે તેનો મિત્ર દક્ષાબેનને ટક્કર મારી નાસી છૂટ્યો હતો. બાદમાં CA લલિત માળીએ ડીસા 108માં ફોન કરીને મદદ માંગી હતી. આ દરમિયાન જે CA પતિએ જે મિત્રને સોપારી આપી હતી તે મદદે દોડી આવ્યો હતો.\nકૉલ ડિટેઇલથી કેસ ઊકેલાયો: કેસમાં પોલીસે હાલ આરોપી CA લલિત માળીની અટકાયત કરી છે. આ કેસમાં સ્વીફ્ટ ગાડીના ડ્રાઇવરની ધરપકડ કરવાની કવાયત હાથ ધરવામાં આવી છે. આ સમગ્ર પ્રકરણમાં પોલીસે કૉલ ડિટેઇલના આધારે હત્યાનો ભેદ ઉકેલ્યો છે. પોલીસ તપાસમાં અકસ્માત પહેલા તેના મિત્ર સાથે થયેલી વારંવાર વાતચીતના આધારે પોલીસે કડી મળી હતી. જે બાદમાં કડક પૂછપરછ કરતા પતિ ભાંગી પડ્યો હતો.\nપ્રેમિકાને પામવા પત્ની નડતી હતી!: મળતી માહિતી પ્રમાણે CA લલિત માળીને અન્ય યુવતી સાથે પ્રેમ સંબંધ છે. પ્રેમિકાને પામવા માટે તેને તેની પત્ની નડતરરૂપ થતી હતી. આ ઉપરાંત પત્નીના નામે જે વીમો લીધો હતો તે પણ પાકી જાય અને માલામાલ થઈ જવાય તેવું કારણ પણ હોઈ શકે છે. એટલે કે સીએ લલિતે એક કાંકરે બે પક્ષી મારવાનો પ્લાન ઘડ્યો હોઈ શકે છે.\nલલિતના પિતા સમાજના પ્રતિષ્ઠિત વ્યક્તિ: બીજી તરફ મૃતક દક્ષાના પરિવારના લોકો એવી માંગણી કરી રહ્યા છે કે જો પ્રેમિકાને પામવા માટે લલિતે દક્ષાની હત્યા કર્યાનું ખુલે તો પ્રેમિકાની પણ ધરપકડ થવી જોઈએ. લલિત અને દક્ષાને લગ્ન જીવનથી એક પાંચ વર્ષની દીકરી અને 13 માસનો દીકરો છે. ઉલ્લેખનીય છે કે લલિતના પિતા સમાજમાં એક પ્રતિષ્ઠિત વ્યક્તિ છે. પુત્રના આવા કૃત્યથી પિતાને ખૂબ ઊંડો આઘાત લાગ્યો છે. ઉપરાંત દક્ષાના બંને સંતાનો પણ નાની ઉંમરમાં માતા વગરના બની ગયા છે.\nડીસામાં માળી સમાજ એક મોભાદાર સમાજ ગણાય છે. આ સમાજમાં છ માસ પહેલા એક યુવકે સગી ફઈની દીકરીની હત્યા કરી લાશ ફેંકી દીધી હતી. હવે CA દ્વારા પોતાની પત્નીને અકસ્માતમાં મારી નાખવાની ઘટના બનતા સમાજમાં આવા લોકો પ્રત્યે ફિટકાર વરસી છે. આ બંને ઘટના સાથે સમગ્ર જિલ્લાનો સમાજ શરમજનક સ્થિતિમાં મૂકાયો છે.


Antonov An -124 Antonov Airlines FS2004 - ફ્રીવેર ડાઉનલોડ કરો\nFS124 કાર્ગો અને લશ્કરી પરિવહન માટે Antonov એએન 2004 Antonov એરલાઇન્સ. પહેલેથી જ Rikoooo પર Antonov ઓછી ભાઇ. એક repaint, ખૂબ જ સારો અવાજ સાથે આવે છે. ડોર પાછા પકડી, બધું વિધેયાત્મક છે. "હું" બટન ચકાસવા માટે ભૂલી નથી! આ માટે કી છે "સ્મોક"\nડાઉનલોડ 20 893\nબનાવ્યું 17 મે 2006


૬૬ ટકા ગાઉટના હુમલા અડધી રાતે આવે છે - lifestyle\n૬૬ ટકા ગાઉટના હુમલા અડધી રાતે આવે છે\nPublished: 16th December, 2014 06:14 IST\nએવું અમેરિકાની મૅસેચુસેટ્સ જનરલ હૉસ્પિટલ અને હાર્વર્ડ મેડિકલ સ્કૂલના સંશોધકોનું કહેવું છે. સાંધામાં અચાનક જ બળતરા અને લાલાશ સાથે દેખા દેતો આ એક પ્રકારનો આથ્રાર્ઇટિસ હૃદયરોગના હુમલાની જેમ અચાનક અમુક ચોક્કસ જૉઇન્ટમાં પીડા પેદા કરે છે. આડેધડ વેઇટ-લૉસ, આલ્કોહોલનું વ્યસન અને વધુપડતા પ્રોટીનની માત્રા આ માટે કારણભૂત હોય છે\nશું તમે આલ્કોહોલનું સેવન કરો છો? ઝટપટ વેઇટ-લૉસ કરવા મથી રહ્યા છો?હાથ-પગનાં નાનાં સાંધાઓનો આકાર બદલાઈને અંદર કંઈક જમા થઈ રહ્યું હોય એવું લાગે છે? એક્સરસાઇઝ નથી કરતા, પણ મસલ્સ બનાવવા માટે હાઇ-પ્રોટીન ડાયટ લો છો?પગના આંગળાં અને ખાસ કરીને અંગૂઠાની સ્ટિફનેસ વધી રહી છે? સાંધા પાસે લાલાશ, બળતરા જેવું થાય છે? જૉઇન્ટ પેઇનની સાથે-સાથે તાવ આવી જાય છે? તો આ ગાઉટ બાબતે પહેલેથી જાણી લેજો. ગાઉટ પણ એક પ્રકારનો આથ્રાર્ઇટિસ જ છે, જે મોટા ભાગે નાના સાંધાઓથી શરૂ થાય છે. આજકાલ રૂમેટૉઇડ આથ્રાર્ઇટિસ અને ઑસ્ટિઓઆથ્રાર્ઇટિસ બાબતે જાગૃતિ વધી રહી છે, જોકે ખોટી લાઇફ-સ્ટાઇલને કારણે ગાઉટની સમસ્યા પણ યંગ એજમાં દેખાવા લાગી છે. અન્ય આથ્રાર્ઇટિસની જેમ આમાં પણ એક વાર સમસ્યા શરૂ થયા પછી એને સંપૂર્ણપણે મટાડવાનો કોઈ સ્કોપ રહેતો નથી. જોકે સારી વાત એ છે કે એનાં આગોતરાં લક્ષણો દેખાતાં હોય ત્યારે સાચી લાઇફ-સ્ટાઇલવાળું જીવન જીવવા લાગો તો ગાઉટને છેટો રાખી શકાય. તાજેતરમાં અમેરિકાની મૅસેચુસેટ્સ જનરલ હૉસ્પિટલ અને હાર્વર્ડ મેડિકલ સ્કૂલના રિસર્ચરોની ટીમે અભ્યાસ કરીને તારવ્યું છે કે ગાઉટનો અટૅક રાતના સમયે આવવાની શક્યતાઓ ૬૬ ટકા જેટલી હોય છે. રિસર્ચરોએ ગાઉટના ૭૨૪ દરદીઓને આવેલા ૧૪૩૩ અટૅક્સનો અભ્યાસ કયોર્ હતો. એમાંથી ૭૩૩ હુમલા અડધી રાતથી સવારે સાત વાગ્યા સુધીમાં આવ્યા હતા, ૩૧૦ હુમલા દિવસ દરમ્યાન અને બપોર પહેલાં આવ્યા હતા જ્યારે ૩૯૦ હુમલા સાંજે ત્રણથી રાતના બાર વાગ્યા દરમ્યાન આવ્યા હતા. મતલબ કે સાંજથી લઈને વહેલી સવાર સુધીના સમયમાં ગાઉટના અચાનક હુમલાનું પ્રમાણ સૌથી વધુ હતું. રિસર્ચરોનું કહેવું છે કે રાતના સમયે અપૂરતું પાણી પીધું પીવાથી કે બૉડીનું ટેમ્પરેચર નીચું જતું રહેવાથી હુમલા વધી જાય છે.\nગાઉટના હુમલા કેવા હોય?\nજેમ હાર્ટના દરદીને અચાનક જ હાર્ટ-અટૅક આવે એવું જ કંઈક ગાઉટમાં થાય. અલબત્ત, આ દુખાવો એક-બે કે અમુક સાંધા પૂરતો સીમિત હોય. જૉઇન્ટમાં તીવþ પીડાનો હુમલો થાય એ પહેલાં વૉર્નિંગ સાઇન્સ પણ એમાં દેખાવા લાગી હોય. જેમ કે અસરગ્રસ્ત સાંધાની અમુક ચોક્કસ સાઇડનો ભાગ વધુ મોટો અને જાણે ગાંઠ બંધાઈ રહી હોય એવો મોટો થતો જાય. એ ભાગમાં સ્પર્શ કરવાથી બાકીના બૉડી કરતાં વધુ ગરમી ત્યાં અનુભવાતી હોય. સાંધામાં લાલાશ અને ક્યારેક અકડાઈ જવાની તકલીફ પણ જોવા મળતી હોય. ગાઉટમાં જે ગાંઠ જેવું દેખાતું હોય છે એ ખરેખર ટuુમર નથી હોતું, પણ નકામાં પ્રવાહી ત્યાં ભરાઈને સુકાઈ ગયાં હોય છે. યુરિક ઍસિડ ક્રિસ્ટલ થઈને સાંધાની આસપાસ ભરાય છે જેને કારણે મૂવમેન્ટમાં તકલીફ પડે છે અને ઍસિડને કારણે બળતરા થાય છે.\nમોટા ભાગના કેસમાં અસરગ્રસ્ત સાંધામાં સોજો, લાલાશ અને ગરમાવો ઘણા વખત પહેલાંથી ધીમે-ધીમે વધતો જતો જોવા મળે છે અને પછી અચાનક પીડાનો તીવþ હુમલો થાય છે. જોકે ખરાબ લાઇફ-સ્ટાઇલ ધરાવનારાઓમાં સાવ અચાનક જ રાતોરાત સોજો અને પીડા થવાના કેસ પણ અનેક નોંધાયા છે. પુષ્કળ આલ્કોહોલ અને ખાસ કરીને બિયર પીનારા લોકોમાં અચાનક ગાઉટનો હુમલો થવાનું પ્રમાણ વધુ હોય છે.\nપ્રિવેન્શન ઇઝ ધ ક્યૉર\nઆ રોગ થયા પછી એનો ઉપચાર કરવા કરતાં એનું નિવારણ થાય એ જ વધુ હિતકારી છે. એટલે સાંધાના દુખાવાની શરૂઆત હોય ત્યારથી ડાયટમાં પરેજી રાખવા માંડવી એ જ એના નિવારણમાં મહત્વનો ભાગ ભજવે છે. ગાઉટમાં યુરિક ઍસિડનો ભરાવો સાંધાઓમાં થાય છે એટલે યુરિક ઍસિડ પેદા કરે એવો પદાર્થ ન ખાવો જોઈએ. પ્રોટીન-રિચ ચીજોનું પાચન થાય એ દરમ્યાન કચરા તરીકે યુરિક ઍસિડ બને છે. એવા સમયે કઠોળ, માંસ અને ફિશ જેવી ચીજોના પાચન દરમ્યાન યુરિક ઍસિડ મોટી માત્રામાં પેદા થાય છે. જ્યારે કિડનીની યુરિક ઍસિડ ગાળીને યુરિન વાટે બહાર કાઢવાની પ્રક્રિયામાં ખામી પેદા થાય ત્યારે એ સાંધાઓમાં જઈને અટકે છે. એટલે જ ગાઉટના દરદીઓએ કિડનીનું પણ સતત ચેક-અપ કરાવતા રહેવું જોઈએ.\nજેમાંથી વધુ માત્રામાં પ્રોટીન મળતું હોય એવી ચીજો એટલે કે બધા જ પ્રકારનાં કઠોળ ખાવાનું બંધ કરી દેવું. તુવેર, વટાણા, ચણા, કાબુલી ચણા, મઠ, વાલ, રાજમા, મગ, અડદ જેવાં તમામ કઠોળ વજ્ર્ય ગણવાં. એટલે કઠોળમાંથી બનતી વાનગીઓ જેવી કે મિસળ, ઉસળ, રાજમા મસાલા, છોલે જેવી વાનગીઓ ન ખાવી. શાકભાજીમાં પણ વાલોળ, પાપડી, તુવેર, વટાણા, ફણસી, ગુવારસિંગ, મશરૂમ, બેબીકૉર્ન જેવાં જેમાંથી દાણા નીકળે છે એવાં શાક ન ખાવાં. પાલક પણ ન ખાવી.\nયીસ્ટ નાખીને બનાવેલાં કેક, બિસ્કિટ, પેસ્ટ્રી, બ્રેડ તેમ જ પાપડ, અથાણાં અને મેંદા અને ચરબીવાળી ચીજો ન ખાવી.\nખોરાકમાં ધાન્ય કરતાં લીલાં શાકભાજી અને ફળોનું પ્રમાણ વધારવું.\nપ્રોટીન માટે મગ અને તુવેરની દાળનું પાતળું પાણી જ લઈ શકાય. જાડી તુવેરદાળ ખાવી નહીં.પુષ્કળ પાણી પીવું.વેજિટેબલ સૂપ, જૂસ, નાળિયેરપાણી, છાશ ઉત્તમ ગણાય છે.\nજો વજન તમારી હાઇટ કરતાં વધારે હોય તો ઓછું કરવું જરૂરી છે, પરંતુ એક મહિનામાં પંદર કિલો વજન ઘટાડવાના લોભામણા વેઇટ રિડક્શન કોર્સ શરીર માટે હાનિકારક છે.\nલાંબો સમય ભૂખ્યા ન રહેવું. ભૂખ્યા રહેવાથી શરીરના મસલ્સના ટિશ્યુ તૂટે છે. એમાંથી શરીર ટકી રહે છે, પણ મસલ્સ તૂટવાને કારણે યુરિક ઍસિડ પેદા થાય છે જેનો નિકાલ શક્ય નથી બનતો.રાતે દસ વાગ્યા પછી ખાવાની આદત હોય તો તરત જ છોડવી. નિયમિત સમયે દિવસમાં ચારથી પાંચ વાર થોડું-થોડું ખાતા રહેવું.


મોદીએ ફિઝીને કરી 70 મિલિયન ડોલરની મદદ, આપી વિઝા ઑન અરાઇવલની ભેટ | PM Narendra Modi strikesachord, addresses Parliament of Fiji - Gujarati Oneindia\n5 min ago એક જ સ્કૂલમાં ભણતા હતા અડવાણી અને મુશર્રફ, આ છે ખાસ વાતો\n20 min ago મહારાષ્ટ્રઃ રાજ્યપાલના નિર્ણય સામે SC પહોંચી શિવસેના, BJPને 48, અમને 24 કલાક કેમ?\n55 min ago બેસ્ટ ફ્રેન્ડના લગ્નમાં પહોંચી દીપિકા પાદુકોણ, બગડી ગઈ તબિયત, શેર કર્યો આ ફોટો\n| Updated: Wednesday, November 19, 2014, 13:11 [IST]\nસૂવા, 19 નવેમ્બર: વડાપ્રધાન નરેન્દ્ર મોદી પોતાના દસ દિવસીય વિદેશ પ્રવાસના અંતિમ ચરણમાં ઓસ્ટ્રેલિયાથી ફિજી પહોંચ્યા જ્યાં તેમણે સંસદને સંબોધિત કરી. આ સંબોધન સાથે જ નરેન્દ્ર મોદી દુનિયા પ્રથમ એ વા આંતરરાષ્ટ્રીય નેતા બની ગયા જેમને ફિજીની સંસદને સંબોધિત કરી. પોતાના સંબોધનમાં નરેન્દ્ર મોદીએ ફિજીને ભારત દ્વારા 70 મિલિયન ડોલરની મદદની જાહેરાત કરી.\nવડાપ્રધાને ફિજીના ગામના વિકાસ માટે 50 લાખ ડોલરની જાહેરાત કરી. તેમણે ફિજીના નાગરિકો માટે વિઝા ઑન અરાઇવલની પણ જાહેરાત કરી. વડાપ્રધાન નરેન્દ્ર મોદીએ કહ્યું કે આપણે ભારત અને ફિજી વચ્ચે આગાગમનને સરળ બનાવવું જોઇએ. ફિજીના લોકોને 'આવતાંની સાથે જ વિઝા' એટલે કે વિઝા ઑન અરાઇવલની સુવિધા મળશે.\nI stand here grateful for this special gift, the honour to address this Parliament: PM @narendramodi at the Parliament of Fiji\n— PMO India (@PMOIndia) November 19, 2014\nવડાપ્રધાને ફિજીને વિજળીની ભેટ પણ આપી. નરેન્દ્ર મોદીએ કહ્યું કે ભારત ફિજીમાં પાવર પ્લાન્ટ લગાવવા માટે7કરોડ યૂએસ ડોલરની મદદ આપશે. વડાપ્રધાને કહ્યું કે ભારત માટે ફિજીનું હંમેશા વિશેષ સ્થાન રહેશે. નરેન્દ્ર મોદીએ ફિજી સમકક્ષ બૈનીમરામાની સાથે દ્રિપક્ષીય વાતચીત કરી, ત્યારબાદ બંને દેશો વચ્ચે ત્રણ મુદ્દાઓ પર કરાર કરવામાં આવ્યા.\nA photo from the welcome ceremonyashort while ago. pic.twitter.com/exbigkdFAI\nસંસદને સંબોધિત કરતાં મોદીએ કહ્યું 'હું ફિજીને સફળ ચૂંટણી માટે શુભેચ્છા પાઠવું છું. ફિજી અને ભારત વચ્ચે એક સમાનતા એ છે કે બંને દેશોના સંસદમાં મહિલા સ્પિકર છે. લોકતંત્ર ફિજી અને ભારતને જોડે છે. ફિજીનો વિકાસને જોડે છે. ફિજીનો વિકાસ એક મહાન વિઝન સાથે એક નાના દેશને આગળ વધારવા માટેનું સોનેરી ઉદાહરણ છે. ફિજી જલવાયુ પરિવર્તનમાં પણ મહત્વપૂર્ણ ભૂમિકા ભજવી રહ્યું છે.\nપોતાના સંબોધનમાં વડાપ્રધાન નરેન્દ્ર મોદીએ કહ્યું કે ઇતિહાસમાં પણ ભારત અને ફિજીનું કનેક્શન છે અને આ કારણે જ અહીં મોટી સંખ્યામાં ભારતીય રહે છે. આપણે બંને દેશો વચ્ચે વેપારી અને રોકાણ સાથે જ આવાગમનને પણ સરળ બનાવવું જરૂરી છે. વડાપ્રધાને કહ્યું કે 'અમે ડિજીટલ ફિજી માટે સાથે મળીને કામ કરવા માટે તૈયાર છીએ. અમે ફિજીની સાથે સૌર અને વાયુ ઉર્જાના ક્ષેત્રમાં કામ કરવાની દિશામાં આગળ વધવા માંગીએ છીએ.' લગભગ 8,49,000 લોકોની વસ્તીવાળા દેશ ફિજીમાં લગભગ 37 ટકા લોકો ભારતીય મૂળના છે.\nIndeed an esteemed occasion: Speaker of the Parliament of Fiji on PM @narendramodi's address\nઆ પહેલાં ફિજીના અલ્બર્ટ પાર્કમાં પીએમ મોદીનું પરંપરાગત રીતે સ્વાગત કરવામાં આવ્યું. આ અવસર પર હજારોની સંખ્યામાં ઉપસ્થિત લોકોએ 'મોદી-મોદી'ના નારા લગાવ્યા. નરેન્દ્ર મોદી પણ ગર્મજોશી સાથે સામાન્ય લોકોને મળ્યા. આ દરમિયાન નરેન્દ્ર મોદીની સાથે ફોટો પડાવવા માટે લાઇન લાગતી રહી. આ ભવ્ય સ્વાગત માટે નરેન્દ્ર મોદીએ બધાનો આભાર વ્યક્ત કર્યો. પોતાના ફિજી પ્રવાસ દરમિયાન નરેન્દ્ર મોદી સ્કુલના બાળકોને પણ મળ્યા.\nAt the crack of dawn. PM Bainimarama receives PM @narendramodi on arrival in Suva at the crack of down. pic.twitter.com/LTnOQFCKEQ\n— Syed Akbaruddin (@MEAIndia) November 18, 2014\nનરેન્દ્ર મોદીની આ યાત્રાની ખાસ વાત એ છે કે 33 વર્ષ બાદ કોઇ ભારતીય વડાપ્રધાન ફિજી પહોંચ્યો છે. વર્ષ 1981માં ઇંદિરા ગાંધી ફિજી ગઇ હતી. ત્યારબાદ નરેન્દ્ર મોદી પહેલાં ભારતીય વડાપ્રધાન છે, જે આ દેશની યાત્રા પર આવ્યા છે. નરેન્દ્ર મોદીએ કહ્યું કે જે પરંપરાની શરૂઆત થઇ છે તે હવે ચાલુ રહેશે. હવે 33 વર્ષોનો ગાળો રહેશે નહી. નરેન્દ્ર મોદીની ફિજી યાત્રા ઘણા પ્રકારે યાદગાર બની ગઇ.\nnarendra modi fiji austrelia parliament નરેન્દ્ર મોદી ફિજી ઓસ્ટ્રેલિયા સંસદ\nPM Modi also announcesagrant of $5 million "to strengthen and modernise Fiji's village, small and medium industries". Further, he says that India will extendaline of credit worth $70 million for Fiji.


‘ઑપરેશન ઓલઆઉટ’ : સેનાને મોટી સફળતા, ત્રણ આતંકી ઠાર - Narodatimes\nઅથડામણમાં લશ્કર-એ-તૈયબાનો કમાન્ડર મેહરાજ બાંગરુ ઠાર મરાયો ‘ઑપરેશન ઓલઆઉટ’ :\nસેનાને મોટી સફળતા, ત્રણ આતંકી ઠાર શ્રીનગર, શ્રીનગરમાં સેના અને આતંકી વચ્ચેની અથડામણમાં સેનાએ ૩ આતંકવાદીને ઠાર માર્યા છે. સેનાએ આતંકી સંગઠનના ખૂંખાર આતંકવાદી મેહરાજ બાંગરૂને મોતને ઘાટ ઉતાર્યો. તો બીજી બાજુ આતંકીઓ સાથેની અથડામણમાં એક જવાન પણ શહિદ થયો હતો.\nમેહરાજ બાંગરૂનો ખાત્મો સેના માટે મોટી સફળતા જણાવાઈ રહી છે જેની તપાસ ઘણા સમયથી ચાલુ હતી. બાગરૂ પર હત્યા, હથિયાર છીનવવા અને આતંકી ગતિવિધિઓના કેટલાક કેસ નોંધાયેલા હતા. તે શ્રીનગરમાં લશ્કર-એ-તૈયબાના કમાન્ડર હતો. આ વર્ષે મે માસમાં સેનાએ ખીણમાં સક્રિય ટોપ ૧૦ કમાન્ડરની યાદી જાહેર કરી હતી. તેમાં મેહરાજ બાંગરૂનું નામ પણ સામેલ હતુ. સમગ્ર ઘટના જમ્મુ-કાશ્મીરના શ્રીનગરના ફતેહ કદાલ વિસ્તારમાં બની છે.\nઆતંકવાદીઓને વિસ્તારમાંથી દૂર કરવાના ઉદ્દેશ્યથી યાદીને સાર્વજનિક કરી દીધી હતી. બાંગરૂ બાદ હવે સેનાને રિયાજ નાયકુ, ઝાકિર મૂસા અને જમ્મુકાશ્મીર પોલીસ કસ્ટડીમાંથી ભાગેલા પાકિસ્તાની આતંકવાદી નાવીદ જટ ઉર્ફે અબુ હંજાઉલ્લાની તપાસ છે.\nઆ લોકોનુ ફરાર થવુ સુરક્ષા એજન્સી માટે મોટો ઝટકો છે. જેના કારણે ખીણમાં પણ સંઘર્ષનો દોર ચાલુ છે. પોલીસના જણાવ્યા અનુસાર આ મોસ્ટ વોન્ટેડ આતંકવાદીઓને બે કેટેગરી છ અને છ++ શ્રેણીમાં રાખવામાં આવ્યા છે.\nભારે સુરક્ષા વ્યવસ્થા વચ્ચે મતદાન સવારે છ વાગ્યાથી શરૂ થયું હતું. રાજ્યના ૩૦૮ મતદાન કેન્દ્રમા સાંજે ચાર વાગ્યા સુધી વોટ નાંખવા ગયું હતું. છેલ્લા ચરણમાં મતદાનમાં માત્ર ૪.૨ ટકા વોટ પડ્યા હતા. શ્રીનગર નગર પાલિકાના ૨૪ વોર્ડમાં કુલ ૨.૪૨ લાખ મતદાતાઓમાંથી માત્ર ૯૬૭૮ લોકોએ જ પોતાના મતાધિકારીનો ઉપયોગ કર્યો છે.\nજમ્મુ-કાશ્મીરના કંગન વિસ્તારમાં લશ્કરના એક આતંકીને મોતને ઘાટ ઉતાર્યા બાદ આ હુમલો કરાયો હતો. પુલવામામાં સુરક્ષાદળોને સફળતા મળી હતી. ત્યાં એન્કાઉન્ટરમાં એક આતંકીને મોતને ઘાટ ઉતારવામાં આવ્યો હતો. આતંકી પાસેથી હથિયાર પણ જપ્ત કરાયા હતા.\nએજ દિવસે બારામુલ્લા જિલ્લાના સોપોર ટાઉનશિપમાં આતંકીઓએ કાયરતા બતાવતાં ઘરમાં ઘૂસીને એક પોલીસકર્મીની ગોળી મારીને હત્યા કરી હતી. સુરક્ષા દળો દ્વારા હિઝબુલ કમાન્ડર મન્નાન વાણીને ઠાર મરાયા બાદ આતંકીઓની કમર તૂટી ગઈ છે. આ જ કારણે હલચલ વધી છે.\nTags: ‘ઑપરેશન ઓલઆઉટ’ : સેનાને મોટી સફળતા, ત્રણ આતંકી ઠાર\nNext Post જીએસટી : આ સપ્તાહે જૂની તમામ ભૂલો સુધારવાની અંતિમ તક


થી સસ્તી ફ્લાઈટ્સ બુક Alexandria (HBE) થી Muscat (MCT) US$389.46 થી - Travelner\nથી સસ્તી ફ્લાઈટ્સ Alexandria થી Muscat\nAlexandria થી સસ્તી ફ્લાઈટ્સ કઈ છે માટે Muscat?\nસરેરાશ તમે 497.872501 ચૂકવવાની અપેક્ષા રાખી શકો છો Alexandria થી ફ્લાઇટ માટે માટે Muscat. એકંદરે સૌથી સસ્તી ફ્લાઇટ છે 372.32.\nAlexandria થી રાઉન્ડ-ટ્રીપ ઉડવા માટે સૌથી સસ્તો દિવસ કયો છે માટે Muscat?\nએક શનિવાર ના રોજ નીકળી રહ્યા છીએ મુસાફરી પર બચત કરવા માટે એક સક્ષમ વિકલ્પ છે. અઠવાડિયાના ભારે માંગવાળા દિવસો સામાન્ય રીતે તમે જુઓ છો તે ભાવમાં વધારો કરી શકે છે. ઓછા સ્પર્ધાત્મક દિવસ માટે તમારી મુસાફરી 79% સુધીની બચત થઈ શકે છે. Alexandria થી ફ્લાઇટના એકંદર ખર્ચ પર માટે Muscat.\nAlexandria થી મારે કેટલા સમય પહેલા ફ્લાઇટ બુક કરવી જોઈએ માટે Muscat?\nAlexandria થી તમારી ફ્લાઇટનો ખર્ચ બચાવવા માટે માટે Muscat, ઓછામાં ઓછું બુક 60 તમારા આયોજિત પ્રસ્થાનના દિવસો પહેલા.\nAlexandria થી ઉડતી સૌથી વધુ લોકપ્રિય એરલાઇન્સ કઈ છે માટે Muscat?\nAlexandria થી ફ્લાઇટ બુક કરતી વખતે માટે Muscat, તમે ઉડાન ભરવાનું વિચારી શકો છો Qatar Airways (Q.C.S.C.), flydubai, કારણ કે તેઓ આ માર્ગ માટે સૌથી વધુ લોકપ્રિય છે.\nથી સસ્તી ફ્લાઈટ્સ Alexandria થી Muscat જુલાઈ 2022, ઑગસ્ટ 2022 માં\nAlexandria માટે શ્રેષ્ઠ કિંમતો મળી થી Muscat જુલાઈ, ઑગસ્ટ માં ફ્લાઇટ્સ\nAlexandria થી Muscat 2022 ફ્લાઇટ સોદા\nMuscat માટે સસ્તી ફ્લાઈટ્સ થી Alexandria આ વર્ષ માટે મળ્યું\nAlexandria થી છેલ્લી-મિનિટની ફ્લાઇટ્સ થી Muscat\nMuscat થી Alexandria, આજે અને આ અઠવાડિયે પ્રસ્થાન\nથી Alexandria પ્રતિ Muscat\nAlexandria થી ઉડવા માટેનો સૌથી સસ્તો સમય ક્યારે છે માટે Muscat?\nAlexandria માટે Muscat શક્ય તેટલું લવચીક રહેવાનું છે. બપોરની ફ્લાઇટ્સ સૌથી મોંઘી હોય છે.\nAlexandria થી ફ્લાઇટ કેટલી લાંબી છે માટે Muscat?\nથી પ્રસ્થાન Alexandria માટે Muscat તમને લઈ જશે 14h 10m. Alexandria વચ્ચેનું અંતર અને Muscat લગભગ 2936.93 km છે .\nAlexandria થી ઉડવા માટે સૌથી સસ્તો મહિનો કયો છે માટે Muscat?\nઅમારો ડેટા બતાવે છે કે સપ્ટેમ્બર Muscat માટે ઉડાન ભરવા માટે સૌથી સસ્તો મહિનો માનવામાં આવે છે Alexandria થી . વપરાશકર્તાઓને સામાન્ય રીતે 372.32 ની આસપાસ કિંમતો જોવા મળે છે મહિના માટે, પરંતુ ટિકિટો આટલી ઓછી હોઈ શકે છે 372.32.\nશું હું Alexandria થી ફ્લાઈટ્સ શોધી શકું છું માટે Muscat ઓછી કિંમત માટે 400 Travelner પર?\nહા, Alexandria થી બહુવિધ ફ્લાઇટ્સ છે માટે Muscat ઓછી કિંમત માટે 400. સૌથી સસ્તી ફ્લાઇટ તાજેતરમાં માત્ર 372.32 બુક કરવામાં આવી છે , પરંતુ સરેરાશ તમે ચૂકવવાની અપેક્ષા રાખી શકો છો 497.872501.\nઆ કેટલું લોકપ્રિય છે Alexandria માટે Muscat ફ્લાઇટનો માર્ગ?\nપાછલા મહિનાની અંદર, 1 વપરાશકર્તાઓએ Alexandria થી ફ્લાઇટ્સ પર એક નજર કરી છે માટે Muscat.\nAlexandria અને Muscat લગભગ 2936.93 km હોઈ શકે છે , પરંતુ સફર ખૂબ ટૂંકી છે.\nની ફ્લાઈટ્સ Alexandria ની ફ્લાઈટ્સ Muscat\nમાટે ગંતવ્ય માહિતી Muscat\nતમે જાઓ તે પહેલાં જાણવા જેવી બાબતો - Alexandria થી તમારી સફર માટે ઉપયોગી માહિતી થી Muscat\nAlexandria થી ફ્લાઇટનો સમયગાળો થી Muscat\nટોચની2Alexandria થી ઉડતી એરલાઇન્સ થી Muscat\nનીચેનો ચાર્ટ Alexandria થી મુસાફરી કરતી એરલાઇન્સ Travelner વપરાશકર્તાઓ દર્શાવે છે થી Muscat મોટે ભાગે પસંદ કરો. સૌથી સસ્તી અને સરેરાશ કિંમતો છેલ્લા 12 મહિનાના એકંદર ડેટા પર આધારિત છે.


Gujarat ATS caught nigerian morbi drugs case frome delhi ap – News18 Gujarati\nGujarat crime news: આ મામલે દિલ્હીમાં (delhi) રહેતા નાઇજિરિયન (Nigerian) આરોપીના ઘરેથી વધુ 3.5 કરોડનું ડ્રગ કબ્જે કરવામાં આવ્યું છે. તેની સાથો સાથ પુણેના (pune) આરોપી સર્જેરાવ ગરડ નામના આરોપીની ધરપકડ કરી છે.\nLast Updated : November 30, 2021, 00:05 IST\nઅમદાવાદઃ ગુજરાત ats દ્વારા (Gujarat ATS) મોરબીમાંથી (Morbi drugs case) પકડી પાડવામાં આવેલ ડ્રગ કેસમાં એક બાદ એક ફૂલ 11 આરોપીઓની (11 accused arrested) ધરપકડ કરવામાં આવી હતી. જોકે આ મામલે મુંબઈ અને જામનગરથી (mumbai to jamnagar) વધુ2આરોપીઓની ધરપકડ કરવામાં આવી છે અને વધુ 650 ગ્રામ ડ્રગ દિલ્હીથી (delhi) કબ્જે કરવામાં આવ્યું છે. મોરબી ડ્રગ મામલે atsની9ટીમો દેશભરમાં કાર્યવાહી કરી રહી છે અને એક બાદ એક ખુલાસાઓ સામે આવી રહ્યા છે.\nઆ મામલે દિલ્હીમાં રહેતા નાઇજિરિયન (Nigerian) આરોપીના ઘરેથી વધુ 3.5 કરોડનું ડ્રગ કબ્જે કરવામાં આવ્યું છે. તેની સાથો સાથ પુણેના આરોપી સર્જેરાવ ગરડ નામના આરોપીની ધરપકડ કરી છે. જે આરોપી ઈશા રાવ પાસેથી ડ્રગ લઈ દિલ્હી ખાતેના આરોપીઓને સપ્લાય કરતો હતો.\nઆરોપીની સાથ અન્ય એક આરોપી જાબિયાર સોઢા નામના આરોપીની ધરપકડ પણ કરવામાં આવી છે અને જે ઈશા રાવ ના ઈશારે કામ કરતો હતો. બન્ને આરોપીઓ ના 12 દિવસ ના રિમાન્ડ મંજુર થયા છે. આ આ મામલે અત્યાર સુધીમાં કુલ 12 આરોપીઓ અને 733.5 કરોડનું ડ્રગ પણ કબ્જે કરવામાં આવ્યું છે.\nમહત્વનું છે કે આ કેસમાં મુખ્ય આરોપી ઈશા રાવ હોવાનું સામે આવ્યું છે અને જે પાકિસ્તાનથી લઈ ભારતમાં કોને ડ્રગ આપવાનું હતું તેને નક્કી કરેલ..મહત્વ નું છે કે આરોપી ઈશા રાવ અગાઉ પાકિસ્તાન પણ જઈ ને આવ્યો છે.\nહાલ તે ગુજરાત થી બહાર ભાગી ગયો છે અને જેની શોધખોળ હાથ ધરવામાં આવી રહ્યું છે..અને જેની ધરપકડ બાદ અન્ય મોટા ખુલસા સામે આવશે. atsની તપાસમાં સામે આવ્યું છે કે જે લોકોની ધરપકડ કરવામાં આવી રહી છે.\nએ લોકોને દર કિલો 1 લાખ તો મુખ્ય આરોપી ઈશા રાવ ને5લાખ સુધી મળવાનું હતું.હાલ ઈશા સહિત અન્ય લોકો ફરાર છે અને જેની શોધખોળ હાથ ધરવામાં આવી રહી છે.\nFirst published: November 29, 2021, 23:20 IST\nTags: Ahmedabad news, Crime news, Drugs Case, Gujarat ATS, Gujarati News News


વાંકાનેર: શ્રાવણ માસના બીજા સોમવારે જડેશ્વર મંદિરે ભરાતો મેળો રદ – Kaptaan\nAugust 4, 2021 August 4, 2021 Kaptaan\tCancel, Fair, Jadeshvar, Wankaner\nકોરોના કાળમાં સાવચેતીને ધ્યાને લઈને સતત બીજા વર્ષે લોકમેળો રદ થયો.\nવાંકાનેર : વાંકાનેર નજીક આવેલ સુપ્રસિદ્ધ સ્વંયભુ જડેશ્વર મંદિરે દર વર્ષે શ્રાવણ માસના બીજા સોમવારે લોકોમેળો ભરાય છે. ત્યારે કોરોના મહામારીનો ધ્યાને લઈને આ વખતે પણ મેળો રદ કરવામાં આવ્યો છે. આમ સતત બીજા વર્ષે વાંકાનેરના જડેશ્વર મંદિરે ભરાતો લોકમેળો રદ કરવામાં આવ્યો છે.\nવાંકાનેર નજીક આવેલ સુપ્રસિદ્ધ સ્વંયભુ જડેશ્વર મંદિરે વર્ષોથી શ્રાવણ માસના બીજા સોમવારે ભવ્ય લોકોમેળાનું આયોજન કરવામાં આવે છે. જેમાં સોરાસ્ટ્ર ભરમાંથી લોકો ઉમટી પડીને મેળાની મોજ માણીતા હોય છે. આ લોકમેળાને છેલ્લા બે વર્ષથી કોરોના મહામારીનું ગ્રહણ નડયું છે. ગયા વર્ષ બાદ આ વર્ષે પણ વાંકાનેરના જડેશ્વર મંદિરે આગામી શ્રાવણ માસના બીજા સોમવારનો લોકમેળો રદ કરવામાં આવ્યો છે.\n← વાંકાનેરનો સ્ટુડિયો સંચાલક સામે T સિરિઝની કોપીરાઈટ ભંગની ફરિયાદ\nવાંકાનેરમાં એકમાત્ર ઓરેવા ઇ-બાઇક પર મળે છે 12હજારની સબસીડી →


વેજિટેબલ કોફ્તા કરી\nબટાકાને બાફી, છોલી મસળી માવો બનાવવો. લીલા વટાણા, તુવેરના લીલવા, બારીક સમારેલી ફણસી, ગાજરને ધોઈ, છોલી, વચ્ચેનો સફેદ ભાગ કાઢી, કટકા કરી બધું વરાળથી બાફી લેવું.\nકેપ્સિકમના બે ઇંચના ટુકડા સમારો. બટાકાંનાં પાતળાં પતીકાં કરો. ફણસી અને બાફેલા ગાજરના બે ઇંચ લાંબા ટુકડા સમારો. એ જ રીતે પનીરના પણ બે ઇંચ લંબાઇના ટુકડા કરો. બધાં શાકને અધકચરા બાફી લો.\nચોખા અને અડદની દાળને સવારે અલગ પાણીમાં પલાળી રાખવાં. પછી રાત્રે ચોખાને નિતારી, કરકરા વાટવા. અડદની દાળને ખૂબ ઝીણી વાટી, બન્ને ભેગાં કરી, મીઠું નાખી, તપેલીમા ંભરી, સજ્જડ ઢાંકણ ઢાંકી,\nચોખા અને ત્રણે દાળને પાણીમાં પલાળી રાખવી. પલળે એટલે પાણી કાઢી મિક્ચરમાં બધું વાટી લેવું. તેમાં દહીં અને ગોળનો ભૂકો નાંખી, ખીરું બનાવી, 6-7 કલાક અાથી રાખવું. પછી તેમાં બટાકાનું છીણ,\nફણસી અને ચોળાસિંગને સમારવા. પાકટના દાણા કાઢવા, ગાજરને છોલી, ધોઈ, વચ્ચેનો સફેદ ભાગ કાઢી, બારીક કટકા કરવા. લીલા વટાણા અને બધા વેજિટેબલ્સને વરાળથી બાફી લેવા.\nચોખા અને અડદની દાળને રાત્રે પાણીમાં અલગ પલાળી રાખવાં. સવારે નિતારી, ચોખાને કરકરા વાટવા, અડદની દાળને બારીક વાટવી. બન્નેને ભેગાં કરી, તેમાં મીઠું અને દહીં નાંખી, 12 કલાક અાથી રાખવું. થોડો સોડા નાંખવો.\nઅડદની દાળને રાત્રે પાણીમાં પલાળી, સવારે નિતારી, બારીક વાટી લેવી. બધાં શાકને કૂકરમાં બાફી, વાટી લેવાં. એક તપેલીમાં થોડું તેલ મૂકી હિંગ નાંખી, શાક વઘારવું. તેમાં મીઠું, વાટેલાં આદુ-મરચાં,\nતુવેરના લીલવા, વટાણા, ફણસીના કટકા કરી, વરાળથી બધું બાફી લેવું. એક વાસણમાં તેલ મૂકી, તેમાં તજ-લવિંગ (અધકચરાં ખાંડી) નો વઘાર કરી, ડુંગળીનું કચુંબર વઘારવું.


પ્રેમ, આહાર અને રોગો | Gandabhai Vallabh\nઆપણા નેતા મહાશય »\nપ્રેમ, આહાર અને રોગો\nબ્લોગ પર તા. 3-6-2016\nપીયુષભાઈના ઈમેઈલમાં મળેલા એક ડૉક્ટરના અંગ્રેજી વીડીઓ પરથી ગુજરાતી-ગાંડાભાઈ\nઆપણે મનુષ્યના શરીરવીજ્ઞાનનો અભ્યાસ કરીએ તો માલમ પડશે કે પહેલાં મનુષ્ય શીકારીનું જીવન જીવતો હતો. જંગલમાં રહેતો હતો. તે સમયે જે મળી શકે તે એનો ખોરાક હતો, જેમાં ફળફળાદી અને શાકભાજી મુખ્ય હતાં. માણસ ત્યારે ઘણો સ્વસ્થ હતો. કેટલાક પુરાવા બતાવે છે કે ત્યારે કોઈ પણ જાતની માંદગી ન હતી. તે વખતે મૃત્યુ થવાનાં બે જ કારણો હતાં- એક વૃદ્ધાવસ્થા અને બીજું શીકારી પ્રાણીઓનો હુમલો.\nબધી જ માંદગીઓ દસ હજાર વર્ષથી ચાલુ થઈ છે, જ્યારથી માનવે સમાજમાં રહેવાનું શરુ કર્યું. અને માત્ર માંસાહાર જ નહીં પણ એકબીજાને ખાવાનું શરુ કર્યું, એટલે કે અરસપરસની ઈર્ષ્યા કરવાનું શરુ થયું. મૃત્યુનું કારણ રોગો નહીં, પણ મન છે. બ્લડપ્રેશર, ડાયાબીટીસ કે કેન્સર મૃત્યુ માટે જવાબદાર નથી, પણ આપણું મન એ માટે જવાબદાર છે. ઈર્ષ્યાળુ, હતાશ મન ઝેરીલું છે. જ્યારે તમે કોઈને ધીક્કારો છો ત્યારે તમે પોતાને જ નુકસાન પહોંચાડો છો, નહીં કે જેને તમે ધીક્કારો છો તેને નુકસાન થાય. જો તમારા શરીરના કોષોનો ફોટો લેવામાં આવે તો શરીરમાંના કરોડો કોષો એકબીજાને અનહદ પ્રેમ કરે છે. એટલું જ નહીં દરેક કોષ બીજાના શરીરના બધા કોષોને પણ ચાહે છે. એ જોઈ શકાશે. દરેક જણના બધા કોષો બીજા બધાં જ લોકોના શરીરના કોષોને પ્રેમ કરે છે. હવે ધારો કે હું મનુભાઈને ધીક્કારું અને તેના શરીરને નુકસાન પહોંચાડવાનું વીચારું તો મારા કોષો ગુંચવણમાં પડી જશે. એ કોષોને થશે કે આ શું થઈ રહ્યું છે, મનુભાઈ પણ મારો જ એક હીસ્સો છે, શા માટે મારા જ હાથપગને ધીક્કારવાનું? હવે આ જો ચાલુ રહે તો મારા શરીરના કોષો એકબીજાને ધીક્કારવાનું શરુ કરશે. જેને ડૉક્ટરો ઑટો ઈમ્યુન ડીસીઝ કહે છે.\nતો આ ઑટો ઈમ્યુન ડીસીઝને રોકવો હોય તો શું કરવું? બધાંએ એકબીજાને ચાહવાં જોઈએ, ધીક્કારવાનાં નહીં. જો સર્વત્ર પ્રેમ હોય તો રોગોનું અસ્તીત્વ રહેતું જ નથી. (સંસ્કૃતનો જાણીતો શ્લોક યાદ કરો જેનું ગુજરાતી છે– સર્વથા સૌ સુખી થાઓ, સમતા સૌ સમાચરો, સર્વત્ર દીવ્યતા વ્યાપો, સર્વત્ર શાંતી વીસ્તરો… ગાંડાભાઈ) વીશ્વવ્યાપી પ્રેમ એટલે જ આરોગ્ય. આરોગ્ય એટલે રોગનો અભાવ નહીં. રોગો તો બધાને હોય છે, પણ એનાથી મૃત્યુ નથી થતું. રોગોને મૃત્યુ સાથે તો ડૉક્ટરોએ જોડી દીધું છે, લોકોને ગભરાવવા માટે, જેથી એ લોકોનો ધંધો ચાલતો રહે.\nડૉક્ટરો લોકોને કેવી રીતે મુરખ બનાવે છે તેનો એક દાખલો આપું. તમે સાઉથ ઈન્ડીયન હો અને ડાયાબીટીસ થયો હોય તો ડૉક્ટર કહેશે કે ભાત ખાવાનો બંધ કરો, રોટલી ખાઓ. હવે એની સાઉથ ઈન્ડીયન પત્નીને રોટલી બનાવતાં તો આવડે નહીં, પણ પતીને ડૉક્ટરે રોટલી જ ખાવાનું કહ્યું છે આથી એ રોટલીને ધીક્કારે છતાં એણે રોટલી કરવી પડે, કેમ કે પતીના આયુષ્યની એને ચીંતા હોય છે. જે કરવું તમને ગમતું ન હોય છતાં તમે એ કરો તો એની તમારા સ્વાસ્થ્ય પર બહુ બુરી અસર થાય છે. હવે ખરેખર તો ઘઉંમાં ગ્લુટન નામે જે પ્રોટીન છે તે સ્વાદુપીંડને નુકસાનકારક છે. એનાથી ડાયાબીટીસ કાયમી મહેમાન બની જશે. ડૉક્ટરનો ધંધો ચાલુ રહેશે. આથી કોઈના પર વીશ્વાસ કરવો નહીં, તમારી જાત પર વીશ્વાસ કરવો.\nઆરોગ્ય એટલે કામ કરવાનો ઉત્સાહ. સવારમાં ઉઠો અને તમારી જાતને પુછો, ‘શું હું કામે જવા તૈયાર છું?’ જો કામ પર જવાને તમે થનગની રહ્યા હો તો તમે સ્વસ્થ. બીજું અન્યને મદદ કરવાનો રાજીપો. ‘શું હું કોઈ જરુરતવાળાને સહાય કરવા તત્પર છું?’ સનાતન ધર્મ કહે છે કે બીજાને મદદરુપ થવા માટે તમને આ શરીર આપવામાં આવ્યું છે. રાત્રે સરસ નીદ્રા લો, યોગ્ય પ્રકારે શૌચ ક્રીયા કરી શરીરની અશુદ્ધી દુર કરો, સમુચીત આહાર લો, યોગ્ય આસન જમાવી બેસો, સહુને પ્યાર કરો, કોઈની ઘૃણા ન કરો અને સદા પ્રસન્ન રહો તો તમને કદી કોઈ રોગ થશે નહીં. આપણને રોગ શાથી થાય છે? ક્રોધ (અંગ્રેજીમાં એન્ગર અને ડેન્જરની જોડણીમાં માત્ર ‘D’નો જ ફેર છે, ‘D’ ઉમેરાયો છે, Anger-Danger), ક્રોધ એવો આવેશ છે જે સત્યાનાશ વાળે છે. Anger(ક્રોધ)માં મોટો Danger(ભય) રહેલો છે. શોક, વધુ પડતો ભય, અતીશય થાક, અયોગ્ય સમયે અયોગ્ય ભોજન, આળસ, બેઠાડુ જીવન વગેરે રોગનાં જનક છે.\nખુરશીમાં બેઠાં બેઠાં સમય પસાર કરવાથી જીવન ટુંકું થશે. જો બેસવાને બદલે ઉભા રહો તો તમારું જીવન ટુંકાતું નથી, જો ચાલો તો જીવન લંબાય છે. ચાલવાથી રક્તાભીસરણ સુધરે છે. વધુ શુદ્ધ લોહી મગજને મળે છે, જેથી વધુ સારી રીતે વીચારી શકાય છે.\nવળી બધી રીતે બીનજરુરી આહાર ખોટા સમયે લેવામાં આવે તેનાથી રોગ થાય છે. ત્યારે કરવું શું જોઈએ? હીતાહાર અને મીતાહાર. ખાતી વખતે પ્રસન્ન ચીત્ત, આહાર પ્રત્યે ભાવ, આહાર જોવામાં આવે તે પહેલાં મોંમાં પાણી છુટે અને આહાર જોતાં જ સમગ્ર પાચનમાર્ગ પુલકીત થઈને પાચકરસોનો સ્રાવ થવા માંડે. ભોજન સામગ્રી તૈયાર કરી હોય તેના પ્રત્યે અહોભાવ હોય, જમતી વખતે ખુબ રીલેક્સ અને શાંતચીત્ત હો તો એ આહારનું સરસ રીતે પાચન થશે. અને હા, છેલ્લી વાત કે જમતી વખતે હાથ વડે પકડીને ભોજનની વાનગીઓ મોંમાં મુકો, તમારા હાથના સ્પર્શથી એક જીવંત ઉર્જા પણ ભોજનમાં દાખલ થશે, જે ચમચી અને કાંટા વડે નહીં મળે.\nTags: પ્રેમ, આહાર અને રોગો\nThis entry was posted on June 3, 2016 at 3:20 am and is filed under આરોગ્ય.\tYou can follow any responses to this entry through the RSS 2.0 feed.\n2 Responses to “પ્રેમ, આહાર અને રોગો”\nvbgohel@hotmail.com Says:\tJune 4, 2016 at 12:02 pm | Reply When we Gujaratis come to know that gluten in wheat is harmful we think of alternatives. Millet and brown rice with lots of vegetables ,fruits and lentils areafew to consume.\nગાંડાભાઈ વલ્લભ Says:\tJune 5, 2016 at 12:21 am | Reply Thanks for your valuable comment Vinodbhai. This might be very helpful to my blog readers.


મારુતિ સૂઝુકી Swift ટૂંક સમયમાં જ લોંચ કરશે તેનું અપડેટ વર્ઝન, જાણો તેના ફીચર્સ - GSTV\nમારુતિ સૂઝુકી Swift ટૂંક સમયમાં જ લોંચ કરશે તેનું અપડેટ વર્ઝન, જાણો તેના ફીચર્સ\nLast Updated on February 14, 2021 by Mansi Patel\nમારુતિ સુઝુકી ભારતાય બજારમાં નવી સ્વિફટને લોંચ કરવા માટે તૈયાર છે. સ્વિફટ પોતાના ત્રીજા જનરેશનમાં છે જયાં વર્ષ 2017માં સૌથી પહેલા રજુ કરવામાં આવ્યુ હતુ. મારુતકિ સુઝુકીએ એક વર્ષ પહેલા એક નવો સ્માર્ટપ્લે સ્ટૂડિયો ઈંફોટેનમેનટ સિસ્ટમ પણ રજુ કરી હતી. જોકે, ગત વર્ષે અપડેટેડ સ્વિફટને બતાવાઈ હતી. જયાં આ વર્ષે અપડેટેડ વર્ઝનને લોંચ કરવામાં આવશે. જુના મૉડલે પણ પણ થોડા વધુ સમય માટે વેચવામાં આવશે. એવામાં જુના વર્ઝન પર ડિસ્કાઉન્ટ પુછવાનો આ સારો સમય છે.\nસ્વિફ્ટમાં ફક્ત અપડેટ કરેલો ચહેરો, નવો એલોય જ નહીં, પણ એક તાજું કેબિન પણ હશે, એક નવી સુવિધા રજૂ કરવામાં આવી છે અને વીક્સી મિડ-સ્પેક ટ્રીમ માટે ઇન્ફોટેનમેન્ટ સિસ્ટમ. જ્યારે અગાઉ ફક્ત બ્લૂટૂથ અને એએક્સ કનેક્ટિવિટીવાળા સિંગલ-ડીઆઇએન audioડિઓ પ્લેયર ઓફર કરવામાં આવ્યાં હતાં. આ બધાની સાથે કંપની ટચ ઈન્ફોટેનમેન્ટ સિસ્ટમ પણ આપશે.\nમારુતિએ તાજેતરમાં આ નવા ઇન્ફોટેનમેન્ટ યુનિટ સાથે ડિઝાયર તેમજ ઇર્ટિગા બંનેને અપડેટ કરી છે. આવી સ્થિતિમાં તે સ્વાભાવિક છે સ્વીફ્ટમાં પણ આપવામાં આવશે. આમાં, તમને એક નાનું સ્ક્રીન કદ મળશે, જેના પર તમે વિડિઓ ચલાવી શકશો નહીં, પરંતુ ટચ પેનર બરાબર જૂની હોન્ડા જાઝ જેવી હશે. જ્યારે સ્ટીઅરિંગ વ્હીલ ફ્લેટ-બોટમ યુનિટ હશે.\nમારુતિ સૂઝુકીએ 1.2 લીટર ડયૂઅલજેટ મોટરને પણ જોડશે જે વધારે શક્તિ એટલે કે 88hp સાથે આવશે. તો ટોર્ક જુના વર્ઝન એટલે કે, 113Nm પ્રકારનું જ રહેશે. ફ્યૂલ માઈલેજની વાત કરીએ તો, તે 24kmplથી થોડી વધારે હોવી જોઈએ. એવામાં આ બદલાવો માટે 15000 રૂપિયાની કીંમતમાં વધારાની આશા તમે કરી શકો છો. વર્તમાનમાં મારુતિ સૂઝુકી સ્વિફટ 5.49 લાખ રૂપિયાથી વેચાણ કરી શકે છે.\nGujarat samachargujarati newsgujarati news livelive gujarati newsLOUNCH UPDATE VERSIONmaruti suzuki swiftnews in gujarationline news gujarati live\nજો-જો ક્યાંક તમારુ આધાર કાર્ડ નકલી તો નથી ને! તો ફોલો કરો આ સ્ટેપ્સ ને આજે જ ચેક કરો\nમાર્ગ અકસ્માત ઘટાડી બચાવી શકાય છે 90 લાખ રૂપિયા, નીતિન ગડકરીએ ઓટો કંપનીઓને કહી આ વાત


KS 34 | સેતુ ~ લતા જ. હિરાણી\nPosted by: readsetu | મે 28, 2018\nદિવ્ય ભાસ્કર > કાવ્યસેતુ 34 > 8 મે 2012\nદૃષ્ટિ – લતા હિરાણી\nધુમાડા કાઢતી રિક્ષા ઊભી રહી\nચુંથાયેલી નોટૉ આપી\nથાકેલા ચહેરાવાળા ચીમળાયેલા મુસાફરો\nતે પછી સૌ ગયા\nપોતપોતાના કંટાળાના રસ્તે\nથાક, ખાંસી, રસ્તો, ધુમાડો ને સફરના\nસંબંધો અને સંદર્ભોમાં ખોવાયેલી\nઊભી હતી હું હજુ મારી બારીમાં\nપાંચ વર્ષની પુત્રી\nપાલવ પકડીને બોલી,\n”મમ્મી રિક્ષાની છત પર\nગુલમહોરની કેટલી બધી પાંખડીઓ હતી,\nતેં જોઇ ?” સોનલ પરીખ\nસોનલ પરીખનું આ ગદ્યકાવ્ય છે. સવારથી સાંજ સુધી વીંટયેલી જીવનની એકવિધતામાં એની આસપાસ વેરાયેલી નાની નાની સુંદર ક્ષણો માણવાનું આપણે કેવા ચુકી જઇએ છીએ એની હળવેકથી પણ સ્પર્શી જાય એવી રજૂઆત કરે છે. આ સ્પર્શી જવાનું ખાસ એટલા માટેય કે એક નાનકડી બાળકી આંગળી પકડીને એ તરફ લઇ જાય છે. રોજિંદા વ્યવહારમાં ભલે મા એની દીકરીને આંગળી પકડીને લઇ જતી હોય પણ અહીં દીકરી મમ્મીને દોરે છે, આંગળી પકડીને લઇ જાય છે એની ઉંમર જેવી અને જેટલી જ નાની, નમણી, નાજુક સુન્દરતા તરફ… જે જોવાનું આપણે મોટાભાગે ચૂકી જતા હોઇએ છીએ.\nમમ્મીની આંખમાં ઘરની બારીમાંથી દૃશ્ય ઝીલાય છે. રિક્ષા આવીને ઊભી રહી. માત્ર રિક્ષા જ નહીં એનો ધુમાડો, ખાંસતો રિક્ષાચાલક અને ચુંથાયેલી નોટો આપતા થાકેલા ચીમળાયેલા મુસાફરો પણ દેખાય છે. આંખને આ જ બધું જોવાની ટેવ પડી છે. ગમતું નથી, અકળાવેય છે પણ દૃશ્ય આ જ દેખાય છે કેમ કે આ સિવાય બીજું પણ કંઇ જોવાનું હોય છે એ સમજ જ સુકાઇ ગઇ છે. કવિતા આગળ વધે છે. રિક્ષામાંથી નિકળેલા મુસાફરો પોતપોતાના રસ્તે જાય છે એમ કહેવાયું હોત તો એ સામાન્ય બાબત હોત. આમ પણ ગદ્યકાવ્ય છે એટલે બારીમાંથી દેખાતા દૃશ્યનું વર્ણન એક ચોકકસ ઢબે થાય છે પણ મુસાફરોને જવાની બાબતમાં કંઇક ચમકારો અનુભવાય છે.\nમુસાફરો પોતપોતાના રસ્તે જ નહીં, પોતપોતાના કંટાળાના રસ્તે જાય છે. અહીં કંઇક ક્લીક થાય છે. રસ્તાને અને કંટાળાને ભલા શો સંબંધ ? રસ્તો તો નિર્જીવ છે. પણ કહેવાયેલી વાત કંઇક જુદી છે. અને એ છે જીવનમાં વણાયેલો, પરોવાયેલો કંટાળો.. જીવનનો રસ્તો જ એકધારો, રસહીન ને થકવનારો બન્યો છે. કોઇના ચહેરા પર હાસ્યની, આશાની રેખા સરખી નથી. જીવાતા જીવનનો બોજ વેંઢારીને સૌ ચાલ્યે જાય છે. કદાચ કઇ તરફ, એ પણ ખબર નથી અને આ કે આવી બધી વાતો બારીમાંથી બહાર જોઇ રહેલી સ્ત્રી, એક વ્યક્તિ વિચારી રહી છે. આમ જુઓ તો એ પણ કંઇક આમ જ પ્રોગ્રામ્ડ થઇ ગઇ છે, એક બીબામાં ફીટ થઇ ગઇ છે કેમ કે સામે શું જોવું કે પછી દેખાય છે એની પાછળ શું જોવું એય દરેકના ઉપર આધાર રાખે છે, એ દૃષ્ટિ છે !!\nકહે છે ને કે દૃષ્ટિ એવી સૃષ્ટિ. અહીં માતાના મનમાં એકધારાપણાનો, રૂટિનનો ભાર ભરેલો છે. સ્ફૂર્તિ, તાજગી, ઉમંગ કે ઉલ્લાસ ગાયબ છે. નજર સામે જે દુનિયા દેખાય છે એ અમુક અંશે અંદરનુ જ પ્રતિબિંબ છે. પણ જીવનમાં માત્ર આટલું જ નથી. વહેલી સવારે પક્ષીઓ હજી કલરવ કરે છે. ઊગતા સૂર્યના કિરણો હજીયે ધરતી પર કુમાશ ને અજવાસ પાથરે છે. વૃક્ષો મ્હોરવાનું કે ફૂલો ખીલવવાનું ચુકતાં નથી જ.. જે ચુકી જવાય છે એ બસ એના તરફ ધ્યાન જવાનું. બાજુમાં ઊભી છે એની નાનકડી દીકરી જે હજુ આધિ,વ્યાધિ અને ઉપાધિથી જોજનો દૂર છે. રૂટિનની રફતાર તો એની આજુબાજુય ફરકી શકે એમ નથી. એ હજી હળવાશના, નિરાંતના અને વિસ્મયના જગતમાં જીવે છે એટલે જ એની નજર ધુમાડો કાઢતી રિક્ષા પર કે કંટાળતા મુસાફરો પર નહીં, રિક્ષાના છાપરા પર વેરાયેલી ગુલમહોરની કુમળી કુમળી પાંદડીઓ પર જાય છે અને પૂછી બેસે છે, ‘મમ્મી, તેં એ જોઇ ?’ અને ત્યાં કવિતા પૂરી ઊઘડે છે.\nKS 35 »


સુરતમાં એક જ દિવસમાં ઓનલાઇન ફ્રોડના ૨૫ ગુના નોંધાતા લોકોમાં ભય - Saurashtra Kranti Newspaper\nHome GUJARAT સુરતમાં એક જ દિવસમાં ઓનલાઇન ફ્રોડના ૨૫ ગુના નોંધાતા લોકોમાં ભય\nકોરોના પછી શહેરમાં ઓનલાઈન ફ્રોડનું પ્રમાણ વધ્યું છે. જયારે સુરત શહેરમાં તો હદ જ વટાવી નાખી છે. એક જ દિવસમાં ૨૫ જેટલા ગુના સામે આવ્યા છે. પોલીસે આઈટી એકટ હેઠળ ફરિયાદ નોધી તપાસ હાથ ધરી છે. શહેરના વેપારી, નોકરીયાત અને વિદ્યાર્થી દ્વારા ફરિયાદો કરવામાં આવી છે.\nસુરત શહેર પોલીસે મંગળવારે એક જ દિવસમાં ૨૫ જેટલા ઓનલાઈન ફ્રોડના ગુના નોધયા છે. આ તમામ ગુનાઓમાં કુલ આશરે ૨૦ લાખથી વધુની મત્તાની ઓનલાઈન ઉચાપત કરવામાં આવી છે. તમામ કેસોમાં ફરિયાદોએ ૨-૩- મહિના પહેલા પોલીસમાં અરજીઓ રજૂ કરી હતી, પરંતુ મંગળવારે શહેરના જુદા જુદા પોલીસ સ્ટેશનમાં એફઆઈઆર નોંધાઈ હતી.\nપોલીસના વરિષ્ઠ અધિકારીનો સંપર્ક સાધતા તેઓએ જણાવ્યું હતું કે રજૂ કરેલી અરજીઓની પ્રાથમિક તપાસ ચાલુ હોવાથી ફરિયાદો અગાઉ નોંધાઈ ન હતી.\nપોલીસના જણાવ્યા મુજબ બહુમતી ફરિયાદોમાં આરોપીએ ગુગલ પે જેવી યુપીઆઈ મોબાઈલ એપનો ઉપયોગ કરીને ફરિયાદીને ફસાવ્યા છે. મોટા ભાગના કિસ્સાઓમાં મોડસ ઓપરેન્ડી એક સમાન રહી છે. તમામ કેસમાં ફરિયાદીને કહેવામાં આવ્યું હતું કે, ચુકવણી મેળવવા માટે તેણે ક્યુઆર કોડ સ્કેન કરવો પડશે. જો કે, ફરિયાદી દ્વારા ક્યૂઆર કોડ સ્કેન કરતાની સાથે જ તેમના બેંક એકાઉન્ટમાંથી પૈસા ગાયબ થઇ ગયા હતા.\nPrevious articleછેલ્લા બે વર્ષમાં રાજ્યમાં બે ખાનગી એપીએમસીને મંજૂરી અપાઇ: સરકાર\nNext articleકચ્છમાં મોડી રાત્રે ભૂકંપના આંચકા: લોકોમાં ફફડાટ


દીપ-વીર બાદ હવે2ડિસેમ્બરે થશે પ્રિયંકા-નિકના લગ્ન.!\n-ઉમેદભવન થશે રાજવી ઠાઠમાઠથી.પ્રિયંકા અને નિકના લગ્ન :જોરશોરથી તૈયારીઓ\nમુંબઈ :દીપિકા અને રણવીરસિંહના લગ્ન શાહી ઠાઠમાઠથી ઈટાલીમાં સંપન્ન થયા છે ત્યારે હવે દેશીગર્લ પ્રિયંકા ચોપરા અને અમેરિકન સિંગર નિક જોનસ ભારતમાં લગ્ન કરશે; રાજવી ઠાઠમાઠથી પ્રિયંકા અને નિકના લગ્ન તા.2ડીસેમ્બરના રાજસ્થાનના ઉમેદભવનમાં થાય એવી શક્યતા છે. ઉમેદભવનને રાજસ્થાનની શાન માનવામાં આવે છે. હાલમાં ત્યાં લગ્નની જોરશોરથી તૈયારીઓ થઈ રહી છે. હોટેલ બુકિંગ પણ થઈ ચૂકયું છે.\nજોધપુરમાં આવેલા ઉમેદભવન પેલેસમાં પ્રિયંકા અને નિકના રાજવી ઠાઠમાઠથી લગ્ન થશે. એક સમયે જ્યારે જોધપુરના રાજઘરાનો પરિવાર અહીં રહેતો હતો. ઉમેદભવન પેલેસને દુનિયોનો છઠ્ઠા નંબરનો સૌથી વિશાળ પેલેસ માનવામાં આવે છે. વર્તમાન સમયમાં તાજ હોટેલ્સના કેટલાક પાર્ટનર આ પેલેસમાં ભાગીદાર છે. આ મહેલ મહારાજ ઉમેદસિંહે વર્ષ 1928થી 1943 વચ્ચેના સમયગાળામાં તૈયાર કરાવ્યો હતો. આ પેલેસ તૈયાર કરવાનું કામ તેમણે બ્રિટિશ આર્કિટેક હેનરી વોન લોનચેસ્ટરને સોંપ્યું હતુ. દિલ્હીમાં રાષ્ટ્રપતિભવન અને ઈન્ડિયા ગેટની ડિઝાઈન પણ આ અંગ્રેજે તૈયાર કરી હતી. જ્યારે આ પેલેસનું નિર્માણ થયું ત્યારે અહીંના સ્થાનિકોને રોજગારી મળી હતી.\nઆ ઉમેદભવન તૈયાર થવામાં 14 વર્ષનો સમય લાગ્યો હતો. મહારાજા ઉમેદસિંહે પોતાના જીવનના4વર્ષ (1944થી 1947) અહીં પસાર કર્યા હતા બાદ તેમના ઉત્તરાધિકારી પુત્ર હનવંતસિંહને આ પેલેસ વારસામાં મળ્યો. તેમના પુત્રની પ્લેનક્રેશમાં મૃત્યું થતા આ પેલેસ મારવાડના રાજા ગજસિંહ પાસે રહ્યો હતો. આ મહેલના નિર્માણમાં જે પથ્થરનો ઉપયોગ તાજ મહેલમાં કરવામાં આવ્યો છે એ પથ્થરનો ઉપયોગ આ મહેલમાં કરવામાં આવ્યો છે. આ પેલેસમાં 22 રૂમ અને 42 બેઠકો છે.આ સિવાય ફેમિલી મ્યુઝિયમ બેક્વેટ હોલ, લાયબ્રેરી, બોલરૂમ, ઈન્ડોર પુલ, ટેનિસ કોર્ટ તૈયાર કરવામાં આવ્યા છે.\nઆ પેલેસામાં એક રૂમ માટે તમારે રૂ. 34 હજારથી લઈને5લાખ રૂપિયા સુધીનો ખર્ચ ચૂકવવો પડશે. ન્યૂયરના સમયે સરળતાથી આ હોટેલમાં રૂમ મળતા નથી. પ્રિયંકા અને નિકના લગ્નને ધ્યાને લઈને તમામ રૂમ અગાઉથી બુક કરી દેવામાં આવ્યા છે.\nસુત્રોમાંથી મળતી માહિતી પ્રમાણે નીતા અંબાણીએ પોતાના લગ્નની 50મી વર્ષગાંઠ માટે પણ આ પેલેસની પસંદગી કરી છે. હવે જોવાનું એ રહે છે કે, પ્રિયંકા અને નિકના લગ્નના આ વેન્યુને કેવી રીતે શણગારવામાં આવે છે.


લેડી ડાયનાના વખાણ કરતાં થાકતા નહતા ટ્રમ્પ | Controversial Statement Of Donald Trump For Late Princess Diana|ટ્રમ્પનો જૂનો ઇન્ટરવ્યુઃ ડાયના સાથે સંબંધ બાંધવા હતા, પણ એડ્સનો હતો ડર\nલેડી ડાયનાના વખાણ કરતાં થાકતા નહતા ટ્રમ્પ | Controversial Statement Of Donald Trump For Late Princess Diana\nટ્રમ્પનો જૂનો ઇન્ટરવ્યુઃ ડાયના સાથે સંબંધ બાંધવા હતા, પણ એડ્સનો હતો ડર\nડોનાલ્ડ ટ્રમ્પ અને લેટ પ્રિન્સેસ ડાયના (ફાઇલ)\n1997માં એક કાર એક્સિડન્ટમાં પ્રિન્સેસ ડાયનાનું મોત થયું હતું. (ફાઇલ)\nMay 20, 2018, 06:14 PM IST\nઇન્ટરનેશનલ ડેસ્કઃ પ્રિન્સ હેરી અને પ્રિન્સેસ મેઘનના લગ્ન દરમિયાન એકવાર ફરીથી અમેરિકાના પ્રેસિડન્ટ ડોનાલ્ડ ટ્રમ્પનું વિવાદિત નિવેદન સમાચારમાં છે. આ નિવેદન અમેરિકાના પ્રેસિડન્ટ 1997માં ડાયનાના મોતના થોડાં મહિનાઓ બાદ જ આપ્યું હતું. ટ્રમ્પે તે સમયે એક રેડિયો ચેનલમાં કહ્યું હતું કે, જો પ્રિન્સેસ ડાયનાએ HIV ટેસ્ટ કરાવી લીધો હોત તો તેઓએ ડાયના સાથે સંબંધ બનાવ્યા હોત. ઉલ્લેખનીય છે કે, પ્રિન્સેસ ડાયના બ્રિટિશ રોયલ ફેમિલી મેમ્બર હતી. તે પ્રિન્સ ચાર્લ્સની પહેલી પત્ની અને પ્રિન્સ હેરીની માતા હતા. 1997માં એક કાર એક્સિડન્ટમાં તેનું મોત થયું હતું.\nલેડી ડાયનાના વખાણ કરતાં થાકતા નહતા ટ્રમ્પ\n- 2000માં પોતાના નિવેદન પર સ્પષ્ટતા કરતાં ટ્રમ્પે કહ્યું હતું કે, મારો કહેવાનો અર્થ તેઓની સુંદરતા હતો, ડાયના અત્યંત આકર્ષક હતી. મેં તેને ઘણીવાર જોઇ હતી, તેની પાસે બધું જ હતું.\nઇન્ટરવ્યુમાં હંમેશા હોટેસ્ટ મહિલાઓની વાતો\n- ટ્રમ્પ પોતાના ઇન્ટરવ્યુમાં દુનિયાની ટોપ 10 હોટેસ્ટ મહિલાઓ વિશે વાત કરી રહ્યા છે. જેમાં તેઓએ લેડી ડાયનાને ત્રીજો નંબર આપ્યો હતો. બીજો નંબર તેઓએ પોતાની એક્સ વાઇફ ઇવાનાને આપ્યો હતો. જ્યારે તેઓની પ્રેઝન્ટ વાઇફ મલેનિયાને પહેલો નંબર આપ્યો હતો.\n- આ ઇન્ટરવ્યુમાં ટ્રમ્પે એન્જેલિનાના લિપ્સને મોટાં ગણાવીને અજીબ કોમેન્ટ કરી હતી.\nપોતાને સેક્સ રોગની વિરૂદ્ધ લડનાર વ્યક્તિ ગણાવ્યા\n- આ પહેલાં ટ્રમ્પનો એક ઇન્ટરવ્યુ વાઇરલ થયો હતો, જેમાં તેઓએ પોતાને સેક્સ રોગ વિરૂદ્ધ લડનાર સૈનિક ગણાવ્યા હતા. તેઓએ માન્યું હતું કે, મહિલાઓને જો સેક્સ સંબંધિત રોગ હોય તો તેઓ કોઇ લેન્ડમાઇનથી ઓછી વિનાશક નથી.


આંકડાઓ | મારા વિચારો, મારી ભાષામાં!\nફેબ્રુવારી 1, 2016 ~ કાર્તિક\t~ Leaveacomment\n* ૬ કે ૭મા ધોરણમાં અમે ભણતા હતા, ત્યારે ટ્રાફિક સુરક્ષા અભિયાન હેઠળ અમે પાલનપુરના ચાર રસ્તાઓ પર ઉભા રહીને ટ્રાફિકનું નિયમન વગેરે કરતા હતા (એકાદ અઠવાડિયા સુધી જ). એ વખતના ડી.એસપી. પ્રિયદર્શિનીજીએ શાળામાં વક્તવ્ય દરમિયાન કહેલું કે ભારતમાં દર વર્ષે પાલનપુરની વસ્તી જેટલા લોકો માર્ગ અકસ્માતમાં મૃત્યુ પામે છે.\nછેલ્લા આંકડા (૨૦૧૩) મુજબ હવે આટલા વર્ષ પછી ૨,૩૮,૫૦૦ લોકો દર વર્ષે મૃત્યુ પામે છે. સરકારી ચોપડે ન નોંધાયેલા અલગ.\nહજુ પણ સમય છે પબ્લિક ટ્રાન્સપોર્ટને વાપરવાનો અને સુધારવાનો!!\nસપ્ટેમ્બર 30, 2013 સપ્ટેમ્બર 28, 2013 ~ કાર્તિક\t~ Leaveacomment\n.. એટલે કે થોડી આંકડાબાજી થઇ જાય?\n* ટ્વિટરમાં ટ્વિટ્સની સંખ્યા ૧૦,૦૦૦+ એ પહોંચી. આમાં રિટ્વિટ અને રીપ્લાયનો પણ સમાવેશ થઇ જાય છે!\n* દોડવામાં-સાયકલ ચલાવવામાં-ચાલવામાં કુલ કિલોમીટર: ૩૦૦૦ કિમી +\n* એકલું સાયકલિંગ: ૬૦૦ કિમી (૪ મહિનામાં).\n* ગુજરાતી વિકિપીડિઆમાં મારા ફેરફારો (એટલે કે એ઼઼ડિટ્સ) ની સંખ્યા: ૧૦૦૦. અહીં જોકે ઘણું-ઘણું વધુ કામ થઇ શકે છે. હવે ‘કરવાનાં કામો’ ની યાદી વ્યવસ્થિત રીતે બનાવવાની છે, પણ તે હજુ તે વિશ-લિસ્ટમાં જ છે.\nબસ, આટલું જ (અત્યારે તો!!).


ઈમ્તિયાલ અલીની ફિલ્મ શાહિદ કપૂરે છોડી દીધી\nમુંબઈ: ગત વર્ષે એવા અહેવાલ સામે આવ્યા હતા કે બોલીવુડ હિટ ફિલ્મ જબ વી મેટના આશરે ૧૦ વર્ષ બાદ શાહિદ કપુર અને ડાયરેક્ટર ઈમ્તિયાઝ અલી ફરી એકવાર સાથે ફિલ્મમાં કામ કરશે. આ અહેવાલો બાદ બન્નેએ આ ફિલ્મ અંગે સત્તાવાર જાહેરાત પણ કરી હતી, પરંતુ હવે લાગી રહ્યુ છે કે આમ નહીં બને.\nસુત્રોના જણાવ્યા મુજબ શાહિદ કપુરે ઈમ્તિયાઝ અલીની ફિલ્મ છોડી દીધી છે અને હવે તે આ ફિલ્મનો ભાગ નથી. એક અગ્રણી સમાચાર વેબસાઈટના જણાવ્યા મુજબ શાહિદ ઈમ્તિયાઝની આ ફિલ્મને લઈ ઉત્સાહિત હતો. તેણે નવેમ્બર ૨૦૧૭માં આ માટે લૂક ટેસ્ટ પણ આપ્યો હતો, પરંતુ સ્ક્રિપ્ટને લઈ શાહિદ આશ્વસ્ત હોવાથી તેણે ફિલ્મમાંથી પોતાનુ નામ પરત લઈ લીધુ છે.\nહવે શાહિદ કપુરની જગ્યાએ ઈમ્તિયાઝની આ ફિલ્મમાં નેશનલ એવોર્ડ વિનિંગ અભિનેતા રાજકુમાર રાવ નજરે પડશે. જોકે હજી સુધી આ અંગે કોઈ સત્તાવાર જાહેરાત કરવામાં આવી નથી. પરંતુ જો આમ થશે તો એવુ પ્રથમ વખત બનશે જ્યારે રાજકુમાર રાવ અને ઈમ્તિયાઝ અલી એક સાથે કામ કરશે. મહત્વનુ છે કે ઈમ્તિયાઝ અલીની ફિલ્મ જબ વી મેટમાં શાહિદ કપુર ઉપરાંત કરીના કપુર મુખ્ય ભૂમિકામાં નજરે પડયા હતા.


EPFO to give more facilities to the members to utilize and benefit more PF fund | કર્મચારીઓના હિતમાં EPFO લઇ રહ્યું છે આ પગલાં, સેલેરી અને પ્રોવિડન્ટ ફંડમાં થશે લાભ\nHome »\tBusiness »\tPersonal Finance »\tEPFO to give more facilities to the members to utilize and benefit more PF fund\nકર્મચારીઓના હિતમાં EPFO લઇ રહ્યું છે આ પગલાં, સેલેરી અને પ્રોવિડન્ટ ફંડમાં થશે લાભ\nDivyabhaskar.com | Updated - Apr 02, 2018, 07:07 PM\nEPFO પોતાના મેમ્બર્સના ફાયદો માટે બે મોટા પગલાં લેવાનું છે. તેનાથી કર્મચારીઓના સેલેરી અને પ્રોવિડન્ટ ફંડને આ અસર થશે.\nનવી દિલ્હીઃ લગભગ5કરોડ કર્મચારીઓના પ્રોવિડન્ટ ફંડનું સંચાલન કરતા કર્મચારી ભવિષ્ય નિધિ સંગઠન (EPFO) પોતાના મેમ્બર્સને ફાયદો થાય તે હેતુથી બે મહત્ત્વના પગલાં લેવાનું છે. તેનાથી કર્મચારીઓના સેલેરી અને પ્રોવિડન્ટ ફંડને સીધી અસર થશે. અમે તમને એ જણાવી રહ્યા છીએ કે આ બે મોટા પગલાં ક્યા છે અને તેનાથી કર્મચારીઓના પ્રોવિડન્ટ ફંડ અને સેલેરી પર કેવી અસર પડશે.\nનોકરી જશે તો પીએફ એકાઉન્ટમાંથી મળશે એડવાન્સ\nઇપીએફઓ પોતાના એવા સભ્યો માટે તેમના પ્રોવિડન્ટ ફંડ એકાઉન્ટમાંથી એડવાન્સ લેવાની સુવિધા આપવાનો પ્રસ્તાવ તૈયાર કર્યો છે કે જેમની નોકરી ચાલી ગઇ હોય. એવા મેમ્બર્સ નોકરી જતી રહ્યાના 30 દિવસ પછી પોતાના પીએફ એકાઉન્ટમાંથી 60 ટકા રકમ એડવાન્સ પેટે ઉપાડી શકશે. આ એડવાન્સ નોન-રીફન્ડેબલ હશે. એટલે કે રકમને ઉપાડ્યા પછી ફરી પાછી આપવાની જરૂર નહિ પડે. તે ઉપરાંત તેમને નોકરી જતી રહે અને ત્રણ મહિના સુધી નોકરી ન મળી શકે તેવા સંજોગોમાં તે ફરી એકવાર પીએફ એકાઉન્ટમાંથી 80 ટકા સુધી રકમ ઉપાડી શકશે. આ પ્રસ્તાવને સેન્ટ્રલ બોર્ડ ઓફ ટ્રસ્ટીઝે મંજૂરી આપી દીધી છે. હવે કેન્દ્ર સરકારે તેના પર નોટિફિકેશન આપવાનું છે. તે પછી ઇપીએફઓના મેમ્બર્સને આ સુવિધા મળવા લાગશે.\nઆગળ વાંચો... આનાથી કર્મચારીઓને શું થશે ફાયદો\nકર્મચારીને આ થશે ફાયદો\nઇપીએફ એક્ટ 1952 અનુસાર, હાલના નિયમ હેઠળ જો કોઇ પીએફ હોલ્ડરની નોકરી જતી રહે તો તે નોકરી જવાની તારીખથી 60 દિવસ પછી પોતાના પીએફ એકાઉન્ટમાંથી બધી રકમ ઉપાડી શકે છે. એટલે કે નાણાકીય પતાવટ કરી શકે છે. તે પછી તેનું પીએફ એકાઉન્ટ બંધ થઇ જાય છે. પરંતુ એડવાન્સ ઉપાડની સુવિધા મળવાથી મેમ્બર નોકરી જાય તેવા સંજોગોમાં પીએફ એકાઉન્ટમાંથી નાણાં ઉપાડીને પોતાની નાણાકીય જરૂરીયાત પૂરી કરી શકે છે. આની સાથે સાથે તેનું પીએફ એકાઉન્ટ પર ચાલુ રહેશે. જ્યારે તેને નવી નોકરી મળશે ત્યારે તેના આ એકાઉન્ટમાં કન્ટ્રિબ્યુશન શરૂ થઇ જશે. આનાથી કર્મચારીઓને એ ફાયદો થશે કે તેનું રીટાયર્મેન્ટ ફંડ જળવાયેલું રહેશે અને તેના પીએફ ફંડમાં વધારે રકમ રહશે.\nઆગળ વાંચો...આગળ વાંચો...વેતનની વ્યાખ્યા બદલાશે તો આ ફાયદો\nવેતનની નક્કી થશે વ્યાખ્યા\nબીજો એક મહત્ત્વનું પગલું ઇપીએફઓ તરફથી એ લેવામાં આવી રહ્યું છે કે તે કર્મચારીઓના વેતનની વ્યાખ્યા નક્કી કરશે. ઇપીએફઓના પ્રસ્તાવ અનુસાર, હવે કંપનીઓ જો કર્મચારીની બેઝિક સેલેરીના 50 ટકાથી વધારે એલાઉન્સ રાખે તો તે હિસ્સાને પણ બેઝિક સેલેરી માનવામાં આવશે અને કંપનીઓએ તે હિસ્સાને પણ બેઝિક સેલેરી સાથે જોડીને પીએફ કાપવો પડશે. ભારતીય મજદૂર સંઘના મહાસચિવ અને સીબીટી મેમ્બર વિરજેશ ઉપાધ્યાયે જણાવ્યું કે ઇપીએફઓની એક કમિટી આ પ્રસ્તાવનું પરીક્ષણ કરી રહી છે. એપ્રિલમાં મળનારી સીબીટીની મીટિંગમાં આ પ્રસ્તાવ પર વિચાર થશે.\nકર્મચારીઓને કેવી રીતે થશે ફાયદો\nહાલના સમયે પગારની કોઇ વ્યાખ્યા નહિ હોવાથી તેનો ફાયદો કંપનીઓ લઇ રહી છે અને કર્મચારીઓને ગેરલાભ થઇ રહ્યો છે. કંપનીઓ કર્મચારીઓની કુલ સેલેરીમાં બેઝિક વત્તા ડીએ 10 ટકાથી 30 ટકા જેટલું રાખે છે. બાકીનો હિસ્સો એલાઉન્સમાં વહેંચી દે છે. કર્મચારીનો પીએફ બેઝિક વત્તા ડીએની કુલ રકમના 12 ટકા જેટલો કપાય છે. આ રીતે કર્મચારીઓને પીએફ ઓછો કપાય છે. તેના કારણે કર્મચારી નિવૃત્ત થાય ત્યારે તેની પાસે પીએફનું ફંડ ઓછું ભેગું થયું હોય છે. તેના કારણે પરિવારની અને પોતાની આર્થિક જરૂરીયાતો પૂરી કરવામાં મુશ્કેલી પડે છે.\n- ઇપીએફઓના આ પગલાથી કંપનીઓ બેઝિક સેલેરી ઓછી નહિ રાખી શકે. એટલે કે કર્મચારીઓનું પીએફ કન્ટ્રિબ્યુશન વધી જશે. તેથી નિવૃત્તિ વખતે તેના પીએફ ફંડમાં વધુ નાણાં એકઠાં થશે. જોકે, આ નિર્ણય પછી કર્મચારીઓના હાથમાં આવતો પગાર (ઇન હેન્ડ સેલેરી) ઘટી જશે.


પેટ્રોલિયમ ઉપર સૌથી વધુ ટેક્સ લગાવવાના મામલે ભારત દુનિયાના ટોપ-5 દેશોમાં છે. | Charotar Udai\nHome Business પેટ્રોલિયમ ઉપર સૌથી વધુ ટેક્સ લગાવવાના મામલે ભારત દુનિયાના ટોપ-5 દેશોમાં છે.\nપેટ્રોલ ડીઝલના ભાવ ભડકે બળી રહ્યા છે. દિલ્હીમાં પેટ્રોલનો ભાવ 86 રૂપિયા લિટર થઈ ગયો છે. કેટલાક શહેરમાં તો 90ને પાર થઈ ગયો છે અને એવુ લાગી રહ્યુ છે કે જલ્દીથી સેન્ચુરી મારી દેશે. લગભગ 29 રૂપિયાનુ પડતર પેટ્રોલ આટલુ મોંઘુ વેચાઈ રહ્યુ છે તો તેની પાછળનું કારણ એ છે કે લોકો 53 રૂપિયા તો ટેક્સના આપે છે. હવે એવી આશા છે કે નાણામંત્રી બજેટમાં કઈક નવી જાહેરતા કરશે જેનાથી લોકોને રાહત મળશે.\nતેલનાં ભાવ દેશમાં નવા રેકોર્ડ બનાવી રહ્યા છે. લોકડાઉનમાં તેલના ભાવમાં નોંધપાત્ર ઘટાડો જોવા મળ્યો હતો. પરંતુ સરકારે ટેક્સ વધારીને પોતાના રાજસ્વને વધરાવાનો નિર્ણય કર્યો. કાચા તેલની કિંમતોમાં નોંધપાત્ર ઘટાડો જોવા મળ્યો હતી, તેનો ફાયદો પણ તેલ કંપીનીઓને મળ્યો. પેટ્રોલિયમ ઉપર સૌથી વધુ ટેક્સ લગાવવાના મામલે ભારત દુનિયાના ટોપ-5 દેશોમાં છે.\nપેટ્રોલ-ડીજલ ઉપર એક્સાઈઝ ડ્યૂટી કલેક્શનમાં આ નાણાકીય વર્ષમાં સારો વધારો થયો છે. એપ્રિલથી નવેમ્બર 2020 સુધી સરકારની એક્સાઈઝ ડ્યૂટી કલેક્શન વધીને 1,96,342 કરોડ સુધી પહોંચી ગઈ.જ્યારે તેના એક વર્ષ પહેલાના સમયગાળામાં આ 1,32,899 રુપિયા જ હતો. તમને જણાવી દઈએ કે આ આઠ મહિના દરમિયાન 1 કરોડ ટન ઓછુ ડીઝલનું વેચાણ થયું હતુ. આ દરમિયાન માત્ર 4.49 કરોડ ટન ડીઝલનુ વેચાણ થયું, સરકારે લોકડાઉન દરમિયાન જ પેટ્રોલ ઉપર એક્સાઈઝ ડ્યૂટીમાં 13 રૂપિયા પ્રતિલિટર અને ડીઝલમાં 16 રૂપિયા પ્રતિ લિટર વધારો કર્યો હતો.\nનોંધનિય છેકે વધતા તેલના ભાવના કારણે ટ્રાન્સપોર્ટ સેક્ટરને વધુ નુકશાન થઈ રહ્યુ છે. કોરોનાને કારણે તેમનો બિજનેસ પહેલેથી જ ઠપ હતો અને હવે તેલના ભાવમાં વધારાથી પડતા પર પાટુ જેવો ઘાટ થયો છે. પેટ્રોલ- ડીઝલને લઈને એક મોટી માગ એ છે કે તેમને જીએસટીની અંદર લાવવામાં આવે. જો આમ થાય તો તેના ભાવમાં મોટો ઘટાડો આવી શકે છે. તેનુ કારણ એ છે કે જીએસટીનો સૌથી વધુ રેટ 28ટકા છે.\nઆજે જોઈએ તો 29 રુપિયાના ભાવના હિસાબથી દિલ્હીમાં પેટ્રોલનો ભાવ 40 રૂપિયા લીટર થઈ શકે છે. પંરતુ સંકટના આ સમયે સરકાર પાસે રાજસ્વના સ્ત્રોત ઓછા છે, પેટ્રોલિયમ સેક્ટર દૂધાળું ગાય બની રહ્યુ છે. અત્યારે પેટ્રોલ અને ડીઝલ પર કેન્દ્ર સરકાર એક્સાઈઝ ડ્યૂટી અને રાજ્ય સરકાર વેટ લગાવે છે. કેટલીક જગ્યાએ ટ્રાન્સપોર્ટ અને લોકલ બોડી ટેક્સના કારણે તેલની કિંમત વધારે વધી જાય છે. જો કે જીએસટીમાં સમાવેશ થતા તેના પર ફક્ત એક જ ટેક્સ લાગશે.\nઉદાહરણ માટે જોઈએ તો 16 જાન્યુઆરીએ દિલ્હીમાં ડિલર માટે પેટ્રોલની બેસ પ્રાઈઝ 28.50 પ્રતિ લીટર હતી(ભાડું વગેરેને મેળવીને). તેના ઉપર એક્સાઈઝ ડ્યૂટી હતી 32.98 રુપિયા અને વેટ 19.55 રૂપિયા, ડીલરનું કમિશન 3.67 રૂપિયા લીટર અને કુલ છૂટક કિંમત હતી 84.60 રૂપિયા લીટર.\nઆ રીતે 84.60 રૂપિયા લીટર પેટ્રોલમાં કુલ 52.53 રૂપિયા ટેક્સના એટલે કે 62 ટકા ભાગ ટેક્સનો જ હતો. બેસ પ્રાઈઝ પર આ ટેક્સ 184 ટકા પહોંચી જાય છે. જો હવે તે જીએસટીની અંદર આવી જાય તો અને તેના પર 28 ટકા જીએસટી લગાવવામાં આવે તો તે 8 રુપિયા થશે અને તેમા ડીલરનું કમિશન જોડાવામાં આવે તો લગભગ 40 રૂપિયા પ્રતિ લીટર થાય.\nPrevious articleમોરબી ના માળીયા ફાટક નજીક ગમખ્વાર અકસ્માત.\nNext articleમધ્ય આફ્રિકાના કેમરૂનમાં એક ગમખ્વાર અકસ્માત 53ના મોત.\nPM મોદીએ ઓટોમોબાઇલ સ્ક્રેપ પોલિસી લોન્ચ કરી\nવડોદરામાં જે રીતે કોરોનાના કેસો વધી રહ્યા છે તે જોતા મેડિકલ ઓક્સિજનની માંગ વધી...\nઅડીખમ આહીર સમાજ ટ્રસ્ટ તથા મહિલા વિગ કચ્છ જોન તથા જાયન્ટસ ગ્રુપ ગાંધીધામ સાહેલી...\nજોળમાં સરકારી અનાજ વેચી મારવાનું કૌભાંડ ઝડપાયું


Posted on 10:03 am November 30, 2020 12:16 pm August 31, 2021 Author Charu ShahComments Off on પિન્ક બિકીમાં ગુજ્જુ અભિનેત્રીએ સ્વિમિંગ પુલમાં એવા એવા પોઝ આપ્યા કે બેહોશ થઇ જશો\nરશ્મિ દેસાઈએ આ વખતે બોલ્ડ અવતારમાં એવી તસવીર શેર કરી છે જેને જોઈને ટીવી સેલેબ્સ પણ કમેન્ટ કર્યા વગર ના નહીં રહે. રશ્મિ દેસાઈએ ફોટોશૂટ કરાવ્યું હતું પરંતુ ઉપર તેને ટ્રાન્સપરન્ટ શ્રગ પહેર્યું હતું. જે ચર્ચાનો વિષય બન્યું હતું.\nરશ્મિ આ ફોટોશૂટમાં પિંક નજરે આવી રહી છે. રશ્મિના આ વોટર બેબી વાળા પોઝ જોઈને લોકો તેની તારીફ કરતા નથી થાકતા. આ તસ્વીરમાં રશ્મિ ઘણી હોટ જોવા મળી રહી છે. આ સાથે જ કેપ્સનમાં લખ્યું હતું કે, ગો વિથ ફ્લો.\n2:21 am October 19, 2019 Charu Shah Comments Off on આવા ડ્રેસને લઈને લોકોએ આડે હાથ લીધી ચંકી પાંડેની લાડલીને, કોઈએ લખ્યું- આ ભિખારણ કોણ છે? અને પછી…


Pics : દીવાળીએ નહીં, હવે ધનતેરસે આવશે સુપર હીરો ક્રિશ | Much Awaited Movie Krrish3Release Date Advanced Nov 1 - Gujarati Oneindia\n| Updated: Thursday, October 3, 2013, 15:17 [IST]\nમુંબઈ,3ઑક્ટોબર : આ વર્ષની મોસ્ટ અવેટેડ ફિલ્મોમાંની એક રાકેશ રોશન નિર્મિત ક્રિશ 3નો ઇંતેજાર કરતાં લોકો માટે સારા સમાચાર છે કે હવે ક્રિશ3ફિલ્મ 3જી નહીં, પણ 1લી નવેમ્બરે રિલીઝ થશે. આ અંગે માહિતી આપતાં રાકેશે જણાવ્યું કે ફિલ્મ વિતરકો તેમજ પ્રદર્શકોનો નિર્ણય હતો કે ફિલ્મ 1લી નવેમ્બરે રિલીઝ થવી જોઇએ. હું તેમના નિર્ણયથી સંમત છું. તેથી હવે ફિલ્મ 1લી નવેમ્બરે એટલે કે ધનતેરસે રિલીઝ થશે. દીવાળી 3જી નવેમ્બરે છે.\nરાકેશે જણાવ્યું - દીવાળી રવિવારે હશે. તેથી ફિલ્મને તે અગાઉ રિલીઝ કરવું સારૂં રહેશે. ક્રિશ3ફિલ્મ ખૂબ જ ચર્ચિત થઈ ગઈ છે. યૂ ટ્યુબ ઉપર પણ આ ફિલ્મ અને તેના હીરો હૃતિક રોશન હિટ થઈ ગયાં છે. ફિલ્મનું ટ્રેલર 5મી ઑગસ્ટે રિલીઝ કરાયુ હતું અને તેને માત્ર પાંચ જ મિનિટમાં 1 કરોડ 35 લાખ લોકોએ જોઈ નાંખ્યુ હતું.\nએક્શન અને ગ્રાફિક્સની કમાલ ધરાવતી ક્રિશ3ફિલ્મ અગાઉ દીવાળીએ એટલે કે 3જી નવેમ્બરે રિલીઝ થવાની હતી, પરંતુ હવે નવા નિર્ણય મુજબ ફિલ્મ 1લી નવેમ્બરે એટલે કે ધનતેરસે રિલીઝ થશે. ફિલ્મમાં હૃતિક રોશન અને પ્રિયંકા ચોપરા ઉપરાંત કંગના રાણાવત તેમજ વિવેક ઓબેરૉય પણ છે. હૃતિક રોશન ટ્રિપલ રોલમાં છે, તો કંગના રાણાવત સુપર વુમન તરીકે દેખાશે કે જેના માટે તેમણે ચાર કિલો વજન ઉતાર્યું છે.\nધનતેરસે રિલીઝ થશે ક્રિશ 3\nઆ વર્ષની મોસ્ટ અવેટેડ ફિલ્મોમાંની એક રાકેશ રોશન નિર્મિત ક્રિશ 3નો ઇંતેજાર કરતાં લોકો માટે સારા સમાચાર છે કે હવે ક્રિશ3ફિલ્મ 3જી નહીં, પણ 1લી નવેમ્બરે રિલીઝ થશે.\nક્રિશ 3માં સેક્સી કંગના સુપર વુમનના રોલમાં છે કે જેના અંગે તેઓ બહુ ઉત્સાહિત છે.\nઇંટીમેટ થયાં કંગના\nક્રિશ 3માં ભલે વિલનનો રોલ કરતાં હોય કંગના રાણાવત, પરંતુ તેમણે હૃતિક રોશન સાથે ઘણાં ઇંટીમેટ દૃશ્યો આપ્યાં છે.\nક્રિશ3ફિલ્મમાં પ્રિયંકા ચોપરા સતત બીજી વાર હૃતિકના હીરોઇન બન્યાં છે. પ્રિયંકા ક્રિશ સિરીઝની બીજી ફિલ્મ ક્રિશમાં પણ હતાં. પ્રથમ ફિલ્મ કોઈ મિલ ગયામાં પ્રીતિ ઝિંટા હતાં.\nહૃતિક ટ્રિપલ રોલમાં\nક્રિશ 3માં હૃતિક રોશન ટ્રિપલ રોલમાં છે, તો કંગના રાણાવત સુપર વુમન તરીકે દેખાશે કે જેના માટે તેમણે ચાર કિલો વજન ઉતાર્યું છે.\nFilmmaker Rakesh Roshan Thursday confirmed that his much-awaited movie “Krrish 3” will now release Nov 1 instead of Nov 4.


મૈં તેરા હીરો – Mast\nApril 4, 2014 January 18, 2017 jayeshadhyaru Film Review, Cinema\nધવન કરેંગે, ધવન કરેંગે, ધવન કરેંગે!\nલોજિકને મારો ગોળી, ફુલ્ટુ વેકેશન એન્ટરટેઇનર ફિલ્મ અને નેક્સ્ટ જનરેશન ગોવિંદા ઇઝ હિઅર!\nઇતિહાસ ગવાહ છે, જ્યારે હૈયું ભારતમાં પ્રામાણિકતાની જેમ તળિયે જઇને બેઠું હોય, મૂડ દેવદાસ જેવો થઇ ગયો હોય, કે. એલ. સાયગલ કે દર્દભરે નગ્મે ગાવાની ઇચ્છાઓ થતી હોય અને જીવતર રાજકારણીઓની ભાષાની જેમ કડવું ઝેર જેવું લાગતું હોય, ત્યારે તેમાંથી બહાર આવવાનો એક જ રસ્તો હોય છે (ના, માંકડ મારવાની દવા નહીં), ડેવિડ ધવનની કમ્માલ ધમ્માલ કોમેડી એન્ટરટેઇનિંગ ફિલ્મો! અને વક્ત કે સાથ એમની કોમેડી પરની ધાર (વિરોધીઓની અપેક્ષાથી વિપરિત) જરા પણ બુઠ્ઠી થઇ નથી. બલકે હવે તો તેઓ એમના નવા હથિયાર શહેઝાદા વરુણ ધવન સાથે આવ્યા છે!\nકિસ કો પ્યાર કરું, કૈસે પ્યાર કરું?!\nશ્રીનાથ પ્રસાદ ઉર્ફ ‘સીનુ’ (વરુણ ધવન) ઊટીનો બડો શેતાન જુવાનિયો છે. એ પોતે જ કહે છે કે આમ તો એ સ્વીટ, ઇનોસન્ટ, સ્વામી ટાઇપનો દેખાય છે, પણ અસલમાં છે એકદમ (બીપ!) ટાઇપનો. આમ ભગવાનથી ડરે, પણ પરીક્ષામાં પાસ થવા માટે એ પોતાના પ્રોફેસરની છોકરીને લગ્નમંડપમાંથી કિડનેપ કરી લે એવો ચાલુ કિસમનો માણસ છે. પરંતુ એના પપ્પા (મનોજ પાહવા)નો ટોણો સાંભળીને એ ભરેલી થાળીએ ઊભો થઇ જાય છે અને નક્કી કરે છે કે હવે હું બેંગલુરુ જઇશ અને કાગડા-કૂતરાના મોતે મરીશ પણ ડિગ્રી લીધા વિના પાછો નહીં આવું.\nબેંગલુરુ જતી ટ્રેનમાં કેટલાક ગુંડા લડકીઓની છેડતી કરે છે અને એકદમ હીરો સ્ટાઇલમાં સીનુ એ ગુંડાઓનો ભાજીપાલો કરી નાખે છે. બેંગલુરુ પહોંચીને ક્લાસ અટેન્ડ કરે એ પહેલાં તો એને સુનૈના (ઇલિયાના ડી’ક્રૂઝ) મળી જાય છે અને એની સાથે પહલી નજરનો પ્રેમ થઇ જાય છે! સુનૈનાને પણ આ દિલફેંક આશિક ગમી જાય છે, પણ કબાબમાં હડ્ડી એવી છે કે ઇન્સ્પેક્ટર અંગદ નેગી (અરુણોદય સિંહ) નામનો એક ખૂંટિયો વિલન સુનૈનાની પાછળ નહાઇ-ધોઇને પડી ગયો છે.\nસીનુ પોતાના દિમાગથી અંગદ નામના કાંટાને રસ્તામાંથી હટાવે છે, ત્યાં જ કહાનીમાં હેલિકોપ્ટર સાથે નવો ટ્વિસ્ટ આવે છે. ટ્રેનમાં જ્યારે સીનુ ગુંડાલોગને નાળિયેરની જેમ વધેરતો હોય છે, ત્યારે એક છોકરી આયેશા (નરગિસ ફખરી) એ ફાઇટને મોબાઇલમાં શૂટ કરતી કરતી એના પ્રેમમાં પડી ગયેલી હોય છે. એ આયેશા વાસ્તવમાં થાઇલેન્ડના ડોન વિક્રાંત (અનુપમ ખેર)ની દીકરી છે. આયેશા હેલિકોપ્ટરમાં ઇલિયાનાને કિડનેપ કરીને પિત્ઝાની જેમ બેંગકોક મંગાવી લે છે. એની પાછળ વરુણ પણ બેંગકોક પહોંચી જાય છે. હવે વરુણની સામે બે ચેલેન્જ છે, ડોનલ્ડ ડક જેવા હોઠવાળી નરગિસ ફખરીથી છૂટકારો મેળવવો અને એના ગેંગસ્ટર બાપના પંજામાંથી પોતાની ઇલિયાનાને સહીસલામત બહાર કાઢવી.\nધવન એન્ડ ઓન્લી, વરુણ!\nપપ્પા ડેવિડ ધવન દીકરા વરુણ માટે કહેતા હશે, ‘વો તો મેરી જાન હૈ!’ (એટલે જ કદાચ પહેલી વાર, ફિલ્મના હીરોને એટલે કે વરુણને શરૂઆતમાં સ્પેશિયલ થેન્ક્સ કહેવાયું છે!) પરંતુ વરુણ લિટરલી ‘મૈં તેરા હીરો’ની જાન છે. એનો ક્યૂટ ચહેરો, ચહેરા પર રમતિયાળ સ્માઇલ, એનું સિક્સપેક એબ્સવાળું ગઠીલું બોડી, કોમિક ટાઇમિંગ, એક્શન સીન્સ કરવાની ફાવટ, એનર્જેટિક પરફોર્મન્સ… આ બધું જ એને એક કમ્પ્લિટ એન્ટરટેનિંગ હીરો મટિરિયલ બનાવે છે. આ ફિલ્મમાં બબ્બે હોટ હિરોઇન્સ છે; અનુપમ ખેર, સૌરભ શુક્લા, રાજપાલ યાદવ, મનોજ પાહવા, અરુણોદય સિંહ જેવી સપોર્ટિંગ સ્ટારકાસ્ટ છે, પણ તમારું ધ્યાન વરુણ ધવન પરથી હટે નહીં. ‘સ્ટુડન્ટ ઑફ ધ યર’નો આ હોનહાર વિદ્યાર્થી અહીં ફુલ માર્ક્સ સાથે પાસ થયો છે. જો વરુણ આ જ એનર્જીથી ભરપુર, (અને ખાસ તો) વેરાયટીવાળી ફિલ્મો આપતો રહેશે તો રણબીર, રણવીર, અર્જુન અને આદિત્ય રોય જેવા કપૂરો તથા કેટલાક જૂના જોગીઓને બ્લડપ્રેશરની ગોળીઓ ગળવી પડે એવી સિચ્યુએશન આવશે!\nપાપા ડેવિડ કે બાકી સિપાહી\nકોઇ મસાલેદાર કોમિક્સ જેવા પેકિંગમાં પેશ થયેલી ‘મૈં તેરા હીરો’ વાસ્તવમાં 2011માં આવેલી તેલુગુ ફિલ્મ ‘કન્દિરીગા’ની રિમેક છે. જોકે આખી ફિલ્મમાં પૂરેપૂરી ડેવિડ ધવનની ફિંગરપ્રિન્ટ સ્ટાઇલ વર્તાય છે. હિરોઇન ઇલિયાના એની આ પહેલાંની ફિલ્મ ‘ફટા પોસ્ટર નિકલા હીરો’ કરતાં સારી દેખાય છે, પણ ફસાદ કી જડ બનવા સિવાય એની પાસે ખાસ કશું કામ આવ્યું નથી. નરગિસ ફખરી પાસે હાલ બીજું કશું કામ નથી એ દેખાઇ આવે છે, કેમ કે એણે આવો ડમ્બ જેવો રોલ સ્વીકાર્યો છે.\nઅનુપમ ખેર, રાજપાલ યાદવ, મનોજ પાહવા એ બધા જે પાત્રો ભજવતા આવ્યા છે, એનું જ અહીં રિપીટેશન કર્યું છે. અરુણોદય ગુસ્સૈલ દિમાગવાળા રોલમાં અને પછીથી બુદ્ધુ બનતા આશિકના રોલમાં પરફેક્ટ લાગે છે. પરંતુ સ્પેશિયલ મેન્શન ફોર, સૌરભ શુક્લા. એ માણસ કોઇપણ રોલ ગજ્જબ સ્વાભાવિકતાથી ભજવી શકે છે. એટલે સુધી કે અહીં એક તબક્કે એણે માત્ર આંખો અને ચહેરાથી એક્ટિંગ કરવાની આવે છે, એ પણ કોઇ આખા રેન્જીપેન્જી એક્ટરને ભારે પડે એવી ધાંસૂ છે! ફિલ્મમાં બે સીન પૂરતા ‘આઉ…’ શક્તિ કપૂર પણ આવે છે, જે માત્ર ફિલ્મોનાં નામ જ બોલે છે. સ્ટાર્ટિંગના સીન પૂરતા અનુપમના ભાઈ રાજૂ ખેર પણ છે. આ બંને સિનિયર એક્ટર્સની હાજરીની નોંધ લેવી ઘટે. અરે હા, આ ફિલ્મમાં સલમાન ખાન પણ છે, પણ એ ફિલ્મમાં શું છે અને ક્યાં છે એ શોધવાનું કામ તમારું!\nથેન્ક ગોડ, 128 મિનિટ્સની આ ફિલ્મમાં ફાલતૂ બિનજરૂરી ગીતોનું ટ્રેક્ટર ઠાલવ્યું નથી. સાજિદ-વાજિદે ટાઇટલ ટ્રેક ‘પલટ… તેરા હીરો ઇધર હૈ’ અને ‘બેશર્મી કી હાઇટ’ સારાં બનાવ્યાં છે. ફિલ્મમાં એક મસ્તીભર્યું પેરોડી સોંગ પણ છે! આખી ફિલ્મ વધારે ચટપટી બની છે આપણા ગુજરાતી એવા મિલાપ ઝવેરીના ચબરાકિયા ડાયલોગ્સને લીધે. ફિલ્મ વચ્ચે વચ્ચે ડોલ્ફિનની જેમ ડૂબકીઓ ખાય છે, પણ ધવન એન્ડ ધવન કંપની બાજી સંભાળી લે છે.\nએ હીરો, કિતને સ્ટાર?\nજુઓ, બચ્ચાંલોગની પરીક્ષા પૂરી થઇ ગઈ છે, આઇપીએલ શરૂ થયું નથી, ટીવી પર ચૂંટણી સિવાય બીજી કોઇ વાત નથી… ઇન શોર્ટ, એક ફુલ્ટુ એન્ટરટેઇનિંગ ફિલ્મ જોવા માટે મૌકા ભી હૈ, દસ્તૂર ભી હૈ; ડેવિડ ભી હૈ, વરુણ ભી હૈ! એક ફિલ્મની રીતે આ કોઇ ગ્રેટ પીસ ઓફ સિનેમા નથી, પણ કમ્પ્લિટ ફેમિલી એન્ટરટેનર છે, જે તમને જરાય નિરાશ નહીં કરે, એની ગેરન્ટી! (અને ડેવિડ ધવનની ફિલ્મ છે એટલે એમાં લોજિક શોધવા જશો તો દિવેલ પીધા જેવું ડાચું કરીને પાછા આવશો, એની પણ ગેરન્ટી!)\nTagged Anupam Kher, Arunoday Singh, Cinema, Ileana D'cruz, Nargis Fakhri, Reviews, Varun Dhawan\nOne thought on “મૈં તેરા હીરો”\nPingback: જુડવા-2 – 70 mm Dreams